
पुरातत्त्व का पूर्वेतिहास

पुरातत्व-प्रसङ्ग

पुरातत्त्व का पूर्वेतिहास

गुजरात की पुरातत्त्व-ग्रन्थावली के तीसरे ग्रन्थाङ्क में इस देश के पुरातत्व के इतिहास पर जो लेख प्रकाशित हुमा है उसका सारांश नीचे दिया जाता है।

पुरातत्व संस्कृत-शब्द है। वह अंग्रेज़ी शब्द Antiquity के अर्थ में व्यवहार होता है। पुरानी वस्तुओं का तत्व जानना, उनकी रक्षा करना, उनके विषय में गवेपणा करना, उनके सम्बन्ध की भूलों और भ्रमों का निरसन करना आदि इस शास्त्र के जाननेवालों का काम है।

प्राणियों में मनुष्य ही सबसे श्रेष्ठ है, क्योंकि उसी में सब से अधिक ज्ञान का विकास पाया जाता है। जिसमें ज्ञान की मात्रा जितनी ही कम है वह मनुष्य उतना ही अधिक पशुत्व की ओर झुका हुआ समझा जाता है। इसी तरह जिसमें उसकी मात्रा
अधिक है वह उतना ही अधिक ईश्वरत्व अथवा सर्वज्ञत्व की ओर झुका हुआ समझा जाता है। कोई मनुष्य आज तक सर्वज्ञ हुआ है या नहीं, इसका तो पता नही; परन्तु, हाँ, ज्ञान के न्यूनाधिकत्व के अनुसार किसी में अल्पज्ञता और किसी में बहुज्ञता ज़रूर ही पाई जाती है।

संसार में आज तक असंख्य ज्ञानवान् मनुष्य उत्पन्न हो चुके हैं। वे सब अपनी अपनी ज्ञान-शक्ति के अनुसार ज्ञानमूलक वस्तुओ के रूप में न मालूम कितनी मिलकियत छोड़ गये हैं। उन सबका मिश्रित ज्ञान-भाण्डार इतना है जिसकी थाह नहीं। तथापि, फिर भी, कोई मनुष्य यह कहने का साहस नहीं कर सकता कि जानने योग्य सभी बातें जान ली गई हैं। सच तो यह है कि यह सृष्टि अब तक भी प्रायः अज्ञेय या अज्ञात वस्तुओं से ही अधिकतर भरी पड़ी है। इस जगत् के विषय में प्राचीन ऋषि जैसे कहते थे--

को ददर्श प्रथमं जायमानम्
अथवा,को अद्धा वेद क इह प्रवोचत्

कुत आ जाताः कुत इयं विसृष्टिः

वैसे ही आज कल के भी--इस बीसवीं शताब्दी के भी--ज्ञानी पुरुष कहते हैं। इस विषय में न पुराने ज्ञानियों ही को सफलता हुई और न आजकल

के नवीनों ही को। वात पूर्ववत् ही अज्ञात है। इसी से ज्ञान-सम्पादन की जिज्ञासा ज्यों की त्यों बनी हुई है।

श्रम, खोज, विचार, विवेक आदि की सहायता से ज्ञान-वृद्धि ज़रूर हो रही है। एक समय वह था जब आकाश में सहसा मेघ मँडराते, आँधी आते और जङ्गलों में भाग लग जाते देख वैदिक ऋपियो को आश्चर्य होता था। वे भयभीत हो उठते थे और प्राकृतिक घटनाओं को देवी कोप समान कर उनसे परित्राण पाने के लिए इन्द्र, अग्नि, वायु आदि की शरण जाते थे। पर जैसे ही जैसे है विश्व-रहस्य का ज्ञान प्राप्त करते गये वैसे ही वैसे यथार्थ बात उनकी समझ में आती गई; उनका भय दूर होता गया; पानी परसने, हवा ज़ोर से चलने और आग लग जाने का यथार्थ कारण वे जानते गये।

इस तरह का ज्ञान-समूह अनन्त काल से सचित होता चला आ रहा है। उसके सजय का कोप ही इतिहास है। इन्द्रियों के द्वारा मनुष्य केपल अपने समय का ज्ञान प्राप्त कर सकता है, भूत-भविष्यत् का नहीं। तो ज्ञान इन्द्रियातीत है उसकी प्राप्ति वह नहीं कर सक्ता । संसर्ग भौर अनुभव के भतीत ज्ञान की प्राप्ति उसे यदि हो सकती है तो इतिहास की की व्दौलत हो सकती है। समय समय का ज्ञान यदि इतिहास चढ होता चला गया

नो वह सब एकत्र रहता है और आगे की पीढ़ियों के काम आता है।

दुःख की बात है कि हमारे पूर्वजों का रचा हुआ सच्चा और विस्तृत इतिहास उपलब्ध नहीं। अपने देश के ज्ञान-समूह का सञ्चय उन्होंने इतिहास-मञ्जूपा के भीतर नहीं बन्द किया और यदि किया भी हो तो उसका कहीं भी अस्तित्व नहीं पाया जाता। दूर की बातें जाने दोजिए, सौ दो सौ वर्ष पहले की भी घटनाओं का यथार्थ वृत्तान्त प्राप्त नहीं। और कहाँ तक कहें जिसके संवत् का उल्लेख हम लोग प्रतिदिन सङ्कल्प में करते हैं उस तक के विषय में निश्चयपूर्वक हम यह नहीं कह सकते कि वह कौन था, कब हुआ और क्या क्या काम उसने किये। हमारे इस दुर्भाग्य का भी भला कहीं ठिकाना है! भोज- प्रबन्ध आदि के ढँग को जो पुस्तकें मिलती हैं वे इतिहास नहीं। वे तो कल्पित कहानियों की परम्परा-मात्र हैं। भोज- प्रबन्ध में कालिदास, बाण, माघ आदि कवि भोज के खमकालीन बताये गये हैं, यद्यपि वे उसके सैकड़ों वर्ष पहले हो चुके थे!

यद्यपि हमारे पूर्वजों का लिखा हुआ यथार्थ इतिहास उपलब्ध नहीं तथापि उनकी निर्माण की हुई ऐसी भनन्त सामग्री विद्यमान है जिसकी सहायता से हम प्राचीन समय की घटनाओं का बहुत कुछ ज्ञान

प्राप्त कर सकते हैं और उस समय के इतिहास की रचना भी कर सकते हैं। यह सामग्री प्राचीन ग्रन्थ, शिलालेख, ताम्रपत्र, कीर्तिस्तम्भ, सिक्के, मन्दिर, स्तूप, किले, प्रासाद आदि के रूप में विद्यमान है। परन्तु इतिहास के महत्त्य से अनभिज्ञ होने के कारण हम लोगों ने इस मामग्री से भी लाभ नहीं उठाया--अपने आप इतिहास-रचना का सूत्रपान तक नहीं किया। भारत के प्राचीन इतिहास के निर्म्माण का पाठ हमें पढ़ाया है सात समुद्र पार रहनेवाले पश्चिमी देशों के निवासियों ने। उन्होनें इसका पाठ ही हमें नहीं पढ़ाया, इतिहास का कुछ अंग स्वयं ही निर्म्माण करके हमारे सामने रख भी दिया है। इसके आरम्भ का श्रेय इंगलि-स्तान की निवासिनी अंगरेज जाति की है। अतएव इस विषय में हम लोग उसके कृतज्ञ हैं।
कैसी है? उनके रीति-रस्म कैसे हैं? उनके पूर्वजों की दशा कैसी थी? इत्यादि। अतएव वह उनकी लिपि, उनकी राजनीति, उनकी समाजनीति, उनकी कला-कुशलता आदि से परिचय प्राप्त करने की चेष्टा करता है, और धीरे धीरे उनके धर्म्म, समाज और इतिहास आदि विषयों का ज्ञान-सम्पादन करने में लग जाता है। पहले पहल व्यापार करने और तदनन्तर भारत में अपना राज- चक्र चलाने के लिए आये हुए अँगरेज़ों ने, इसी प्रवृत्ति के वशीभूत होकर, इस देश के इतिहास की खोज का उपक्रम किया था।

पलासी के युद्ध के बाद अंगरेजों की ईस्ट इंडिया कम्पनी का प्रावल्य इस देश में बढ़ने लगा। १७७४ ईसवी में उसने बङ्गाले के तत्कालीन नवाब को पदच्युत करके उस प्रान्त के शासन का सूत्र, अपना गवर्नर जनरल नियत करके, उसके हाथ में दे दिया। अतएव अँगरेज-कर्म- चारियों की संख्या वृद्धि होने लगी। इन कर्मचारियों में कितने ही विद्वान और सुशिक्षित थे। उन्हीने पहले पहल भारत के पुरावृत्त के निर्माण का श्रीगणेश किया। पीछे से तो फ्रांस, जर्मनी और आस्टिया आदि देशों के निवासियों ने भी इस काम में हाथ लगाया और अँगरेजों को अपेक्षा इन्हीं लोगों ने भारतीय इतिहास का अधिक उद्धार किया। परन्तु काम का आरम्भ ईस्ट इंडिया

कम्पनी के अँगरेज़-कर्मचारियों हो ने किया और उसकी सफलता के बहुत कुछ साधन भी उन्हीं लोगों ने प्रस्तुत किये।

सर विलियम जोन्स पहले अँगरेज़ थे जिन्होंने संस्कृत- भाषा का ज्ञान-सम्पादन किया। इस काम में उन्हें बड़ी बड़ी बाधाओं का सामना करना पड़ा। पण्डितों की दृष्टि में वे म्लेच्छ थे। म्लेच्छ को संस्कृत पढ़ा कर भला कौन धर्म-भीरु पण्डित अपनी धर्म-हानि करेगा? परन्तु दृढ़- प्रतिज्ञ होने के कारण, सभी आगत विघ्नों के पार जाकर जोन्स साहब ने काफी संस्कृत-ज्ञान प्राप्त कर लिया। संस्कृत सीख कर उन्होंने शकुन्तला-नाटक, और मनुस्मृति का अनुवाद अँगरेज़ी में प्रकाशित किया। उन्हें देख कर योरप के विद्वानों में खलबली मच गई। उन्होंने कहा, जिस जाति के ज्ञानभाण्डार में ऐसी ऐसी पुस्तकें विद्यमान हैं उसका भूतकाल बड़ा ही उज्ज्वल रहा होगा; उसमें ऐसे ऐसे न मालूम और कितने ग्रन्थ- रत्न पड़े होगे; अतएव इस जाति के पूर्वेतिहास से परिचय प्राप्त करने से अनेक लाभ होने की सम्भावना है।

इस प्रकार की सम्भावना से प्ररित होकर कई अँगरेज़ इस देश के पुराने ग्रन्थों का पता लगाने और उनके अनुशीलन में प्रवृत्त हो गये। इस प्रवृत्ति--इस ज्ञान लिप्सा--का फल यह हुआ कि सर विलियम जोन्स

ने, तत्कालीन गवर्नर जनरल बारन हेस्टिग्ज की सहायता से, कलकत्ते मे, १५ जनवरी १७७४ को, एशियाटिक सोसायटी नाम की एक संस्था की संस्थापना की। इस संस्था ने एशियाखण्ड के इतिहास, साहित्य, स्थापत्य, धर्म्म, समाज और विज्ञान आदि विषयों के सम्बन्ध में खोज करना अपना उद्दश निश्चित किया। बस, इस सभा की स्थापना के साथ ही भारतवर्ष के इतिहास अर्थात् पुरातत्त्व के अन्वेषण का शुभ काम आरम्भ हुआ। परन्तु इस कार्यारम्भ के पहले ही सैकड़ों प्राचीन इमारतें नष्टभ्रष्ट होगई; सैकड़ों शिलालेखों की सिलें और लोढ़े बन गये; सैकड़ों शिलालेख मकानों की दीवारों में चुन दिये गये; सैकड़ों दानपत्रों के ताम्रफलक गलाकर घड़े, लोटे तथा और बर्तन बना डाले गये। प्राचीन ग्रन्थ कितने गले, कितने कीटभक्ष्य बने, कितने पंसारियों की दूकानों में पहुँचे, इसका तो कुछ हिसाब ही नहीं। खैर, भारत के सौभाग्य से इस नई संस्थापित संस्था ने इन पुरानी वस्तुओं की रक्षा का सूत्रपात कर दिया।

सर विलियम जोन्स के अनन्तर चार्ल्स विलकिन्स ने संस्कृत भाषा सीखी। उन्हीं के प्रयत्न से देवनागरी और बंगला-टाइप तैयार हुआ। उन्होंने कुछ पुराने लेख भी ढूँढ निकाले और उन पर विवेचनापूर्ण नोट भी लिखे। भगवद्गीता का अंग्रेजी-अनुवाद भी उन्होंने किया। एशियाटिक सोसायटी ने एशियाटिक रीसर्चेज नाम की एक पुस्तक-माला निकालना आरम्भ किया। १७८८ से १७९७ ईसवी तक इस माला के ५ भाग निकले। जो भिन्न भिन्न विद्वान भिन्न भिन्न पुरातत्व विषयों के अध्ययन में लगे हुए थे उनके लेख इसी माला में निक- लते रहे। इसकी बड़ी कदर हुई। इसके कई संस्करण इंगलैंड में भी निकले। एक फरासीसी विद्वान् ने इनका अनुवाद अपनी भाषा में प्रकाशित किया। इस प्रकार भारतीय पुरातत्त्व के संबंध में योरसवालों ने भी योग- दान आरम्भ कर दिया। नये नये पुरातत्त्वज्ञ पैदा होगये और यह काम झपाटे से होने लगा।

सर विलियम जोन्स की मृत्यु के बाद १७९४ में, उनका स्थान हेनरी कोलबुक ने ग्रहण किया। वे भी अच्छे संस्कृतज्ञ थे। उन्होंने इस देश के सम्बन्ध में अनेक ग्रन्थ और लेख लिखे। "हिन्दुओं के धार्मिक रीति- रवाज", "भारतीय-वर्ण-व्यवस्था की उत्पत्ति", "संस्कत और प्राकृत-भाषा", "संस्कृत और प्राकृत-छन्दः- शास्त्र" आदि बड़े ही महत्त्व-पूर्ण लेख उन्होंने प्रकाशित किये। वेद, सांख्य, मीमांसा, न्याय, वैशेषिक, वेदान्त, कृषि, वाणिज्य, समाज-व्यवस्था, कानून, धर्म, गणित, ज्योतिष इत्यादि अनेक विषयों पर भी बड़े ही गवेषणा- पूर्ण लेख उन्होंने लिखे। इन लेखों में निर्दिष्ट बातों और

सिद्धान्तों को उनके परवर्ती विद्वान् आज तक सम्मान की दृष्टि से देखते है। कोलबुक ने देहली के स्तम्भ पर उत्कीर्ण विशालदेव की संस्कृत-प्रशस्ति का भी अनुवाद, अंग्रेजी मे किया। १८०७ ईसवी में वे एशियाटिक सोसायटी के सभापति हुए और उसी साल उन्होंने भार- तीय ज्योतिष और खगोल-विद्या पर एक गहन ग्रन्थ प्रकाशित किया। भारत से चले जाने पर उन्होंने इंगलैंड में रायल एशियाटिक सोसायटी की स्थापना की और संस्कृत-भाषा सीखने तथा भारतीय पुरातत्त्व का ज्ञान- सम्पादन करने के विषय में लोगों को ऐसा चसका लगा दिया कि दिन पर दिन नये नये संस्कृतज्ञ और पुरातत्त्वज्ञ पैदा होने लगे। यदि कोलबुक के सद्दश प्रकाण्ड पण्डित इस ओर इतना ध्यान न देते तो योरप में संस्कृत-भाषा का इतना प्रचार शायद ही होता।

कोलबक साहब के साथ ही भारत में अन्य अँगरेज़ भी पुरातत्त्व-विषयक काम में लग गये थे। डाक्टर बुकनन ने मैसूर-प्रान्त में, वहाँ के प्राचीन पदार्थों के विषय में, बहुत कुछ ज्ञान-सम्पादन किया। इस बात से सन्तुष्ट होकर ईस्ट इण्डिया कम्पनी ने, १८०७ ईसवी में, उनको एक विशिष्ट पद पर नियुक्त किया। उस पर रह कर उन्होंने बङ्गाल, आसाम और बिहार के कितने ही जिलों में दौरे करके वहाँ के पुरातत्त्व की खोज की और अनेक अज्ञात

ऐतिहासिक बातों का पता लगाया। इधर पश्चिमीय भारत में साल्ट साहब ने कनेरी-गुफाओं का और रस्किन साहब ने हाथी-गुफाओं ( Elephanta Caves ) का वृत्तान्त लिखा। ये वर्णन बाम्बे टांजैक्शन्स ( Bombay Tra- njactions ) नाम की पुस्तक के पहले भाग में प्रकाशित किये गये। इसी पुस्तक के तीसरे भाग में साइक्स साहब का लिखा हुआ बीजापुर का ऐतिहासिक वर्णन प्रकट हुआ। दक्षिणी भारतवर्ष के पुरातत्त्व के वर्णन तो कई विद्वानों ने प्रकाशित किये। इस काम का आरम्भ टामस डानियल ने किया। कर्नल मेकंजो ने सैकड़ों प्राचीन ग्रन्थ और शिलालेख ढूँढ़ ढूँढ़ कर एकन्न किये। राजपूताने और मध्य भारत की पुरानी बातों को खोज निकालने में कर्नल टाड ने बड़ा नाम पाया।

इस प्रकार पूर्व, पश्चिम और दक्षिण भारत में, पुरातत्व-विषयक ज्ञान और सामग्री प्राप्त करने में, कितने ही विद्वान् लग गये। उनके लेखों और ग्रन्थों के प्रकाशन से अनेक अज्ञात और विस्मृत वस्तुओं के ज्ञान का उद्धार हुआ।

इस प्रणाली से थोड़ा-बहुत काम तो अवश्य हुआ; पर पुराने शिलालेख और ताम्रपन्न आदि जो अब तक मिले थे वे वैसे ही बिना पढ़े पड़े थे। क्योंकि उनकी लिपि परानी होने के कारण पढ़ी नहीं जा सकती थी। जिस

लिपि को हम देवनागरी कहते हैं वह विकसित लिपि है। वह तीन रूपान्तर प्राप्त करने के अनन्तर अपने वर्तमान रूप में आई है। उसका पहला रूप ब्राह्मी कहाता है। वह सन् ईसवी के ५०० वर्ष पहले से लेकर प्रायः ३५० ईसवी तक पाया जाता है। इसके अनन्तर उसे जो रूप मिला वह गुप्त-लिपि के नाम से अभिहित है। वह विशेष करके गुप्तवंशी नरेशों के शासन-समय मे -- अर्थात् सन् ईसवी के पांचवें शतक तक -- प्रचलित थी। उसके बाद का उसका विकसित रूप कुटिल-लिपि के नाम से उल्लि- खित है। उसका प्रचार ईसा के छठे से लेकर दसवें शतक तक माना जाता है। इससे पाठकों को ज्ञात हो जायगा कि हमारी वर्तमान देवनागरी लिपि के पुराने तीनों रूपों से परिचित हुए विना पुराने ग्रन्थों और उत्कीर्ण लेखों का पढ़ा जाना असम्भव है। ये रूप धीरे धीरे दुर्बोधता से सुबोधता की ओर पहुँचते गये हैं। जो लिपि जितनी ही अधिक पुरानी है, अपरिचित होने के कारण, वह उतनी ही दुर्बोध भी है।

पहले पहल चार्ल्सं विलकिन्स ने पुरानी लिपि में लिखे गये अर्थात् उत्कीर्ण लेख पढ़ने की चेष्टा की। दीनाजपुर जिले में एक स्तम्भ के ऊपर खुदे हुए, राजा नारायणपाल के समय के, एक लेख का उद्धार उन्होंने, १७८५ ईसवी में, किया। पण्डित राधाकान्त शर्मा ने

देहली के अशोकस्तम्भ के अपर उत्कीर्ण ३ लेख पढ़े। ये लेख चौहान राजा बीसलदेव के थे। इनमें से एक का समय "संवत् १२२० वैशाख सुदी ५" ज्ञात हुआ। जे० एच० हैरिंग्टन ने भी कई पुराने लेखों को पढ़ा। इन सबकी लिपि बहुत पुरानी न थी। इससे ये लेख थोड़े ही परिश्रम और मनोयोग से पढ लिये गये। विशेष फठिन लिपि है गुप्तकालीन देवनागरी। चार्ल्स विलकिन्स ने उसके पढ़ने के लिये कोई चार वर्ष तक परिश्रम किया। अन्त में उन्होंने इस लिपि की प्रायः आधी वर्णमाला से परिचय प्राप्त कर लिया। उधर और लोग भी पुरानी लिपियाँ पढ़ने की चेष्टा में सतत लगे हुए थे। उनमें से कर्नल जेम्स टाड, मिस्टर बी० जी० बैंबिंग्टन, वाल्टर इलियट, कैप्टन टायर, डाक्टर मिल, डब्लू० एच० बाथ के नाम सबसे अधिक उल्लेखयोग्य हैं। किसी ने राजपूताने के कुछ पुराने लेख पढ़े, किसी ने बल्लभी के, किसी ने प्रयाग के, किसी ने और प्रान्तों के। बैबिग्टन और इलियट ने प्राचीन तामिल और कानडी- लिपियों की वर्णमालाओं का अधिकांश ज्ञान-सम्पादन करके उन लिपियों में उत्कीर्ण कितने ही शिलालेख पढ़ डाले। इस प्रकार १८५३ ईसवी तक बहुत से पुराने लेखों का उद्धार होगया। इस काम में जेम्स प्रिंसेप-नाम के एक विद्वान् ने बड़ा काम किया। उन्होंने देहली,
कमाऊँ और एरण के स्तम्भों के ऊपर के, साँची और अमरावती के स्तूपों के ऊपर के, और गिरनार-पर्वत के ऊपर के अनेक लेख पढ़ डाले और उनके अनुवाद भी, विवेचना-सहित, प्रकाशित कर दिये। सो इन अनेक विद्वानों के सतत परिश्रम का फल यह हुआ कि गुप्तका- लीन लिपि का सारा भेद खुल गया। वह हस्तामलकवत् होगई। उसमें उत्कीर्ण लेख अच्छी तरह पढ़ लिये जाने लगे। रहे कुटिल-लिपि में लिखे गये या उत्कीर्ण ग्रन्थ और शिलालेख आदि, सो यह लिपि वर्तमान देवनागरी लिपि से बहुत कुछ मिलती-जुलती है। इससे उनके पढ़े जाने में विशेष कठिनता न हुई। वे तो सहज ही पढ़ लिये गये।

पुरातत्त्वज्ञ विद्वानों ने जव कुटिल-लिपि और गुप्त- लिपि को आयत्त कर लिया तब सन् ईसवी के चौथे शतक के उत्तरार्द्ध से लेकर दसवें शतक तक के प्राचीन भारत के इतिहास का बहुत कुछ अंश अंधेरे से उजेले में आने लगा। सैकड़ों शिलालेख, ताम्रपत्र और सिक्के पढ़े जाने और उन पर विवरणात्मक लेख प्रकाशित होने लगे। जिन अनेक प्राचीन राजों और राजवंशों के नाम तक न सुने गये थे उनके ऐतिहासिक वृत्तान्त प्रकाशित होने लगें।

परन्तु भारत की सबसे पुरानी ब्राही लिपि को तब तक भी कोई न पढ़ सका था। इस लिपि में खुदे हुए

लेख थे। इसके बाद ब्राह्मी लिपि में उत्कीर्ण और भी अनेक लेख मिलते गये।

इन लेखों को पढ़ लेने की सबसे अधिक जिज्ञासा जेम्स प्रिंसेप के हृदय में उत्पन्न हुई। उन्होंने अनेक लेखों की छापें मँगा कर सामने रक्खीं और लगे सवको परस्पर मिलाने। धीरे धीरे उन्हें कुछ वर्ण, रूप में एक ही से, मालम हुए। उनको वे अलग करते गये और अन्त में वे इस लिपि के स्वरों से परिचित होंगये। इससे उनका उत्साह बढ़ा। वे और वर्णों को भी पहचानने की चेष्टा करने लगे। गुप्त-लिपि के वर्णों से मिलान कर करके उन्होंने कितने ही व्यञ्जनों से भी परिचय प्राप्त कर लिया। इस काम में पादरी जेम्स स्टीवन्स आदि ने भी उनकी कुछ सहायता की। उन्होंने भी कुछ वर्ण पहचाने। इस प्रकार अनवरत उद्योग करते करते प्रिंसेप को इस लिपि का पूरा ज्ञान प्राप्त हो गया और उन्हें यह भी मालूम होगया कि इस लिपि में खुदे हुए अशोक के समय के इन लेखों की भाषा संस्कृत नहीं, प्राकृत है। इलाहाबाद, साँची, गिरनार, धौली आदि के अशोक स्तम्भों के लेखों को पढ़ लेने पर उन्होंने यह पूर्वोक्त निष्कर्ष निकाला जो सर्वथा सच था। इस वर्णमाला का ज्ञान हो जाने पर ब्राह्मी लिपि के लेख धड़ाधड़ पढ़े जाने लगे और सन् ईसवी के पहले के भी भारतीय
इतिहास की घटनायें प्रकाश में आने लगीं। यह बहुत बड़ा काम हुआ। इसका सारा श्रेय जेम्स प्रिंसेप को मिला।

बस, अब भारत की पुरानी लिपियों में से केवल एक लिपि का ज्ञान-सम्पादन करना शेष रहा। उसका नाम है खरोष्ठी। यह लिपि पुराने जमाने में केवल पञ्जाब और उसके आगे गान्धार देश ही के लेखों आदि में, सन् ईसा के तीन चार सौ वर्ष पहले तक, प्रयुक्त हुई थी। बाक्टियन श्रीक, शक, क्षत्रप आदि राजवंशों के समय के सिक्कों पर यही लिपि व्यवहृत हुई थी। अफ़गानिस्तान की सीमा और उस देश के भीतर भी पाये गये अशोक के कई अभिलेख भी इसी लिपि में हैं। इसे पहले कोई ससेनियम लिपि कहता था, कोई पहलवी, कोई ब्राली का ही पूर्वरूप, कोई कुछ, कोई कुछ। पर पढ़ कोई नहीं सका। उधर मिले हुए सिक्कों पर एक ओर ग्रीक और दूसरी और खरोष्ठी लिपि को देख कर मेसन साहब ने अन्दाज़न कुछ नाम पढ़े; यथा मिनेड्रो, अपो- लोडौटौ, अरमाइयो आदि। ग्रीक नाम पढ़ कर, कुछ कुछ अक्षर साम्य के आधार पर, उन्होंने इस तरह का अन्दाज़ा किया। उन्होंने इस विषय में प्रिंसेप साहब से लिखा पढ़ी की। उन्होंने कई नामों और कई पदवियों को पढ़ लिया। इस प्रकार खरोष्ठी-लिपि के कई अक्षरों

का उद्घाटन होगया। साथ ही यह भी मालूम होगया कि यह लिपि अरबी-फारसी-लिपि के सदृश दाहिनी तरफ़ से बाईं तरफ को लिखी जाती है। और सेमेटिक वर्ग की है। पर इस लिपि में लिखी गई भाषा कौनसी है, इसका पता तब तक भी नहीं लगा। १८३८ ईसवी में बाक्ट्रिया के ग्रीको के कुछ सिक्कों पर पाली-भाषा के लेख मिले। इस पर यह सन्देह हुआ कि खरोष्ठी-लिपि वाले लेखों की भी भाषा हो न हो पाली ही होगी। यह अनुमान सच निकला। अतएव इस लिपि में लिखी हुई भाषा का भी पता लग गया। इस भाषा-ज्ञान की सहायता से प्रिंसेप साहब ने खरोष्ठी के १७ अक्षर पढ़ लिये। अवशिष्ट अक्षरों में से कुछ नारिस साहब ने और कुछ जनरल कनिहाम ने पढ़े। इस तरह इस वर्णमाला का भी सम्पूर्ण ज्ञान प्राप्त होगया और भारत के प्राचीन इतिहास की जानकारी प्राप्त करने का मार्ग यथेच्छ खल गया।

"एन्झ्यंट इंडियन अल्फाबेट" नाम की पुस्तक में इस विषय का बड़ा ही मनोरञ्जक वर्णन है। कितनी कठिनाइयों को पार करके और कितने अजस्र उद्योग करने के अनन्तर प्राचीन लिपियों को पढ़ लेने में सफलता हुई, इसका अन्दाज़ा पूर्वोक्त लेख पढ़ने पर ही हो सकता है। इस काम में सबसे अधिक सफलता प्रिंसेप साहब ही को हुई। अतएव हम भारतवासियों को उनका विशेष कृतज्ञ

होना चाहिए। यही मत जनरल कनिहाम का भी है। जनरल साहब ने पुरातत्व विषयक जो पुस्तक-माला लिसी है उसके भी पहले भाग में उन्होंने इस विषय का बड़ा मनोरञ्जक वर्णन किया है। सम्भव है, मूल-लेखक ने अपने लेख का अधिकांश उसी की सहायता से लिखा हो।

प्रिंसेप के बाद कोई ३० वर्ष तक जेम्स फर्गुसन, मेजर किष्टी, एडवर्ड टामस, जनरल कनिहाम, वाल्टर इलियट, मंडोज़ टेलर, टी वन्स, भाऊदाजी आदि कितने ती ही विद्वानों ने भारतीय पुरातत्त्व के काम को आगे बढ़ाया और नये नये ऐतिहासिक तत्वों का उद्घाटन किया। किनी ने उत्तरी भारत में काम किया। किसी ने पश्चिमी में, किसी ने दक्षिणी में । फर्गुसन ने पुरातन-वास्तुविधा (Ancient Architocture) का ज्ञान प्राप्त कर, पुग्नफें लिखी। टामस ने पुराने सिक्कों की ज्ञन-प्राप्ति के लिए परिश्रम किया। मेजर किट्टो ने पुरानी चित्र-विधा उद्धार की चेष्टा की। टेलर ने मूर्ति-निर्माण-विधा पर पुन्नर-प्रकाशन किया। जनरल कनिहाम ने ब्राह्मी, खरोष्ठी, गुप्तकालीन-समी लिपियों का यथेष्ट ज्ञान प्राप्त कर सैकड़ों-हज़ारों शिलालेखों और दानपत्रों को, विवरणपूर्वक, प्रकाशित किया। इन लोगों की देखादेखी भारतीय विद्वान् ज्ञान-सम्पादन पी एम आशा की और झुके और पहले पहल बम्बाई के डाक्टर भाजदाजी ने पिराने ही नवीन

शिलालेखो का प्रकाशन करके उन पर गवेषणापूर्ण लेख लिखे। साथ ही काठियावाड़ के निवासी पण्डित भगवान्- लाल इन्द्रजी और बङ्गाली विद्वान् डाक्टर राजेन्द्रलाल मित्र ने भी भारत के भूले हुए इतिहास के अनेक पृष्ठों पर प्रकाश डाला। यह सब काम इन लोगों ने निज के तौर पर, बिना किसी की आर्थिक सहायता के, किया।

१८४४ ईसवी में लन्दन की रायल एशियाटिक सोसायटी ने ईस्ट इंडिया कम्पनी से सिफारिश की कि इस इतने महत्व के काम के लिए उसे मदद देनी चाहिए। इस बात को उसने मान तो लिया, पर कुछ किया कराया नहीं।

उस समय जनरल कनिंहाम संयुक्तप्रान्त के चीफ इंजिनियर थे। पुरातत्व से उनको प्रेम पहले ही से था। उनसे कम्पनी की यह शिथिलता नहीं देखी गई। उन्होने एक योजना (स्कीम) तैयार करके गवर्नमेन्ट को भेजी और लिखा कि यदि यह काम गवर्नमेन्ट न करेगी तो फ्रेंच या जर्मन करेंगे। ऐसा होने से गवर्नमेन्ट की बड़ी बदनामी होगी। तब कहीं गवर्नर जनरल की सुषुप्ति भङ्ग हुई। उन्होने उस योजना को मंजूर किया और १८५२ ईसवी में पुरातत्त्व-विभाग(Archeological Survey) की स्थापना हुई। कनिहाम हो उसके डाइरेक्टर नियस हुए और इस काम के लिए उन्हें २५०) महीना अलौंस

मिलने लगा। यह बन्दोबस्त चन्दरोज़ा समझा गया और ९ वर्ष तक जारी रहा। इस बीच में कनिहाम साहब ने पुरातत्त्व-विषयक ९ रिपोर्टें लिखकर प्रकाशित की। इन रिपोर्टों का सम्बन्ध केवल उत्तरी भारत से है। गवर्नमेन्ट का ख़याल था कि यह काम थोड़े ही समय में समाप्त हो जायगा। पर कनिहाम साहब की रिपोर्टें देख कर उसकी आँखें खुल गई। उसे मालूम हो गया कि यह काम तो बड़े महत्व का है और शीघ्र समाप्त होने वाला नहीं। तब, १८७२ ईसवी में, गवर्नमेन्ट ने सारे भारत में पुरातत्त्व विषयक-खोज कराने का निश्चय किया और कनिहाम साहब ही को डाइरेक्टर जनरल बनाया। उनकी मदद के लिए उसने और विद्वानों को भी नियत किया। अतएव डाक्टर बर्जेस को भी यही काम दिया गया और १८७४ ईसवी में वे दक्षिणी भारत में खोज करने लगे।

१८८० ईसवी तक पुरातत्व-विभाग प्राचीन खोज, तो करता रहा, पर प्राचीन इमारतो की रक्षा का भार प्रान्तिक गवर्नमेन्टो ही पर था। उन्होंने इस काम में बड़ी शिथिलता की। परिणाम यह हुआ कि पुरानी इमारतें नष्ट होने लगीं। तब उनकी रक्षा के लिए एक क्यूरेटर नियत हुआ। उसने (मेजर कोल ने) १८८१ से १८८३ तक "प्रिज़र्वेशन आफ नेशनल मान्यूमेंट्स' नाम की

तीन रिपोर्टें प्रकाशित की।

१८८५ ईसवी में जनरल कनिहाम ने पेंशन ले ली। तब तक वे पुरातत्व-सम्बन्धिनी २४ रिपोर्ट निकाल चुके थे। ये रिपोर्ट बड़ी बड़ी जिल्दो मे हैं। इनको पुरातत्व- विषयक ज्ञान की बहुत बड़ी निधि समझना चाहिए। ये कनिहाम साहब के अलौकिक परिश्रम, उद्योग और योग्यता का अपूर्व साक्ष्य दे रही है। बिना इनका साधन्त पाठ किये कोई भी साक्षर मनुष्य भारतीय पुरातत्त्व के इतिहास का पूरा पूरा ज्ञान प्राप्त नहीं कर सकता।

कनिहाम साहब के बाद उनकी जगह डाक्टर बर्जेस को मिली। तब खोज के साथ ही संरक्षण का भी काम इसी महकमे को दिया गया। उसका विस्तार बढ़ाया गया, सारा भारत पाँच भागो या सरकिलों में बाँटा गया। प्रत्येक भाग के लिए एक एक सर्वेयर की योजना की गई। प्राचीन लेख पढ़ने के लिए एक विलायती पण्डित रक्खा गया और उसकी सहायता के लिए देशी विद्वानो की भी योजना हुई।

१८८९ ईसवी में बर्जेस साहब अपने घर गये। तब इस महकमे की कला उतरने लगी। इसके ख़र्च की जाँच पड़ताल करने के लिए एक कमिटी बनाई गई। उसने खर्च में बहुत कुछ कतर-व्योत करने की सिफारिश की। वह स्वीकार हुई। कुछ सर्वेयर निकाले गये। डाइरेक्टर

जनरल का पद तोड़ दिया गया। सरकार ने कहा--बस ५ वर्षों में इसका काम ख़तम कर दिया जाय। परन्तु काम कुछ हुक्म के अधीन थोड़े ही रहता है। वह खतम न हुआ; उलटा बढ़ता दिखाई दिया। तब गवर्नमेन्ट ने हुक्म निकाला कि खोज का काम बन्द किया जाय: केवल संरक्षण का काम जारी रहे। तदनुकूल ही कारवाई होने लगी। यह उतरती कला १९०० ईसवी तक रही।

इसी बीच में लार्ड कर्जन गवर्नर जनरल होकर भारत आये। उन्होंने पुरातत्त्व के काम में बड़ी दिलचस्पी दिखाई और एक लाख रुपया वार्षिक ख़र्च मंजूर किया। १९०२ में मार्शल साहब विलायत से बुलाये गये और डाइरेक्टर जनरल नियत हुए। वही अब तक इस पद पर हैं। तब से इस महकमे का काम बहुत सपाटे से हो रहा है।

गवर्नमेन्ट की देखा देखी कई देशी रियासतो ने भी अपने यहाँ पुरातत्त्व-विभाग खोल दिये हैं और अजायवघरों की भी स्थापना की है। भावनगर, माइसोर, हैदराबाद, ट्रावनकोर आदि राज्य इस विषय में सबसे आगे हैं। सारनाथ, मथुरा, नागपुर, कलकत्ता, बम्बई, मदरास, लाहौर, लखनऊ, अजमेर आदि में जो अजायवघर हैं उनमें पुराने सिक्कों, चित्रों, शिलालेखो, ताम्रपत्रों और अन्य प्राचीन वस्तुओ के संग्रह को देखकर प्राचीन भारत की अनन्त ऐतिहासिक घटनाओं का दृश्य नेत्रों के सन्मुख आजाता है।
लन्दन में भी एक बहुत बड़ा प्राचीन पदार्थ-संग्रहालय है।

भारत के पुरातत्त्व की खोज करने के लिए अब तो फ्रांस, जर्मनी, आस्ट्रिया, इटली, रूस आदि में भी बड़ी बड़ी संस्थायें खुल गई हैं और अनेक सामयिक पुस्तकें निकल रही है। उनमें बड़े ही गवेपणापूर्ण लेख प्रकाशित होते हैं। ये संस्थायें सैकड़ों प्राचीन ग्रन्थों का भी उद्धार कर रही हैं। इस विषय में जर्मनी के विद्वानों ने सबसे अधिक काम किया है और बराबर कर रहे है।

इस समय पुरातत्व से सम्बन्ध रखनेवाली अनेक सामयिक पुस्तकें निकलती हैं। प्राचीन शिलालेखों और ताम्रपत्रो आदि के प्रकाशन के लिए भी--इण्डियन ऐण्टिक्वेरी, इपीग्राफिया इण्डिका, इपीग्राफिया कर्नाटिका आदि--कई सामयिक पुस्तकें हैं। एक पुस्तक ब्रह्मदेश के प्राचीन लेख प्रकाशित करने के लिए अलग ही है।

इस महकमे ने भारत की प्राचीन कीर्ति की जितनी रक्षा की है उतनी और किसी ने नहीं की। इसी की बदौलत अनन्त स्तूपों, मन्दिरो, मसजिदों और ऐतिहासिक इमारतों की रक्षा हुई है। यदि यह महकमा अस्तित्व में न भाता तो सहस्रशः प्राचीन नरेशों का नाम तक सुनने को न मिलता और अनेक प्राचीन राजवंशो के अस्तित्व तक का पता न लगता।

[जनवरी १९२३

कलकत्ते से एक सामयिक पत्रिका अँगरेज़ी भाषा में निकलती रही है। मालूम नहीं, वह अब तक अस्तित्व में है या नहीं। नाम उसका था--डान सोसायटीज़ मैगजीन (Down Socities-Magazine)। उसकी कुछ संख्याओ में हिन्दुओ की समुद्र-यात्रा के सम्बन्ध में कई महत्त्वपूर्ण और प्रमाण-पुष्ट लेख निकले थे। उन्ही का आशय नीचे दिया जाता है।

कुछ लोगों का ख़याल है कि हिन्दू सनातन ही से पूर-मण्डूकता के प्रेमी हैं। समुद्र-यात्रा के वे सदा ही से विरोधी रहे हैं। प्राचीन काल में वे विदेशी या विदेशियो से कुछ भी नग्यन्ध न रखते थे। अन्य देशों को आना-जाना या समुद्र-यात्रा करना वे पाप समझते थे। जहाज आदि जल-यान भी उनके पास न थे; न वे उन्हें बनाना ही जानते थे। उन्हें यह भी न मालूम था की अपने देश के सिवा दुनिया में कोई और भी देश है। मतलब यह कि वे निर गृप-मण्डूक यने अपने ही घर में मस्त रहते थे। पर वास्तव में यह बात नहीं। लोगों के ये ख्याल बिलकुल ही गलत हैं। प्राचीन काल के हिन्दू

व्यापार, धर्म-प्रचार, युद्ध या उपनिवेश-स्थापना आदि के लिए, जल-स्थल दोनो के द्वारा, नाना देशो में गमना- गमन करते थे; उनके पास जहाज़ थे; दुनिया का भौगोलिक वृत्तान्त भी वे बहुत कुछ जानते थे। वे सभ्य, साहसी, उदार, व्यापार-कुशल, शिल्पकलानिपुण, वीर और अध्यवसायशील थे। उस समय के प्रायः सभी सभ्य और अर्द्ध-सभ्य देशो से उनका सम्बन्ध था। वैदिक और लौकिक संस्कृत-भाषा के कितने ही ग्रन्थों में इस बात के अनेक प्रमाण पाये जाते हैं।

संसार में ऋग्वेद सबसे अधिक पुराना ग्रन्थ है। उसके भिन्न भिन्न ५ मन्त्रों से यह सिद्ध होता है कि प्राचीन आर्य्य, व्यापार आदि के लिए, समुद्र की राह,



*ऊपर जिन मन्त्रों का हवाला दिया गया है वे ये हैं--

(१) वेदा यो वीना यदमन्तारक्षेण पतताम्।

वेद नावः समुद्रियः (१-२५-७)

(२) उवासोषा उच्छाच्च भु देवी जीरा स्थानाम्।

ये अस्या आदरणेषु दघ्रिरे न श्रवस्य वः (१-४८-३)

(३) तं गूर्तयो नेमन्निषः परीणसः

समुद्रं न संचरणे सनिप्यवः

पति दक्षस्य विदमस्य नू सहो

गिरिं न वेना अधिरोह तेजसा। (१-५६-२)
अन्य देशों को जाते थे। उसमें एक जगह (१-२५-७) लिखा है कि समुद्र में जिस रास्ते जहाज, चलते हैं उसका पूर्ण ज्ञान वरुण को है। दूसरी जगह (१-४८-६) लिखा है कि लोभ के वशीभूत होकर व्यापारी लोग अपने अपने जहाज, विदेशो को ले जाते हैं। तीसरी जगह (१-५६-२) लिखा है कि व्यापारी बड़े ही कर्मशील हैं; वे अपने लाभ के लिए सब जगह जाते हैं; समुद्र का ऐसा कोई भी हिस्सा नहीं जहाँ वे न गये हों। चौथी जगह (७-८८-३,४ ) लिखा है कि एक जहाज़ के बनाने में बड़ी कारीगरी की गई थी। उस पर सवार होकर



(४) आ यद्रुहाव वरुणश्च नाव
प्रयत् समुद्रभीरयाव मध्यमम्।
अधियदपा स्रुभिश्चराव
प्रप्रेख ईखयावहै शुभे कम्॥
वशिष्टं ह वरुणो नाव्याद्या दृषि चकार स्वपामहोभिः।
स्तोतारं विप्रः सुदिनत्वे अन्हा षान्नुद्यावस्ततनन्यादुषासः

(७-८८-३,४)

(५) तग्रो ह भुज्युभिश्चिनोदमेघ
रयिं न कश्चिन्ममृवा अवाहाः।
तमूहथु नौभिरात्मन्वतीभिरन्तरिक्ष
प्रद्भिरपोदकाभिः॥ (१-११६-३

वशिष्ठ और वरुण समुद्र-यात्रा करने गये थे। उन्हें उसके हिलने से बडा आनन्द आया था। पांचवीं जगह (१- ११६-३) लिखा है कि राजर्षि तुग्र ने, सुदृर-द्वीप-निवासी अपने कुछ शत्रुओ पर आक्रमण करने के लिए, अपने पुत्र भुज्यु को जल-सेना के साथ, भेजा था। रास्ते में तूफ़ान आ जाने से जहाज़ टूट गया। इस कारण भुज्यु, अपने साथियों समेत, समुद्र में डूबने लगा। वहाँ, उस समय, उसे उस-विपत्ति से बचानेवाला कोई न था। परन्तु दैव- योग से अश्विन नाम के दो जोड़िया भाइयो ने आकर उसकी रक्षा की और वह डूबने से बच गया।

रामायण में ऐसे कितने ही श्लोक हैं जिनसे प्रकट होता है कि भारतवासी समुद्र की राह अन्यान्य देशो को जाते थे। जब चानरेन्द्र सुग्रीव बड़े बड़े वानरों को, सीताजी का पता लगाने के लिए, भेजने लगे तब उन्होंने उनको उन स्थानो के भी नाम बताये जहाँ सीता के मिलने की सम्भावना थी। जिन श्लोकों या श्लोक-खण्डों में उन नामों का उल्लेख है उन्हें हम यहाँ पर उद्धृत करते हैं-

समुद्रमवगाढॉश्च पर्वतान् पत्तनानि च।
भूमिञ्च कोपकाराणां भूमिञ्च रजताकराम्।
यत्नवन्तो यवद्वीपं सप्तराज्योपशोभितम्।
सुवर्णरूप्यकद्वीपं सुवर्णकरमण्डितम्।
ततो रक्तजलं भीमं लोहितं नाम सागरम्।

इनमें से पहले श्लोकखण्ड में समुद्र के द्वीपों के पहाड़ों और नगरों का और दूसरे में कोषकारों की भूमि का उल्लेख है। कोषकारों की भूमि से मतलब वर्तमान चीन से है। तीसरे में यवद्वीप और सुवर्ण-द्वीप का नाम आया है । उन्हें आज-कल जावा और सुमात्रा टापू कहते हैं। चौथे में रक्त सागर का उल्लेख है। वही वर्तमान लाल समुद्र (Red Sea) है। रामायण के अयोध्याकाण्ड में एक श्लोक* है, जिसमें जलयुद्ध की तैयारी का इशारा है। इससे मालूम होता है कि उस समय के लोग जङ्गी जहाज़ बनाना और समुद्र में युद्ध करना अच्छी तरह जानते थे। इसके सिवा रामायण में उन व्यापारियो का भी जिक्र है जो समुद्र-पार के देशों में जाकर व्यापार करते और वहाँ से अपने राजा को भेंट करने के लिए अच्छी अच्छी चीजें लाते थे।

महाभारत में भी कितने ही श्लोक भारतवर्ष तथा अन्य देशों के परस्पर सम्बन्धः को प्रकट करते हैं। अर्जुन के दिग्विजय और राजसूय यज्ञ के प्रसङ्ग में ऐसे कितने ही देशों के नाम आये हैं जो हिन्दुस्तान से बहुत दूर स्थित हैं। उस समय इस देश से उनका घनिष्ठ सम्बन्ध था

*नावां शतानां पञ्चानां कैवर्तीनां शतं शतम्।
सन्नद्धानां तथा यूनान्तिष्ठन्तीत्यभ्यचोदयत्॥

अथवा उन्हें पाण्डवों ने जीत लिया था। सभा-पर्व में लिखा है--

सागरद्वीपवासॉश्च नृपतीन् म्लेच्छयोनिजान्।

निपादान् पुरुषाढॉश्च कर्णप्राधरणानपि॥

द्वीपं नाम्नाह्वयञ्चैव वशे कृत्वा महामतिः

इससे सिद्ध है कि महामति सहदेव ने सागरद्वीप- वासी म्लेच्छनरेशों और निषाद तथा कर्ण-जाति के लोगों को परास्त और वशीभूत किया था। उनमें ताम्रद्वीप का राजा भी शामिल था।

रामायण और महाभारत ही में नहीं, सूत्रग्रन्थों में भी इस बात का प्रमाण पाया जाता है कि प्राचीन भारतवासी समुद्र की राह अन्य देशो से व्यापार करते थे। इस विषय में प्रसिद्ध जर्मन-विद्वान् अध्यापक बूलर ने लिखा है--

“दो अत्यन्त प्राचीन धर्मसूत्रों में भी समुद्र-यात्रा का उल्लेख पाया जाता है। बौधायन-धर्मसूत्रो मे एक जगह (२-२-२ में) लिखा है कि ब्राहाणों को समुद्रयात्रा न करनी चाहिए। परन्तु दूसरी जगह (१-२-४ में) लिखा है कि आर्य्य देश के निवासी धड़ाधड़ समुद्र-यात्रा करते हैं। अन्यत्र लिखा है कि वे ऊन और पशुओं का व्यापार भी करते हैं। जहाज़ों के मालिकों को जो महसुल राजा को देना पड़ता था उसका उल्लेख भी बौधा
यन-धर्मसूत्र (१-१८-१४) और गौतमीय-सूत्र (१०- ३३) में पाया जाता है।"

स्मृतियों में भी सामुद्रिक व्यापार के हवाले हैं। मनुस्मृति में एक जगह (३-१५८) लिखा है कि वह ब्राह्मण जिसने समुद्र-यात्रा की हो श्राद्ध में बुलाये जाने का पात्र नहीं। एक श्लोक* में लिखा है कि जो लोग समुद्रयान में कुशल और देशकालार्थदशी हैं वे जहाज़ बनाने के लिए दिये हुए रुपये का जो सूद निश्चित करेंगे वही प्रामाणिक माना जायगा। एक और श्लोक में नदी और समुद्र में चलने वाले जलयानों के किराये का जिक्र है। एक और जगह लिखा है कि समुद्र में जहाज़ चलानेवालों के दोष से यात्रियों के माल की जो हानि होगी उसके जिम्मेदार जहाज़ चलानेवाले ही होगे। परन्तु जो हानि



समुद्रयानकुशला देशकालार्थदर्शिनः।

स्थापयन्ति तु या वृद्धिं सा तत्राधिगमं प्रति॥
दीर्घाध्वनि यथादेशं यथाकालं तरी भवेत्।
नदीतीरेषु तद्विद्यात् समुद्रे नास्ति लक्षणम्॥
यन्नावि किञ्चिद्दाशाना विशीर्य्यंतापराधतः।
तद्दाशैरेव दातव्यं समागम्य स्वतेऽशतः॥
एष नौयायिनामुक्तो व्यवहारस्य निर्णयः।
दाशापराधतस्तोये दैविके नास्ति निग्रहः॥

दैवी दुर्घटना के कारण होगी उसके लिए वे उत्तरदाता न होगे। याज्ञवल्क्य-स्मृति के व्यवहाराध्याय में लिखा है--"ये समुद्रगा वृद्धया धनं गृहीत्वा अधिलाभार्थ प्राणधनविनाशशङ्कास्थानं समुद्रं गच्छन्ति ते विंश शतं मासि मासि दध:।" इससे साफ़ जाहिर है कि हिन्दू- लोग धन-प्राप्ति की इच्छा से समुद्र के बड़े बड़े भयङ्कर स्थानो तक की यात्रा करते थे।

पुराणों में भी उन व्यापारियों का ज़िक्र है जो समुद्र की राह व्यापार करते थे। वाराहपुराण में गोकर्ण-नामक एक निःसन्तान व्यापारी का उल्लेख है। वह समुद्र-पार व्यापार करने गया था, परन्तु तूफान आजाने से वह समुद्र मे डूब गया। इसी पुराण में एक जगह लिखा है कि एक व्यापारी ने कुछ रत्नपरीक्षको के साथ मोतियों की तलाश में समुद्र-यात्रा की थी।



$ पुनस्तत्रैव गमने वणिग्भावे मतिर्गता।
समुद्र-याने रत्नानि महास्थौल्यानि साधुभिः॥
रत्नपरीक्षकैः सार्धमानयिष्ये बहूनि च।
एवं निश्चित्य मनसा महासार्थपुरःसरः॥
समुद्रयायिभिर्लोकैः सविदं सूच्य निर्गतः।
शुकेन सह सम्प्राप्तो महान्तं लवणार्णवम्॥
पोतारूढास्ततः सर्वे पोतवाहैरुपोषिताः।

वेद, रामायण, महाभारत, सूत्र-ग्रंथ, पुराण आदि के सिवा संस्कृत के गद्य-पद्य-काव्यों तथा अन्य ग्रन्थों में भी इस बात के प्रमाण मौजूद हैं कि प्राचीन आर्य्य व्यापार, धर्म-प्रचार या जल-युद्ध आदि के लिए समुद्रयात्रा करते थे। महाकवि कालिदास के रघुवंश में एक जगह* (४-३६) लिखा है कि महाराज रघु ने एक बड़े ही विकट जल-युद्ध में वङ्ग-नरेश को परास्त किया था और गङ्गा के बीचोंबीच अपना जयस्तम्भ गाड़ा था। इसी ग्रंथ के एक अन्य स्थान में लिखा है कि महाराज रघु ने फा़रिस पर आक्रमण किया था, यद्यपि यह चढ़ाई स्थल ही की राह हुई थी। कविवर श्रीहर्ष की प्रसिद्ध नाटिका रत्नावली में सिंहलेश्वर विक्रमबाहु की एक कन्या का उल्लेख है, जो जहाज़ टूट जाने से बीच समुद्र में डूब गई थी और जिसे कौशाम्बी के कुछ



वङ्गानुत्खाय तरसा नेता नौसाधनोधतान्।

निचखान जयस्तम्भ गङ्गास्रोतोऽन्तरेषु च॥
पारसीकान् ततो जेतुं प्रतस्थे स्थलवर्त्मना।
अन्यथा क सिद्धादेशजनितप्रत्ययमप्रार्थितायाः सिहलेश्वरदुहितुः समुद्रेयानभनन्गनिमन्गयाः फलकमादानं क च कौशाम्बीयेन वणिजा सिहलेभ्यः प्रत्यागच्छता तदवस्थायाः सम्भावनम्।

३
व्यापारियों ने बचाया था। कविश्रेष्ट दण्डी के दशकुमारचरित * में लिखा है कि रत्नद्भव नामक एक व्यापारी कालयवन नामक टापू में गया। वहाँ उसने एक सुन्दरी का पाणिग्रहण किया, परन्तु घर लौटते समय, जहाज़ समेत, समुद्र-गर्भ में निमग्न हो गया। इसी ग्रन्थ में मित्र-गुप्त का भी हाल है जो एक यवन-जलयान द्वारा कही गया था; परन्तु रास्ता भूल जाने के कारण, एक अन्य अज्ञात टापू में जा पहुंचा था। महाकवि माघ के शिशुपालवध में एक श्लोक है जिसमें लिखा है कि जब श्रीकृष्ण द्वारका से हस्तिनापुर जाते थे तब उन्होंने देखा था कि कुछ व्यापारी विक्रयार्थ माल से भरे हुए जहाज अन्य देशों से लिये आ रहे थे तथा भारतवर्ष का माल



ततः सोदरविलोकनकुतूहलेन रत्नोद्भवः

कथञ्चिच्छ्वशुरमनुनीय चपललोचनयानया सह
प्रवहणमारुह्य पुरुषपुरमभिप्रतस्थे। कलपोल-
मालिकाभिहतः पोतः समुद्राम्भस्यमज्जत्।
अस्मिन्नेव क्षणे नैकनौकापरिवृतः केऽपि
मद्गुः अभ्यधावत्। अभिभयुर्यवनाः। तावद-
तिजवा नौकाः श्वान इव वराहमस्मत्पोत पर्यरुत्सत।
विक्रीय दिश्यानि धनान्युरूणि द्वैप्यानसावतुमलाभभाजः।
तरीषु तत्रत्यमफल्गुभाण्ड स यात्रिकानावतोऽभ्यनन्दत्॥

अन्य देशों में बेचने के लिए यहाँ से जहाज़ों में लिये जा रहे थे।

काश्मीरक कवि सोमदेव के कथा-सरित्सागर में तो समुद्र-यात्रा और अन्य देशों में आने-जाने के सैकड़ों हवाले पाये जाते हैं। नवें लम्बक के पहले तरङ्ग में लिखा है कि पृथ्वीराज नामक राजा किसी चित्रकार के साथ एक जहाज से मुक्तिपुर-टापू को गया था। दूसरे तरङ्ग में लिखा है कि एक व्यापारी अपनी स्त्री के साथ किसी टापू को जा रहा था। राह में तूफान आजाने से जहाज़ टूट गया और दोनो का चिरवियोग होगया। चौथे तरङ्ग में समुद्र-सूर तथा एक अन्य व्यापारी का उल्लेख है जो सुवर्ण-द्वीप (सुमात्रा नाम के टापू) में व्यापार करने गये थे। छठे तरङ्ग में लिखा है कि चन्द्रस्वामी नाम का एक व्यापारी जहाज पर चढ़ कर लङ्का आदि कितने ही टापुओं में अपने पुत्र को खोजने गया था। हितोपदेश नामक पुस्तक में भी कन्दर्पकेतु नाम के एक व्यापारी का उल्लेख है जिसने समुद्र-यात्रा की थी। राजतरङ्गिणी में एक श्लोक है जिसमें लिखा है कि एक राजदूत को समुद्र में बड़ी ही भयङ्कर विपत्ति का सामना करना पड़ा था।



सन्धिविग्रहिकः सोऽथ गच्छन् पोतच्युतोऽम्बुधौ।

प्राप पारं तिमिग्रासात्तिमिमुत्पाट्य निर्गतः॥

इस तरह वेद, रामायण, महाभारत, सूत्र-ग्रन्थ, पुराण, काव्य, नाटक, उपाख्यान आदि संस्कृत-भाषा के सभी तरह के ग्रन्थों में भारत के सामुद्रिक व्यापार के हवाले भरे पड़े है। अधिक प्रमाण देने की आवश्यकता नही। जो प्रमाण दिये गये है उन्ही से यह अच्छी तरह सिद्ध होता है कि प्राचीन-काल में भारतवासी हिन्दू व्यापार या जलयुद्ध के लिए निःसङ्कोच समुद्र-यात्रा करते थे और अन्य देशों तथा टापुओं में जाते-आते तथा कभी कभी वहाँ बस भी जाते थे।

जो प्रमाण अब तक दिये गये वे सब हिन्दुओं के ग्रन्थों से दिये गये है। अब हम अपने कथन की पुष्टि के लिए कुछ प्रमाण बौद्धों के भी साहित्य से देना चाहते है।

महाराज विजय को समुद्र-यात्रा का वर्णन महावंश आदि कितने ही बौद्ध-ग्रन्थों में पाया जाता है। राजा- पली मे लिखा है कि वङ्ग-नरेश महाराज सिंहवाहु ने राज- कुमार विजय और उनके सात सौ साथियो को देश से । निकाल दिया था। बात यह हुई कि उन्होंने प्रजा पर बहुत अत्याचार किया था। वे लोग, अपने बालबच्चो समेत, तीन जहाजों पर चढ़ कर चले। जहाज सिहपुर नामक नगर के निकट से रवाना हुए थे। राह में वे सपारा नाम के बन्दरगाह में, कुछ समय तक, ठहरे थे।

डाक्टर बर्जेस का कथन है कि यह बन्दरगाह वर्तमान बेसीन नगर के पास था। अन्त में राजकुमार विजय लङ्का पहुँचे और यहाँ उन्होंने एक बड़े ही शक्तिशाली राजवंश की नींव डाली। लङ्का में उनकी स्थिति दृढ़ हो जाने पर विजय ने पाण्ड्य-देश के राजा के पास बहुत से जवाहरात, बतौर भेट के, भेजे। इस पर पाण्ड्य-नरेश ने एक राजकुमारी और सात सौ परिचारिकायें महाराज विजय को नजर की। उनको विजय और उसके साथियों ने क्रम से आपस में बाँट लिया और उनके साथ विवाह कर लिया। टर्नर साहब के द्वारा सम्पादित महावंश में लिखा है कि जिस जहाज पर पाण्ड्य-राजकुमारी लङ्का को लाई गई थी वह बहुत बड़ा था। उसमें १८ राजकर्मचारियों, ७० नौकर-चाकरो, बहुत से गुलामो, स्ययं राजकुमारी और उसकी ७०० परिचारिकाओं के रहने के लिए काफी जगह थी। विजय के कोई सन्तान न थी। इस कारण उसके मरने पर उसका भतीजा सागल-नगर से जहाज पर चढ़ कर लङ्का गया और विजय की जगह पर राज्य करने लगा। कुछ दिनों बाद उसके ६ भाई और उसको स्त्री, ये लोग भी लङ्का चले गये और वहीं रहने लगे। महापंश के अनुसार गङ्गा के मुहाने से चला हुमा जहाज बारह दिन बाद लङ्का पहुँचता था। एक बौद्ध-ग्रन्थ में लिखा है कि सपारक-निवासी पन्ना नाम का एक व्यापारी, अपने छोटे भाई चूल-पन्ना के साझे में. उत्तर-कोशल से व्यापार किया करता था। एक दिन श्रावस्ती में उसने बुद्ध को उपदेश करते हुए सुना। इसका प्रभाव उस पर इतना पड़ा कि वह तुरन्त बौद्ध हो गया। उसने लङ्का में रक्त-चन्दन की लकड़ी का एक विहार बनाने का इरादा किया। इसलिए उसने चन्दन की लकड़ो किसी दूरवती देश से, समुद्र की राह, मँगवाई। जिस जहाज पर यह लकडी लादी गई थी वह इतना बड़ा था कि हजारों मन लकड़ी के सिवा उसमें तीन सौ व्यापारी भी मजे से रह सकते थे। एक अन्य स्थान में लिखा है कि दो ब्रह्मदेशवासी व्यापारी, एक बड़े भारी जहाज पर बङ्ग-सागर को पार करके, कलिङ्ग-देश के अजित्ता बन्दर मे उतरे थे। वहाँ से वे मगध-देश को गये थे।

एक तिब्बतीय बौद्ध-ग्रन्थ में लिखा है कि श्रावस्ती के कुछ व्यापारी लङ्का जाते हुए, बङ्ग-सागर मे तूफान आ जाने के कारण, रास्ता भूल गये थे; परन्तु तूफान शान्त हो जाने के बाद अपने गन्तव्य स्थान को पहुँच गये थे। एक चीनी ग्रन्थ मे एक सिंहकुमारी का जिक्र है जिसका जहाज पश्चिमी वायु के झोंके खाकर फारिस की खाड़ी में जा पड़ा था। वहाँ वह उतर पड़ी और समुद्र के

किनारे को भूमि में घर बनाकर वहीं रहने लगी। परन्तु दीपवंश नामक ग्रन्थ में लिखा है कि यह एक टापू में उतरी थी जिसका नाम, पोछे से, नारीपुर हो गया था। पादरी टी० फोक्स साहब कहते हैं कि इन ऐतिहासिक कथाओं से पता लगता है कि बुद्ध के जमाने में हिन्दु- स्तान और फारिस के बीच के समुद्र में जहाज चलते थे।

विनयपीठक में लिखा है कि पूर्ण नाम के एक हिन्दू व्यापारी ने छः दफे समुद्र-यात्रा की थी। सातवीं दके यात्रा करते समय श्रावस्ती के कुछ बौद्धों के द्वारा वह बौद्ध बनाया गया था। सूत्रपीठक में भी दूरवर्ती टापुओं को जहाज द्वारा जाने का जिक्र है। समयुक्त- निकाय और अंगुतर-निकाय नामक ग्रन्थों में लगातार . छः महीने तक जहाज पर यात्रा करने का जिक्र है। दीघनिकाय में तो समुद्र-यात्रा-विषयक बड़ी हो मनोरक्षक बातें पाई जाती हैं। उसमें लिखा है कि जब व्यापारी लोग समुद्र के रास्ते व्यापार करने जाते थे, तब वे अपने जहाजों पर कुछ चिड़ियाँ भी रख लेते थे, जिस समय जहाज बीच समुद्र में पहुँचता था और वहाँ से भूमि न देख पड़ती थी उस समय, यह जानने के लिए, कि भूमि किस तरफ है, व्यापारी लोग चिड़ियों को छोड़ देते थे। यदि भूमि निकट न होती थी तो चिड़ियाँ

चारों ओर चक्कर लगा कर जहाज, पर लौट आती थीं। परन्तु यदि भूमि जहाजों से कुछ ही मील दूर होती थी तो चिड़ियाँ उसी की ओर उड़ जाती थीं। इससे जहाज चलानेवाले जान जाते थे कि भूमि किस तरफ, है और वह कितनी दूर है।

समुद्र-यात्रा और सामुद्रिक व्यापार का सबसे अधिक और स्पष्ट उल्लेख जातक-ग्रन्थों में पाया जाता है। इन ग्रन्थों में ८०० ईसवी पूर्व से २०० ईसवी तक की सामुद्रिक बातों का जिक्र है। बबेरू-जातक से यह साफ तौर पर मालम होता है कि अशोक के पहले हिन्दुस्तान और बाबुल के बीच व्यापार होता था। पर- लोकवासी अध्यापक बूलर इस महत्त्वपूर्ण जातक के विषय में लिखते है कि--"बवेरू-जातक अब खूब प्रसिद्ध हो गया है। उसकी ओर लोगों का ध्यान पहले-पहल अध्यापक मिनायाफ ने आकृष्ट किया था । उसमें लिखा है कि हिन्दू-व्यापारी मोरों को बबेरू ले जाते और उन्हें वहाँ बेचते थे। बबेरू, बबीरू या बेबीलोन एकही देश के भिन्न भिन्न नाम है, इसमें कोई सन्देह नहीं। इस जातक की कथाओं से मालूम होता है कि आज-कल की तरह ईसा के पहले, पाँचवीं और छठी शताब्दी में भी, भारत के वणिक फारिस के उपसागर के किनारे बाले प्रान्तों में सामुद्रिक व्यापार करते थे। सम्भव है कि

यह व्यापार अत्यन्त प्राचीन काल से होता चला आया हो। क्योंकि जातको में बहुत से ऐसे किस्से हैं जिनमें समुद्र-पार के सुदूरवती देशों की सङ्कटापन्न यात्राओं का उल्लेख है। उनमें पश्चिमी किनारे के सपरिख (सपारा) और भरुकच्छ ( भडोच ) आदि अत्यन्त प्राचीन बन्दरगाहों का भी जिक्र है।"

समुहबनिज-जातक में लिखा है कि किसी गाँव में बहुत से बढ़ई रहते थे। उनसे किसी ने बहुत सी चीजें बनाने को कहा और उनकी कीमत भी पेशगी दे दी। परन्तु बढ़इयों की नीयत खराब हो गई। इस कारण उन्होंने चुपके चुपके एक जहाज बनाया। उस पर चढ़ कर वे लोग चल दिये। उन्होने समुद्र के बीच किसी टापू में एक वस्ती बनाई और वहीं बस गये। वलहास्स- जातक में कहीं के पाँच सौ व्यापारियों का जिक्र है जो एक कमजोर जहाज पर सवार थे। जहाज, टूट गया और वे सब लोग समुद्र में मग्न हो गये; परन्तु एक अद्भुत घटना घटित होने से बच गये। सप्पारक-जातक में लिखा है कि किसी समय सात सौ व्यापारियों ने समुद्र-द्वारा एक बड़ी ही भयङ्कर यात्रा की थी। उनका जहाज, मरकच्छ-चन्दरगाह से रवाना हुआ था। इस जहाज का माँझी अन्धा होने पर भी जहाज चलाने में पड़ा निपुण था। महाजनक-जातक में एक राजकुमार का

उल्लेख है जो अन्य कितने ही व्यापारियों के साथ कम्प ( भागलपुर ) से सुवर्ण-भूमि को व्यापार करने जाता था। परन्तु दुर्भाग्य से उसका जहाज बीच समुद्र में डूब गया। किसी किसी विद्वान् की राय मे सुवर्ण-भूमि से मतलब ब्रह्मदेश से और किसी किसी की राय में सुमात्रा नाम के टापू से है। शङ्ख-जातक में लिखा है कि काशी में एक बारण बड़ा दानी था। वह नित्य छः लाख रुपये का दान करता था। ऐसा न हो कि कही दान करते करते उसका धन निःशेष हो जाय, इसलिए उसने, धन की खोज में, सुवर्णभूमि जाने का सङ्कल्प किया। चलते चलते जब उसका जहाज बीच समुद्र में पहुँचा तब उसके पेंदे में कहीं छेद हो गया। परन्तु एक अन्य जहाज के आजाने से उसकी रक्षा हो गई। उस जहाज़वालों ने उसे अपने जहाज पर जगह दे दी। ससोंदी-जातक मे भी एक व्यापारी के सुवर्णभूमि जाने का उल्लेख है।

बौद्ध-ग्रन्थों के सब प्रमाणो से भी सिद्ध है कि प्राचीन काल में हिन्दू-लोग ब्रह्मदेश, चीन, लङ्का, मिस्र, फारिस, अरब और बाबुल आदि देशों तथा अन्य कितने ही दूरवती टापुओं में व्यापार आदि के लिए, समुद्र की राह, जहाजों पर बराबर जाते-आते थे। इससे स्पष्ट है कि वे लोग समुद्र-यात्रा करना बुरा या धर्मविहीन काम

न समझते थे और जहाज, बनाना तथा चलाना अच्छी तरह जानते थे। जिन लोगों की यह धारणा है कि प्राचीन-काल के भारतवासी कूपमण्डूकवत् अपने ही घर में घुसे रहते थे--द्वीप-द्वीपान्तरों को न जाते थे--उन्हें बौद्ध-ग्रन्थो से दिये गये प्रमाणों को कान खोल कर सुन लेना और अपने भ्रम तथा अज्ञान को दूर कर देना चाहिये।

[ अगस्त १९२७

_________

दक्षिणी भारतवर्ष में हजारों वर्ष तक हिन्दू-नरेशों का अखण्ड भाधिपत्य रहा। वहाँ के निवासियों की मातृ-भाषायें अन्य प्रान्तों के निवासियों की भाषाओं से भिन्न थीं और अब भी है। तथापि हिन्दू-धर्म्म, हिन्दू-शास्त्र, हिन्दू-साहित्य और हिन्दू-सभ्यता ही का दौरदौरा वहाँ सदा ही रहा है। गङ्गा, चालुक्य, चोल, पाण्ड्य आदि वंशों के नरेशों ने सहस्रशः मन्दिर, मठे, धर्म्मशालायें, कूप, तडाग आदि बनवा डाले; ग्राम, भूमि आदि ब्राह्मणों को दे डाली; अन्नसत्रों की स्थापना कर दी; समय समय पर अन्न-धन आदि के दान से पण्डितों, विद्वानों, कलाकोविदों का दुःख-दारिद्र दूर किया। विजयनगर, माइसोर, तांजोर आदि के नराधिपों ने भी बहुत दान-पुण्य किया। प्राचीन प्रथा के अनुसार इन नर-नायकों ने अपने इन सुकृतों के सूचक अनन्त दान-पत्र आदि ताम्रपत्रों और शिलाओं पर उत्कीर्ण करा कर यथास्थान लगवा दिये अथवा जिनके पास रहने चाहिये उन्हें दे दिये। इन लेखों की संख्या सचमुच ही अनन्त अथवा असंख्य है। मुद्दतों से पुरा-

तत्त्व-विभाग इन्हें खोज खोज कर इनकी तालिका बना रहा है और कुछ को प्रकाशित भी कर रहा है; पर उनका अन्त नहीं मिलता। हर साल नये नये सैकड़ों ही प्राचीन लेख मिलते हैं। उनमें से कुछ की भाषा संस्कृत, कुछ की तामील, कुछ को तैलगू, कुछ की मल- याली है। कुछ अन्य भाषाओं में भी इस तरह के लेख मिलते हैं। दक्षिणी भारत के प्राचीन लेखों के सम्बन्ध में ३१ मार्च १९२५ तक की एक साल की जो रिपोर्ट अभी, कुछ समय पूर्व, निकली है उसमें ४२० शिला- लेखों और १९ ताम्रपत्रों का उल्लेख है। शिलालेखों में से एक लेख ऐसा है जिससे सूचित होता है कि प्राचीन भारत के कोई कोई नरेश गीत, वाघ और नाट्य-कला के बड़े ही प्रेमी थे। चोल-वंश का अधीश राजेन्द्र चोल अथवा राजराजदेव (प्रथम) ऐसा ही था। यह राजा राजकेसरी चम्मन के भी नाम से प्रसिद्ध था। यह ईसा की दसवीं शताब्दी के अन्तिम वर्षों में विद्यमान था।

राजेन्द्र चोल (प्रथम) का एक शिलालेख मिला है। वह उसके राज्यारोहण के नवें वर्ष में उत्कीर्ण हुआ था। उस दिन शुक्ल पक्ष की षष्टी और दिन शनिवार था। हिसाब लगाने से उस दिन ९९४ ईसवी के आक्टोबर महीने की १३ तारीख थी। दक्षिण में एक जगह तिरूवाडु-

थी। ये दासियाँ या नर्तकियों सेकड़ो की संख्या में मन्दि- रस्थ देवताओं और उनके भक्तों को नाच-कूद कर रिझाया करती थी। जिस राजराज चोल (प्रथम) का उल्लेख ऊपर हुआ है उसने तो दक्षिणी भारत के भिन्न भिन्न मन्दिरो से ४०० नर्तकियाँ लाकर उन्हें तांजोर में बसा दिया था। वहाँ वे उस नगर के देवस्थानो को दिन-रात गुलज़ार रखती थी। इस बात का उल्लेख राजराज ने अपने एक शिलालेख में बड़े गर्व के साथ किया है। उसके पुत्र ने राजराजेश्वर नाटक खेलने के लिए विजयराजेन्द्र आचार्य को एक विशेष दान से सस्कृत किया था। तिरूविडाईमरु- दूर नामक स्थान में महालिगेश्वर नाम का एक मन्दिर है। वहाँ नाटक दिखाने के लिए एक नट को चोल-नरेश राजाधिराज (प्रथम) ने भी कुछ भूमि दान दी थी। चोल-नरेश कुलो तुङ्ग (तृतीय) ने एक नर्तकाचार्य को एक मन्दिर मे इसलिए रक्खा था कि वह मुँह से कुछ न कह कर केवल भावभङ्गी और नृत्य ही के द्वारा देवताओं और देवभक्तों तथा यात्रियो को अपना अभिनय दिखाया करे। ये बातें सुनी सुनाई नहीं; इन सबका उल्लेख शिलाओं पर उत्कीर्ण लेखो में पाया जाता है।

इन प्रमाणों से ज्ञात होता है कि किसी समय दक्षिणी भारत में नाट्यकला उन्नतावस्था में थी और जगह जगह नाट्यशालायें थीं। उनमें स्त्रियाँ और पुरुष

प्राचीन काल में भारतवासो विदेशों ही को नहीं, द्वीपान्तरों तक को, जाते थे। यह बात अब काल्पनिक नहीं, ऐतिहासिक है। इस विषय की अनेक पुस्तकें प्रकाशित हो चुकी हैं। उनके लेखक देशी पुरातत्त्वज्ञ भी हैं और विदेशी भी। इस विषय में लिखे गये और प्रकाशित हुए लेखों की तो संख्या ही नहीं निश्चित की जा सकती। उन्हें तो सख्यातीत समझना चाहिए। आरतवासियों के विदेश-गमन के विषय में आज तक जो दुछ खोज हुई है और जो वुछ लिखा गया है उससे सिद्ध है कि सन ईसपी से कितने ही शतक पहले से भारत गसी दूर दूर देशों की यात्रा करने लगे थे। पश्चिम में वे मित्र, रूम, यूनान, तुर्किस्तान तक जाते थे। पूर्व में चीन, जापान, स्याम, अनाम, कम्बोडिया ही तक नहीं, सुमात्रा, जावा, बोर्नियो और बाली आदि द्वीपों तक भी उनका आवागमन था। उस समय समुद्र पार करना मना न था। उससे धर्म्म की हानि न होती थी और जानि-पाँति को धक्का न पहुँचता था। उस प्राचीन काल में भारतवासी आर्य अथवा हिन्दु व्यापार के लिए

भो विदेश-यात्रा करते थे, धर्म्म-प्रचार के लिए भी करते थे और दूर देशों में बस कर अन्य मार्ग से भी धन-सञ्चय करने के लिए करते थे।

स्याम के उत्तर, पूर्व और दक्षिण में एक बहुत विस्तृत देश है। उस पर फ्रांस की प्रभुता है। उसका संयुक्त नाम हे इंडो-चायना। इस विस्तृत देश का उत्तरी भाग टानकिन, पश्चिमी अनाम और दक्षिणी कोचीन-चाइना अथवा कम्बोडिया कहाता है। इसी अनाम और कम्बो- डिया में किसी समय हिन्दुओ का राज्य था। फ्रांस के कई पुरातत्त्वज्ञों और विद्वानों ने इन देशों या प्रान्तों का प्राचीन इतिहास लिखा है। उन्होने अपने इन इतिहार्सो में पास-पड़ोस के द्वीपो तक की पुरानी बातों का उल्लेख किया है। उन्हीं के आधार पर प्रार्फ सर यदुनाथ सरकार ने एक छोटा-सा लेख अँगरेजी भाषा की मासिक पुस्तक, "माडर्न रिव्यू" में, प्रकाशित कराया है। इसके सिवा विश्वभारतो के अध्यापक बाबू फणीन्द्रनाथ वसु की एक पुस्तक अभी हाल ही में प्रकाशित हुई है। उसमें प्राचीन चम्पा-राज्य का वर्णन है। चम्पा से मतलब उस देश या प्रदेश से है जिसे आज-कल अनाम कहते हैं। प्राचीन- काल में भारतवासियों ने जाकर वहाँ अपने राज्य की स्थापना की थी। झोच-इतिहास-वेत्ताओं ने बहुत खोज के अनन्तर वहाँ की हिन्दू-सभ्यता और शासन के सम्बन्ध
में पुस्तकें प्रकाशित की हैं। उन्हीं की खोज की प्रधान प्रधान बातों का समावेश वसु महाशय ने अपनी इसे छोटीसी पुस्तक में किया है। इन समस्त पुस्तकों और लेखों में उल्लिखित बातों में से कुछ का सार नीचे दिया जाता है।

इंडो-चायना में १२० लाख अनामी, १५ लाख कम्बोडियन, १२ लाख लाउस, २ लाख चम और मलाया, १ हज़ार हिन्दू और ५० लाख असभ्य जङ्गली आदमी रहते हैं। अनामी, कम्बोडियन और लाउस नाम के अधिवासी बौद्ध हैं। जो एक हज़ार हिन्दू है वे सबके सब तामील हैं। चम और मलाया लोग प्रायः मुसल- मान है। उनमें से कोई २५ हजार चम, जो अनाम के वासी हैं, बहुत प्राचीन ब्राह्मण-धर्म के अनुयायी हैं। वे सब शैव हैं और अपने को "चमजात” कहते हैं।

खोज से मालूम होता है कि कोई ढाई हजार वर्ष पूर्व भारतवासियों ने पहले-पहल स्याम के पूर्वी प्रदेशों और द्वीपों को जाना आरम्भ किया। बहुत करके ये लोग प्राचीन कलिङ्ग और तैलङ्ग देश के समुद्रतटवर्ती प्रान्तों से उस तरफ गये; क्योंकि वही प्रान्त वर्तमान अनाम और कम्बोडिया आदि प्रान्तों के निकट हैं। उस समय समुद्रमार्ग से वहाँ जाने में, विशेष सुभीता रहा होगा। भारतवासियों का ख़याल था कि वर्तमान इन्डो-

चायना के दक्षिणी और पूर्वी भाग धन-धान्य से बहुत अधिक सम्पन्न हैं। इसी से उन भागों को वे लोग "सुवर्ण-भूमि" कहते थे। जानेवालों में से कुछ तो वनिज-व्यापार करनेवाले थे, कुछ सैनिक थे और कुछ ब्राह्मण थे। पहले तो ये लोग रुपया पैदा करने ही के लिए जाते रहे होंगे और धीरे धीरे उनमें से बहुत लोग वहीं बस गये होंगे। उनकी संख्या बढ़ने पर धर्म्म प्रचार- और पौरोहित्य कार्य्य करनेवाले भी पीछे से जाने लगे होंगे। इस तरह का आवागमन सैकड़ों वर्षों तक जारी रहने पर वहाँ गये हुए भारतवासियों के उपनिवेश, विशेष विशेष जगहों में, हो गये होंगे। उस समय उन देशों में रहनेवाले लोग सभ्य और शिक्षित न थे। उन पर भारतवासियों के आचार-व्यवहार और धर्म्म आदि का प्रभाव पड़े बिना न रहा होगा। बहुत सम्भव है, सौ दो सौ वर्ष साथ साथ रहने पर, उन्होंने वहाँ वालों को अपने धर्म का अनुयायी बना लिया हो, असभ्यों को सभ्यता प्रदान को हो और उनमें से बहुतों को अपना दास, सेवक या कर्मचारी भी बना लिया हो। ईसवी सन् की तीसरी शताब्दी में पत्थरों पर खुदे हुए कई लेख इंडो-चायना में मिले हैं। वे सब विशुद्ध संस्कृत में हैं। इससे सूचित होता है कि उस समय यहाँ भारतवासियो का आधिपत्य दृढ़ता को पहुँच गया था। इससे यह भी

सूचिन होता है कि उस समय के हज़ार पाँच सौ वर्ष पहले ही से भारतवासी वहाँ जाने लगे होंगे। बिना इतना काल व्यतीत हुए विदेशी भारतवासियों की स्थिति वहाँ बद्धमल न हई होगा। संस्कृत भाषा का प्रचार और शिलालखों पर ऐतिहासिक घटनाओं का उल्लेख अन्य देश गसो अल्पकालस्थायी यात्रियों के द्वारा सम्भव नहीं। अतएव सन ईसवी के कम से कम सात आठ सौ वर्ष पहले ही से भारतवासी यहाँ बसने लगे होंगे।

बौद्ध-धर्म्म की उत्पत्ति सन् ईसवी के कोई तीन सौ पर्ष पहले हुई। अशोक के समय मे उसने बड़ी उन्नति की। भारत के अधिकांश भागों में उसकी तूती बोलने लगी। बौद्ध श्रमण विदेशों में भी जाकर अपने धर्म्म का प्रचार करने लगे। इसमें सन्देह नहीं कि वे लोग पाचीन चम्पा ( अनाम) भोर कम्बोडिया; (काम्बोज) वे भी पहुँचे और वहाँ भी अपने धर्म्म का प्रचार किया। धीरे धीरे हिन्दू-धर्म्म के अनुयायियों के साथ ही साथ वहाँ बौद्ध-धर्म के अनुयायियो की भी संख्या बढ़ गई और ये, दोनों सम्प्रदाय वाले वहाँ पाये जाने लगे।

चम्पा और काम्बोज में जब से बौद्ध धर्म्म पहुँचा, बराबर उन्नति करता गया। वह वर्द्धिष्णु धर्म्म था; भारतवासियों की तत्कालीन, प्रकृति के वह अनुकूल था।

इसी से उसकी दैनंदिन वृद्धि होती गई। फल यह हुआ कि हिन्दू-धर्म के अनुयायियों की संख्या कम होती गई और बौद्ध धर्म के अनुयायियों की बढ़ती गई। कम्बोडिया (काम्बोज) में जो शिलालेख मिले हैं उनसे सूचित होता है कि तेरहवीं सदी तक बौद्ध और हिन्दू दोनों ही वहाँ साथ ही साथ रहते थे। बौद्ध तो महायान-सम्प्रदाय के माननेवाले थे और हिन्दू प्रायः शैव थे। उस समय तक दोनों धर्मों के अनुयायी संस्कृत भाषा का आदर करते थे। उनके शिलालेखों में यह भाषा बहुत ही विशुद्ध रूप में पाई जाती है।

आर्यों ने अपने उपनिवेश चम्पा और काम्बोज ही में नहीं स्थापित किये। वे वहाँ से आगे बढ़ते हुए टापुओं तक में जा बसे। जात्रा में कुछ ऐसे शिलालेख मिले हैं जो ४०० ईसवी के अनुमान किये गये हैं। वे सभी संस्कृत में हैं। उनमें नारूमनगर के राजा पूर्णवर्म्मा का उल्लेख है। बोर्नियो नाम के टापू में भी संस्कृत-भाषा में खुदे हुए शिलालेख मिले हैं। उनमें भी जिन राजों के नाम आये हैं सभी के अन्त में "वर्म्मा" शब्द है। सुमात्रा टापू में तो अनेक शिलालेख पाये गये हैं। वे भी संस्कृत ही में हैं। उनमें भी वर्म्मन्त-नामधारी नरेशों के उल्लेख हैं। इन लेखो का प्रकाशन और सम्पादन फेरांड नाम: को एक विद्वान ने किया है। प्राचीन काल में सुमात्रा-द्वीप

श्रीविजय नाम से ख्यात था।

कम्बोडिया अर्थात् प्राचीन काम्बोज का पहला वर्म्मा नामधारी राजा क्षुत-वर्म्मा था। उसने अपने राज्य की सीमा की विशेष वृद्धि की और उसे स्थायित्व प्रदान किया। वह कौण्डिन्य गोत्र था। शिलालेखों में उसने अपने को सोमवंशी बताया है। उसने ४३५ से ४९५ ईसवी तक राज्य किया। ६८० ईसवी तक वहाँ वर्म्मा-नामधारी सात नरेशों ने राज्य किया। उसके बाद कोई सौ वर्ष तक वहाँ अराजकता सी रही। तदनन्तर १८ नरेश वहां भौर हुए। उनके नामों के अन्त में भी “वर्म्मा" शब्द था। इस तरह काम्बोज में २५ राजे ऐसे हुए जिनके उल्लेख शिलालेखों में पाये जाते हैं। प्राचीन इतिहास की जानकारी के लिए शिलालेख ही सबसे अधिक विश्वसनीय साधन हैं। और, चूँकि इन सब राजो के नाम, धाम और काम आदि का वर्णन इन्हीं से मालूम हुआ है, अतएव इन बातों के सच होने में जरा भी सन्देह नहीं।

ईसा के छठे शतक में काम्बोज में भव-वर्म्मा नाम का एक राजा था। वह शैव था। देवी-देवताओं के विषय में उसकी बड़ी पूज्य बुद्धि थी। उसने कितने ही मन्दिर बनवाये और उनमें देव-विग्रहों की स्थापना की। एक मन्दिर में उसने रामायण, महाभारत और अष्टादश पुराणों

की पुस्तकें रखवा दी और उनके यथानियम पारायण का प्रबन्ध कर दिया। सातवें शतक में ईशान-वर्मा नाम का एक राजा इतना शिवोपासक हुआ कि उसने अपनी राजधानी का नाम बदल कर ईशानपुर कर दिया।

काम्बोज में जितने प्राचीन शिलालेख मिले हैं सब संस्कृत में हैं। उनकी भाषा व्याकरण की दृष्टि से बहुत ही शुद्ध है। उसमें लालित्य और रसालत्व भी है। इन लेखों की प्रणाली बिलकुल वैसी ही है जैसी कि भारत में प्राप्त हुए उस समय के शिलालेखों की है। इनमें सर्वत्र शक-संवत् का प्रयोग है और वह भी उसी ढँग से किया गया है जिस ढँग से कि भारतीय शिलालेखो में पाया जाता है। जो चीज़ जिसे दी गई उसे छीननेवालों को महारौरव नरक में ढकेले जाने की विभीषिका दिखाई गई है। यह बिभीषिका भी भारतीय शिलालेखो ही की नकल है।

प्राचीन काम्बोज के प्रान्तों और नगरों के नाम भी वैसे ही थे जैसे कि इस देश के हैं। यथा-पाण्डुरङ्ग, विजय, अमरावती आदि।

काम्बोज में प्राप्त शिलालेखों से विदित होता है कि वहाँ किसी समय क्षत्रिय-नरेशों की राजकुमारियाँ ब्राह्मण को भी ब्याही जाती थीं। वेद-वेदाङ्ग में पारङ्गत अगस्त्य नाम का एक ब्राह्मण ईसा की सातवीं शताब्दी के अन्त में

"आर्य्य देश" से काम्बोज को गया था। वहाँ उसने राजकुमारी यशोमती का पाणिग्रहण किया था। उसी का पुत्र नरेन्द्रवर्मा वहाँ के राजसिंहासन का अधिकारी हुभा और राज्य-सञ्चालन भी उसने किया। दसवीं शताब्दी में राजा राजेन्द्र वर्म्मा की कुमारो इन्द्रलक्ष्मो का विवाह यमुना-तट के निवासी दिवाकर नाम के विद्वान ब्राह्मण से हुभा था। वासुदेव ब्राह्मण और जयेन्द्र-पण्डित के साथ भी काम्बोज की राजकुमारियो का विवाह हुआ था।

काम्बोज में जन्म-मृत्यु आदि से सम्बन्ध रखनेवाले संस्कार हिन्दू-धर्मशास्त्रों के अनुसार होते थे। मृतप्राणी "शिवलोक" को प्राप्त होते थे। नये नरेशों के सिंहासनासीन होने पर अभिषेक का काम दिवाकर, योगीश्वर और वामशिव आदि नामधारी पण्डित कराते थे। राज- गुरुओं का बड़ा मान था। वे अपने शिष्य राजों को धर्म्मशास्त्र, नीति और व्याकरण आदि पढाते थे। काम्बोज-नरेश महाहोम, लक्षहोम, कोटिहोम, भुवनार्थ और शाखीत्सव आदि धामिक कृत्य करते थे।

ईसा के सातवे शतक तक बौद्धधर्म का प्रचार काम्बोज में था। हॉ, वह अपने शुद्ध रूप में न रह गया था। उसके अनुयायियों के आचार और धार्मिक व्यवहार हिन्दुओं के आचार-व्यवहार से कुछ कुछ मिल गये थे। दोनों का सम्मिश्रण सा हो गया था। शिव और विष्णु के मन्दिरों

को जैसे धन, भूमि, दास-दासियाँ और नर्तकियाँ दान के तौर पर दी जाती थी वैसे ही बौद्ध-विहारों को भी दी जाती थीं।

बौद्ध धर्म से सम्बन्ध रखनेवाली और जातकों में वर्णन की गई कथाओं को दर्शक मूर्तियाँ भी काम्बोज में पाई गई हैं। पर उनकी संख्या कम है। हिन्दू देवी- देवताओ की प्रतिमाओं का ही आधिक्य है। सबसे अधिक मूर्तियाँ शिव, उमा और शक्ति की पाई गई हैं। उसके बाद विष्णु, लक्ष्मी, ब्रह्मा, गणेश, स्कन्द और नन्दी आदि की।

[सितंबर १९२६

कूपमण्डूकता बड़ी ही अनिष्टकारिणी क्या एक प्रकार से विनाशकारिणी होती है। मनुष्य यदि अपने ही घर, ग्राम या नगर में आमरण पड़ा रहे तो उसकी बुद्धि का विकास नहीं होता, उसके ज्ञान की वृद्धि नहीं होती, उसकी दृष्टि को दूरगामिनी गति नहीं प्राप्त होती। देश- विदेश जाने, भिन्न भिन्न जातियों और धर्मों के अनुयायियों से सम्पर्क रखने, दूर देशों में व्यापार करने आदि से विद्या, बुद्धि, धन और ऐश्वर्य की वृद्धि होती है; मनुष्य में उदारता आ जाती है; जो आचार-विचार और रीति-रस्म अपने समुदाय में हानिकारक होते हैं उन्हें छोड़ देने की प्रवृत्ति हृदय में जागृत हो उठती है। जो बात एक, दो या दस, बीस मनुष्यों के लिए हितावह होती है वही एक देश के लिए भी हितावह होती है। इंगलैंड एक छोटा-सा टापू है। उसका विस्तार या रकबा हमारे देश के सूबे अवध से भी शायद कम ही होगा। पर उस छोटे से टापू के प्रगतिशील निवासियों ने हजारों कोस दूर आस्ट्रेलिया और कनाडा तक में अपना प्रभुत्व जमा लिया है। दूर की बात जाने दीजिए, अपने देश

भारत को भी पादानत करके वे आज डेढ़ सौ वर्ष से यहाँ राज्य कर रहे हैं। यदि वे कूपमण्डूकता के कायल होते तो न उनके प्रभुत्व और ऐश्वर्य की इतनी वृद्धि होती और न उनके राज्य की सीमा ही का विस्तार इतना बढ़ता। उनकी वर्तमान उन्नति और ऊर्जितावस्था का प्रधान कारण उनकी प्रगतिशीलता और अध्यवसाय ही है। जिस मनुष्य या जिस देश में महत्वाकाङ्क्षा नहीं वह कभी उन्नति नहीं कर सकता। इसे अबाध सत्य समझिए।

यद्यपि कुछ समय से इक्के दुक्के भारतवासी विद्यो-पार्जन और व्यापार के लिए इस देश के प्रायः प्रत्येक प्रान्त से अब विदेशों को जाने लगे हैं तथापि अधिकांश में समुद्र-पार करना यहाँवाले बहुत बड़ा पाप और धर्म-च्युति का कारण समझते हैं। जो राजपूत, किसी समय, जरूरत पड़ने पर, घोड़े की पीठ से भाले की नोंक से छेद कर नीचे आग में रोटियाँ पकाते और खाते थे वे तक इस समय योरप और अमेरिका आदि की यात्रा करने में धर्महानि समझते हैं। फ़ौज में भरती होकर अरब, मिस्र, फारिस, फ्रांस, इंगलैंड और हाँगकाँग जाने में हम लोगों की जाति और धर्म की हानि नहीं होती, पर अन्य उद्देश से जाने से हम डरते हैं। यह प्रवृत्ति धीरे धीरे कम हो रही है, पर उसके समूल जाते रहने में अभी बहुत समय दरकार है। हमारी इस कूपमण्डूकता ने हमारी जो हानि की है उसकी इयत्ता नहीं। उसके कुफल हम पद पद पर भोग रहे हैं। उसने हमें किसी काम का नहीं रक्खा। परन्तु दुर्देव हमें फिर भी सचेत नहीं होने देता। उसने हमें यहाँ तक अन्धा बना दिया है कि हम अपने पूर्व पुरुषों के चारेत और उनके दृष्टान्त भी भूल गये है। हमारे जिन धर्म्मधरीण प्राचीन ऋषियों और मुनियों ने द्वीपान्तरों तक में जाकर आर्य्यों के धर्म, ज्ञान और ऐश्वर्य की पताका फहराई और बड़े बड़े उपनिवेशों तक की स्थापना कर दी उनकी चरितावली आज भी हमें अपनी पुरानी पोथियों में लिखी मिलती है। परन्तु उनकी ओर किसी का ध्यान ही नहीं जाता, उनके कार्य्यों का अनुसरण करना तो दूर की बात है।

"रूपम" नाम का एक सामयिक पत्र अंगरेज़ी में निकलता है। उसमें बड़े ही महत्त्व के लेख और चिन्न प्रकाशित होते हैं। उसमें ओ० सी० गांगुली नाम के एक महाशय ने एक लेख अगस्त्य-ऋषि के सम्बन्ध में प्रकाशित कराया है। यही लेख कविवर रवीन्द्रनाथ ठाकुर की विश्वभारती नामक पत्रिका के गत जुलाई महीने के अंक में उद्धृत हुभा है। उस लेख में यह लिखा गया है कि हमारे प्रसिद्ध और प्राचीन अगस्त्य मुनि ने कम्बोडिया ही में नहीं, सुमात्रा, जावा भौर बोर्नियो

तक में जाकर वहाँ पर भारतीय सभ्यता का प्रचार किया था। यह वही अगस्त्य ऋपि जान पड़ते हैं जिनके विषय में कहा जाता है कि उन्होने समुद्र को अपने चुल्लू में भर कर पी लिया था। इस अतिशयोक्ति या रूपक का मतलब शायद इतना ही है कि जिस समुद्र के पार जाना लोग पाप समझते या जिसके सन्तरण से लोग भयभीत होते थे उसी के वे इस तरह पार चले गये जिस तरह लोग चुल्लू भर पानी का पार कर जाते हैं। अगस्त्य को आप कल्पनाप्रसुत पुरुष न समझ लीजिएगा। उनका उल्लेख भाश्वलायन-गृखसूत्रों तक में है। पुराणो में तो उनकी न मालूम कितनी कथाय पाई जाती हैं। उनके चलाये हुए अगस्त्य-गोत्र में इस समय भी सहस्रशः मनप्य विद्यमान हैं। पूर्वीय द्वीपों में पाये गये एक शिलालेख तक में इस घात का निर्देश है।

अगस्त्य-ऋषि का निवासस्थान काशी था। वे महाशैव थे और काशी के एक शिव-मन्दिर, बहुत करके विश्वनाथ के मन्दिर, से सम्बन्ध रखते थे। वे बड़े विद्वान और बड़े तपस्वी थे। उनमें धर्म प्रचार-विषयक उत्साह अखण्ड था। शव-मत की अभिवृद्धि के लिए उन्होंने दक्षिणा-पथ के प्रान्तों में जाने का निश्चय किया। उस समय विन्ध्य-पर्वत के पार दक्षिणी प्रान्तों में जाना दुष्कर कार्य था। क्योंकि घोर अरण्यो को पार करके

जाना पड़ता था। परन्तु सारी कठिनाइयों को हल करके सहामुनि अगस्त्य विन्ध्याचल के उस पार पहुँच गये। वहाँ जाकर उन्होंने दूर दूर तक के जंगल कटवाकर वह प्रान्त मनुष्यों के बसने और आवागमन करने योग्य बना दिया। वाल्मीकि रामायण के अरण्यकाण्ड में लिखा है कि उस प्रान्त को मनुष्यों के बसने योग्य बनाने में दण्डकारण्य के असभ्य जंगली लोगों (राक्षसों) ने अगस्त्य के काम में बड़ी बड़ी बाधाये डाली। परन्तु अगस्त्य ने उन सबका पराभव करके कितने ही आश्रमों और नगरों की स्थापना कर दी। इरावल और वातापी नाम के दो राक्षस (शायद असभ्य जंगली लोगों के सरदार) उस समय वहाँ बड़े ही प्रबल थे। उनके उत्पात सदा ही जारी रहते थे। उन्हें भी अगस्त्य से हार खानी पड़ी। इस बात का भी उल्लेख पूर्वोक्त रामायण के लङ्का-काण्ड में है। वर्तमान ऐपोल और बादामी नगर उन दोनो राक्षसों की याद अब तक दिला रहे है।

अगस्त्य ऋपि ने दक्षिण में अपने मत ही का प्रचार नही किया। उन्होंने वहाँ वालों को कला-कौशल भी सिखाया। कितने ही नरेशों तक को उन्होंने अपने धर्म में दीक्षित किया। पाड्य-देश के अधीश्वरों के यहाँ तो उनका सबसे अधिक सम्मान हुआ। उनको वे लोग

देवता के सदृश पूजने लगे। अगस्त्य ही ने वहाँ पहले पहल आयुर्वेद का प्रचार करके रोग-निवारण की विद्या लोगो को सिखाई। कहते हैं कि उन्होने तामील-भाषा का प्रचार या सुधार किया। द्रविडदेशीय वर्णमाला का संशोधन भी उन्हीं के द्वारा हुआ माना जाता है। उसके व्याकरण का निर्माण भी उन्हीं ने किया। उन्हीं के नामानुसार वह अगोथियम आख्या से अभिहित है। मूर्ति-निर्म्माण-विद्या पर भी अगस्त्य ऋषि के द्वारा निम्मित एक संहिता सुनी जाती है। मतलब यह कि इस महर्षि ने दक्षिणापथ को मनुष्यों के निवासयोग्य ही नहीं बना दिया, किन्तु उन्होंने वहाँ के निवासियों को धर्म्म, विद्या और कलाओं आदि का भी दान देकर उन्हें सभ्य और शिक्षित भी कर दिया।

परन्तु अगस्त्य को इतने ही से सन्तोष न हुआ। उपनिवेश-सस्थापन और सभ्यता-प्रचार की पिपासा उनके हृदय से फिर भी दूर न हुई। इस कारण उन्होंने समुद्र-बन्धन को तोड़कर द्वीपान्तरों को जाने की ठानी। उन्होंने समुद्र को पी डाला। अथवा आज-कल की भाषा में कहना चाहिए कि तरण-योग्य यान या जहाज़ वनवा कर उनकी सहायता से वे उसे पार करके उसके पूर्व तटवर्त्ती द्वीपों या देशों में जा पहुँचे। वहाँ उन्होंने हिन्दू या भार्य्य धर्म्म का प्रचार आरम्भ कर दिया।
शिलालेखों से ज्ञात होता है कि धीरे धीरे चे दूरवर्ती कम्बोडिया तक में पहुँच गये। उस देश में एक जगह अशोर-बट नामक है। वहाँ एक टूटा-फूटा शिलालेख मिला है। उसमें लिखा है--

"ब्राह्मण अगस्त्य आर्ययदेश के निवासी थे। वे शैवमत के अनुयायी थे। उनमें अलौकिक शक्ति थी। उसी के प्रभाव से वे इस देश तक पहुँच सके थे। यहाँ आकर उन्होंने भद्रेश्वर नामक शिवलिंग की पूजा-अचा बहुत काल तक की। यहीं वे परमधाम को पधारे।"

कम्बोडिया में अगस्त्य ऋषि ने अनेक बड़े बड़े शिव- मन्दिरों का निर्म्माण करा कर उनमें लिङ्ग-स्थापना की। वहाँ उन्होंने एक राजवंश की भी नींव डाली। इस प्रकार उन्होंने कम्बोडिया के तत्कालीन निवासियों को अपने धर्म्म में दीक्षित करके उन्हें सभ्य और सुशिक्षित बना दिया।

यह सब करके भी अगस्त्यजी को शान्ति न मिली। वायु-पुराण में लिखा है कि वे बर्हिद्वीप (बोर्नियो), कुशद्वीप, वराहद्वीप और शांख्यद्वीप तक में गये और वहाँ अपने धर्म्म का प्रचार किया। ये पिछले तीनों द्वीप कौन से हैं, पह नहीं बताया जा सकता। तथापि इसमें सन्देह नहीं कि ये बोर्नियो के आसपास वाले द्वीपों ही में से कोई होंगे। अगस्त्य के विषय में जो बातें ज्ञात हुई हैं वे यद्यपि कहानियाँ सी जान पड़ती हैं, तथापि शिलालेखों, मन्दिरों, मूर्तियों और परम्परा से सनी गई कथाओं के आधार पर मालूम यही होता है कि इनमें तथ्य का कुछ न कुछ अंश जरूर है। जावा, कम्बोडिया और भारत के प्राचीन ग्रन्थों और शिलालेखों में जिस अगस्त्य का उल्लेख है, सम्भव है, वह एक ही व्यक्ति न हो--जुदे जुदे कई व्यक्ति एक ही नाम के हो; क्योंकि अगस्त्य- ऋषि का गोत्र भी तो प्रचलित है। हो सकता है कि उस गोत्र के अन्य लोग भी अगस्त्य ही के नाम से प्रसिद्ध हुए हों। तथापि इसमें सन्देह नहीं कि अगस्त्य नामधारी भारतवासियों ने अपने देश के दक्षिणी भागों तथा कम्बोडिया और जावा आदि दूर देशो में भारतीय- धर्म का प्रचार करके वहां के निवासियों को भारतीय सभ्यता प्रदान की।

कितने परिताप की बात है कि उन्हीं अगस्त्य के देशवासी हम लोग अब कूपमण्डूक बनकर दुर्गति के गत में पड़े हुए सड़ रहे हैं। (प्रबुद्ध भारत से )

[दिसम्बर १९२६


सुमात्रा और जात्रा आदि द्वीपों में प्राचीन हिन्दू-सभ्यता

सुमात्रा और जात्रा आदि द्वीपों में प्राचीन हिन्दू-सभ्यता

उस दिन अख़बारों में पढ़ा कि कविवर रवीन्द्रनाथ ठाकुर ने स्याम, अनाम, कम्बोडिया और मलय-द्वीप-समूह की यात्रा के निमित्त कलकत्त से प्रस्थान कर दिया। आप इन देशों और द्वीपों के निवासियों पर वेदो और उपनिषदों की अमृत-रस से सिञ्चित वाणी की वर्षा करेंगे और हिन्दुभो तथा बौद्धो की प्राचीन सभ्यता के तत्रस्थ चिह्नों के दर्शनो से कृतार्थ होगे।

सुमात्रा, जावा, बोर्नियो, कम्बोडिया ( काम्बोन) और बाली आदि में किसी समय हिन्दुओ ही का राज्य था। उन्ही ने वहाँ उपनिवेशों की स्थापना की थी। उन्हीं वे वहाँ वैदिक सभ्यता फैलाई थी। इन देशो तथा द्वीपों में भारत की प्राचीन सभ्यता की धुंधली झलक अब भी देखने को मिल सकती है। कौन ऐसा सभ्यताभिमानी भारतवासी होगा जो अपने पूर्वजों के कीर्ति-कलाप की उस झलक के दर्शन करने की इच्छा न करे।

अध्यापक विज्ञानराज चैटर्जी (Bijanraj Chatter- ji) अथवा परम पवित्र और परमपूर्ण अँगरेज़ी भाषा की

कृपा से विजनराज या विजानराज चैटर्जी ने तिब्बत, इंडो-चायना और जावा आदि को खूब सैर की है और वहाँ के प्राचीन इतिहास से विशेष अभिज्ञता भी प्राप्त को है। उन्होंने पुरातन काम्बोज अर्थात् अर्वाचीन कम्बो- डिया पर एक पुस्तक भो लिखी है। उनके लेख से मालूम होता है कि छोटे से वाली नामक टापू में अब तक प्राचीन हिन्दुओं के वंशज वर्तमान हैं। उनमें हिन्दुओ के अनेक रीति-रवाज अब तक वैसे ही पाये जाते हैं जैसे कि किसी समय हमारे पूर्वज भारत-वालियों के थे। उनके धर्म में यद्यपि बौद्ध धर्म का मिश्रण हो गया है तथापि अनेक विषयों में वे अब भी हिन्दुओं ही के धर्म-विश्वास के पक्षपाती है । उनकी उपासना-पद्धति, उनके खानपान और उनके मन्दिर आदि देख कर यह निश्चय करने में देर नहीं लगती कि वे लोग प्राचीन हिन्दुओ ही को सन्तति हैं।

जिन अध्यापक विज्ञान (विजान या विजन ) राज चैटजी का उल्लेख ऊपर किया गया उनका लिखा हुआ एक लेख गत जून के "माडर्न रिव्यू" में प्रकाशित हुआ है। वह अँगरेज़ी भाषा में है। उसमें जावा आदि टापुओं के प्राचीन इतिहास का महत्त्वपूर्ण दिग्दर्शन है। उसमें निर्दिष्ट भनेक बातें भारतवासियों के लिए नई, अतएव जानने योग्य हैं। इसी से हम उनके कुछ अंशों

का अवतरण नीचे देते है।

गत ३० वर्षों मे हालैंड के पुरातत्त्वज्ञों ने प्राचीन पुस्तकों, लेखो और परम्परा से सुनी गई गाथाओं की सहायता से जावा आदि टापुओं के इतिहास पर बहुत कुछ प्रकाश डाला है।

रामायण कम से कम ईसा के पहले शतक की पुस्तक है। उसमें जावा अर्थात् यवद्वीप का नाम भाया है। मित्र देश के प्राचीन इतिहासवेत्ता टालमी ने, दूसरे शतक में, उसका उल्लेख किया है। बोर्नियो नाम के टापू में एक बहुत पुराना शिलालेख मिला है। वह संस्कृत- भाषा में है और ईसा के चौथे शतक का मालूम होता है। वह जिस लिपि मे है उसी लिपि के लेख चम्पा और काम्बोज में भी मिले है। उनकी लिपि और भाषा दक्षिणी भारत के पल्लव-नरेशों के शिलालेखों से मिलती- जुलती है। बोर्नियो के शिलालेख में अश्ववना नामक राजा का उल्लेख है। यह राजा अपने वंश का आदि पुरुष था। इसके पुत्र मूलवर्म्मा ने बहुसुवर्णक नाम का यज्ञ किया था। इसके बाद पाँचवें शतक के शिलालेख मिले हैं; वे पश्चिमी जावा के राजा पूर्णवर्म्मा के है। इनकी भी लिपि पल्लववंशी नरेशों की ग्रन्थ-नामक लिपि के सदृश है। वर्तमान बटेविया नगर के पास किसी समय तरुण-नगर नाम की एक बस्ती थी। पूर्णवमी वहीं

का राजा था। उसने दो नहर खुदाये थे। एक का नाम था चन्द्रभागा और दसरे का गोसती। ये दोनो ही नाम उत्तरी भारत की नदियों के नाम की नकल हैं। बहुत सम्भव है कि इसी पूर्णवर्म्मा या इसके परवर्ती राजा के राजत्व-काल में प्रसिद्ध चीनी यात्री फा-हीन सिंहलद्वीप से पश्चिमी जावा में पहुँचा हो। इस यात्री ने लिखा है कि उस समय वहां अनेक ब्राह्मण थे। बौद्ध- धर्म्म का प्रचार शुरू हो गया था, परन्तु तव तक उसके अनुयायी बहुत कम थे। इस यात्री ने, ४१३ ईसवी में, जावा से कैण्टन नामक नगर के लिए जिस जहाज़ पर प्रस्थान किया था उस पर २०० हिन्दू-व्यापारी थे। यह बात उसने स्वयं ही अपने यात्रा-वर्णन में लिखी है।

पुराने अवतरणी और उल्लेखों से मालूम होता है कि माया में पहले-पहल काश्मीर के राजा या राजकुमार गुलवम्मा ने, ४२३ ईसवी में घौद्ध-धर्म्म का प्रचार किया। यह राजकुमार जावा से चीन को एक ऐसे जहाज पर गया था जिसका मालिक नन्दी नाम का एक हिन्द था। इससे सिद्ध है कि उस समय इन टापुओं के हिन्दू जहाज बनाने, जहाज चलाने और जहाजों के द्वारा वाणिज्य करने में निपुण थे।

चीन की प्राचीन पुस्तकों से भी जावा के अस्तित्व और वहाँ हिन्दुओं का राज्य होने के प्रमाण मिलते हैं।
चीन के पहले सुङ्गवंश के इतिहास में लिखा है कि ४३५ ईसवी में जावा-नरेश श्रीपाद-धारावर्म्मा ने अपने दूत के द्वारा चीन के राजाधिराज के पास एक पत्र भेजा था। छठे शतक के एक अन्य चीनी इतिहास में लिखा है कि जावा के निवासी कहते है कि इनके राज्य की स्थापना हुए ४०० वर्ष व्यतीत हए।

मालूम होता है कि छठे शतक के अन्त में पश्चिमी जावा के राज्य का पतन होगया और मध्य-जावा मे एक नये ही राज्य की स्थापना हुई। चीन के ऐतिहासिक ग्रन्थों में लिखा है कि मध्य-जावा में कलिङ्ग-नामक राज्य का उदय हुआ। उनमें यह भी लिखा है कि उस राज्य से तथा बाली से भी, ६३७ और ६४९ ईस्वी के बीच कई राजदूत चीन को गये और वहाँ के राजेश्वर के सम्मुख उपस्थित होकर उन्होंने अपने अपने देश के स्वामियों के पत्र उसे दिये। ६७४ ईसवी में कलिङ्ग के राजासन पर सीमा नाम की एक रानी आसीन हुई। उसका राज्य राम-राज्य के सदृश था। प्रजा का पालन उसने पुत्रवत् किया--"चोरी" का शब्द केवल कोश मे रह गया--

वातोऽपि नाश्वसयदशुकानि

कोलम्बयेदाहरणाय हस्तम्।

उस समय सुमात्रा के पश्चिमी-समुद्र-तटवर्ती प्रान्त में

कुछ अरव बस गये थे। उनके सरदार ने अशर्फियों से भरी हुई एक थैली कलिङ्ग-राज्य की सीमा के भीतर, एक सड़क पर, रखवा दी कि देखें उसे कोई उठा ले जाता है या नहीं। तीन वर्ष तक वह वहीं पड़ी रही; किसी ने उसे छुवा तक नहीं। इसके बाद एक दिन कलिङ्ग के युवराज के पैर से वह थैली टकरा गई। इस पर रानी सिमा सख्त नाराज़ हुई। पहले तो उसने युवराज को वध-दण्ड दिये जाने की आज्ञा दे दी; पर लोगो के बहुत कुछ समझाने पर उसने युवराज के उस पैर का केवल अँगूठा कटवा कर उसे छोड़ दिया। इस घटना का भी उल्लेख चीनियों के इतिहास मे है।

मध्य-जावा में एक जगह जगाल है। वहाँ एक शिला- लेख, शक ६५४ (७३२ ईसवी) का, मिला है। यह पहला ही शिलालेख है, जिसमें सन्-संवत् दिया हुआ है। इसकी भी भाषा संस्कृत और लिपि वही पल्लव- ग्रन्ध है। इसमें एक शिवालय के पुनर्निर्माण का उल्लेख है। दक्षिणी भारत में अगस्त्य मुनि के एक आश्रम का नाम कुञ्जर-कुञ्ज था। जावा का वह शिवालय इसी कुञ्जर-कुञ्ज के शिवालय के ढंग का बनाया गया था। इसमें मध्य-जावा के दो नरेशो--सन्नाह और सञ्जय—— का ज़िक्र है और लिखा है कि उन्होंने इस भू-मण्डल पर, चिरकाल तक, मनु के सदृश न्यायपूर्वक राज्य किया।
सञ्जय बड़ा ही बलशाली राजा हुआ। उसने सुमात्रा, वाली और मलयप्रायद्वीप के समस्त नरेशों का पराजय करके उन्हें अपने अधीन कर लिया था।

शक ६८२ (सन् ७६० ईसवी) में उत्कीर्ण एक और शिलालेख, पूर्वी जावा में, प्राप्त हुआ है। उसमें अगस्त्य ऋषि की एक प्रस्तर-मूर्ति की स्थापना का उल्लेख है। उसकी स्थापना गजयान नामक राजा ने की थी। यह राजा ब्राह्मणों का पुरस्कर्ता और कुम्भयोनि अगस्त्य का उपासक था।

यवद्वीप के निवासी अगस्त्य के परम उपासक थे। ८६३ ईसवी के एक और शिलालेख में भी अगस्त्य का नाम आया है। इस लेख को भाषा "कवी" है। संस्कृत और जावा की तत्कालीन प्रान्तिक भाषा के मिश्रण से बनी हुई भाषा का नाम "कवी" है। इस शिलालेख में भद्रलोक नाम के एक मन्दिर का उल्लेख है। उसे स्वयं अगस्त्य ने बनवाया था। उसमें अगस्त्य की सन्तति के विषय मे आशीर्वाद है। इससे सूचित होता है कि अगस्त्य-मुनि दक्षिणी भारत से जावा में जा बसे थे।

इस बीच में राजनैतिक उलट-फेर बहुत कुछ हो जाने के कारण मध्य-जावा, शैव-सम्प्रदाय के नरेशों के हाथ से निकल कर, सुमात्रा के महायान-सम्प्रदाय वाले बौद्धों के अधिकार में चला गया। यह घटना ईसा के

आठवें शतक के मध्य में हुई जान पड़ती है। चीन के ऐतिहासिक ग्रन्थों में लिखा है कि सुमात्रा में, ईसा के पाँचवें शतक में, हिन्दुओं का राज्य था। वहाँ के शैले- न्द्रवंशी नरेशों ने अपने राज्य का विस्तार, धीरे धीरे, बहुत दूर तक बढ़ा लिया था। बौद्ध हो जाने पर उन्होंने मध्य-जावा के शैवों से उनका राज्य छीन कर वहाँ भी अपना प्रभुत्व जमाया। दसवें शतक में इसी वंश के एक राजा ने मदरास के पास नेगापट्टन में एक मन्दिर बनवाया। इस काम में जो कुछ ख़र्च पड़ा वह उसी राजा ने दिया; मन्दिर बनवाने की आज्ञा-मात्र दक्षिण के तत्कालीन चोल-नरेश ने दो। सुमात्रा के इन नरेशों ने भारत में और भी कई मठ तथा मन्दिर आदि बनवाये। नालन्द में एक ताम्रपत्र मिला है। उसमें लिखा है कि सुवर्णद्वीप ( सुमात्रा) के शैलेन्द्र-वंशी राजा बालपुत्रदेव ने वहाँ पर एक मठ या विहार बनवाया। उसके ख़र्च के लिए बङ्गाल के पाल-नरेश ने कुछ गाँव अलग कर दिये, क्योंकि उसका झुकाव बौद्ध-धर्म की ओर था।

सुमात्रा के नरेशों की राजधानी श्रीविजय नामक नगर था और वहाँ के पराक्रमी अधिपति महायान-सम्प्र- दाय के बौद्ध थे। ये लोग पहले हीनयान-सम्प्रदाय के थे; क्योंकि सातवें शतक में जब चीनी परिव्राजक इरिसंग सुमात्रा में था तब उसने वहाँ हीनयान-सम्प्रदाय

हो का आधिक्य पाया था।

सुमात्रा और जावा में उपनिवेश स्थापित करके वहीं बस जानेवाले हिन्दुओं का अधिक सम्पर्क, पहले पहल, दक्षिणी भारत से था। वे लोग दक्षिण ही से, जाकर वहाँ बस गये थे। पर निकट होने के कारण, कालान्तर में, उनका आवागमन बङ्गाल और मगध से अधिक होने लगा। फल यह हुआ कि शिलालेखों और ताम्रपत्रों में दक्षिण की पल्लव ग्रन्थ-लिपि के बदले उत्तरी-भारत को लिपि स्थान पाने लगी। शैलेन्द्रवंशी एक राजा ने ७०० शक (७७८ ईसवी) मे तारा का एक मन्दिर, जावा में, बनवाया। उससे सम्बन्ध रखनेवाले लेख में उत्तरी-भारत की लिपि का प्रयोग हुआ है। यह लिपि देवनागरी से कम, बंगला से अधिक, मिलती-जुलती है।

श्रीविजय के नरेशों के शासन-काल में जावा अर्थात् यवद्वीप की बड़ी उन्नति हुई। कला-कौशल और मन्दिर- निर्म्माण आदि के कुछ ऐसे काम उस समय हुए जिन्हें देखकर बड़े बड़े यंजिनियर और कला-कोविद शतमुख से उनकी प्रशंसा करते है। बोरोवोदूर के विश्वविश्रुत मन्दिर-समूह उसी समय बने। चण्डी-मेन्दूत को अवलो- कितेश्वर की प्रसिद्ध मूर्ति का निर्म्माण भी तभी हुई। यह मूर्ति गुप्तकालीन मूर्ति- निर्म्माण-प्रणाली से टक्कर

खाती है और बहुत ही अच्छी है। श्रीविनय के शैलेन्द्र- नरेश संस्कृत भाषा के साहित्य के भी उन्नायक थे। उनमें से एक राजा ने अपने यहाँ की "कवी' भाषा में संस्कृत के एक शब्दकोश की रचना भी की। जावा में सुमात्रा के श्रीविजय-नरेशों का राज्य ईसा के दसवें शतक तक रहा।

दसवें शतक में मध्य-जावा के शैव नरेश, जो अपने देश से निकाले जाने पर पूर्वी जावा में जा बसे थे, फिर प्रबल हुए। उस समय श्रीविजय के सूबेदार या गवर्नर मध्य-जावा में शासन करते थे। उन्होंने उन सूबेदारों को निकाल बाहर किया और अपना राज्य उनसे छीन लिया। तब शैवों का प्रभुत्व वहाँ फिर बढ़ा और अनेक विशालकाय शिवालयों और मन्दिरो का निर्म्माण हुआ। उनमें से एक मन्दिर में रामायण से सम्बन्ध रखनेवाली बड़ी ही सुन्दर चित्रावलियाँ और मूर्तियाँ बनाई गई। इसके बाद किसी दुर्घटना--बहुत करके किसी ज्वालामुखी पर्वत के स्फोट के कारण मध्य-जावा उजड़ गया।

तदनन्तर पूर्वी जावा की बारी आई। यू-सिन्दोक नामक नरेश के प्रताप से उसकी उन्नति हुई। उसने वहाँ एक बलवान राज्य की नीव डाली। उसकी पौत्री महेन्द्रदत्ता का विवाह वाली के गवर्नर उदयन के साथ

हुआ। उदयन का पुत्र एरलिङ्गः बड़ा प्रतापी हुआ। पन्द्रह ही वर्ष की उम्र में उसे, अपने शत्रुओं के भय से, वाणगिरि नामक जड्गल को भाग जाना पडा। वहाँ उसने बहुत समय बडे कष्ट से काटा। उसने वहाँ प्रतिज्ञा की कि यदि मुझे मेरा पैत्रिक राज्य फिर प्राप्त हुआ तो मैं इस अरण्य में एक आश्रम बनवाऊँगा। उसकी इच्छा, कालान्तर में, पूर्ण हुई। तब उसने अपनी प्रतिज्ञा के अनुसार उस अरण्य में एक भव्य आश्रम का निर्माण कराया। वहीं पर प्राप्त हुए सन् १०३५ ईसवी के एक शिलालेख से ये सब बातें मालूम हुई हैं। यह राजा बड़ा प्रतापी था। अपने सभी शत्रुओं पर इसने विजय- प्राप्ति की। इसके राज्यकाल में साहित्य की बहुत उन्नति हुई। अर्जुन-विवाह और विराटपर्व काव्य तथा रामायण और महाभारत के अनुवाद आदि अनेक महत्व- पूर्ण ग्रन्थ, इसी के समय में, जावा की पुरानी ("कवी') भाषा में निर्म्मित हुए। वृद्ध होने पर एरलिस वानप्रस्थ हो गया। उसने अपना राज्य अपने दोनों बेटों को बराबर बराबर बाँट दिया। यह हिस्सा-बाँट भरत नाम के एक "सिद्ध" मुनि ने किया। एक को केदरी का और दूसरे को जाङ्गल का राज्य मिला। यह घटना १०४२ ईसवी में हुई।

जाङ्गल-राज्य के विषय में तो विशेष कुछ भी ज्ञात- नहीं; परन्तु केदिरी-राज्य ने बड़ी ख्याति पाई। उस राज्य

के कवियों ने "कवी" भाषा के साहित्य की बहुत उन्नति की। वजय नामक राजा के आश्रित कवि त्रिगुण ने, ११०४ ईसवी में, सुमनसान्तक और कृष्णजन नामक प्रसिद्ध काव्यों की रचना की। ११२० ईसवी के आस- पास, कामेश्वर नामक राजा के समय में, पू-धर्मज नाम के कवि ने स्मरदहन नाम के काव्य का निर्माण किया। इस राजा का विवाह जाङ्गल-देश की राजकुमारी चन्द्र- किरण के साथ हुआ था।

सन् ११३५ और ११५५ ईसवी के बीच, केदिरी- राज्य के सिंहासन पर जयवय नाम का राजा आसीन रहा। उसने बड़ी ख्याति पाई। उसके राज्यकाल के सुखैश्वर्य के वर्णन प्राचीन पुस्तको में लिखे हुए पाये जाते हैं। उसका राज्य धर्म्म-राज्य माना गया है। उसके समय में भारत युद्ध और हरिवंश-नामक ग्रन्थो का उदय हुआ। भारत- युद्ध का वर्णन प्रथम पुस्तक में इस तरह किया गया जैसे वह जावा ही में हुआ हो और कौरव-पाण्डवों के बदले वहीं के नरेशों ने आपस में युद्ध किया हो। लिखा है कि जयवय राजा इतना प्रतापी और पराक्रमी हुआ कि उसने सुवर्णद्वीप ( सुमात्रा) तक को जीत कर अपने राज्य में मिला लिया। यह राजा वैष्णव था।

११२९ ईसवी में कैदिरी-नरेश को चीन के राजरा- जेश्वर ने "राजा" की उपाधि से अलंकृत किया। उस

समय यवद्वीप के व्यवसायी सामुद्रिक यात्रायें दूर दूर तक करते थे। आफ़रीका के पूर्व-तटवती सोफाला नामक वन्दरगाह तक उनके जहाज़ जाते थे। वे लोग वहाँ से हबशी दास भी जावा को ले आते थे। वे केदिरी-नरेश की सेवा के लिए नियुक्त होते थे। कुछ पुरातत्त्व-वेत्ताओं का खयाल है कि सन् ईसवी को प्रारम्भिक शताब्दियों में सुमात्रा और जावा के हिन्दुओं ने मैडेगास्कर नामक द्वीप में अपने उपनिवेश स्थापित करके उसे आवाद किया था।

जावा की पुरानी भाषा "कवी" में दो इतिहास बड़े मार्के के हैं। एक का नाम है नगर कृतागम, दूसरे का परा- रतन। पहले ग्रन्थ में ईसा की बारहवीं सदी से १३६५ ईसवी तक का और दूसरी में १४७८ ईसवी तक का इतिहास निबद्ध है। इनसे जो बातें जानी जाती है उनका दिग्दर्शन नीचे किया जाता है।

जावा मे केन-अरोक नाम का एक बड़ा ही मायावी सरदार था। वह बुद्धिमान भी था और साथ ही कुटिल और कपटी भी था। केदिरी के अन्तिम अधिपति का नाश करके, १२२० ईलवी में, वह उस राज्य का स्वामी बन बैठा। उसने शृङ्गभी (सिद्धसारी ) को अपनी राजधानी बनाया। सात वर्ष में वह अपने राज्य को दृढ़ कर ही पाया था कि १२२७ ईसवी में वह मारा गया। उसके अनन्तर दो राजे और हुए; पर उनके राजत्वकाल में कुछ भी विशेष

घटनायें नहीं हुई। शृङ्गश्री के चौथे राजा कृतनगर का राजत्वकाल, अनेक विषयों में, महत्त्व-पूर्ण घटनाओ के कारण बहुत प्रसिद्ध हुआ। उसने अपने राज्य की सीमा के पास पढ़ोसवाले कितने ही देशों और प्रदेशों पर चढ़ाइयाँ करके उन पर विजयप्राति की। परन्तु बाहरी लड़ाइयों में लगे रहने के कारण यह स्वदेश का शासन अच्छी तरह न कर सका। वह बड़ा अभिमानी था। उसने चीन के राजेश्वर कुदिलाईखा के भेजे हुए राजदृत तक का अपमान किया। उससे उसके सरदार और मण्डलेश भी नाराज़ थे। फल यह हुआ कि केदिरी के मण्डलेश्वर जपलटोग ने उसे मार डाला। उसका दामाद रेडन-विजय, इस युद्ध में, अपने ससुर कृतनगर का सहायक था। वह भी जयकटींग के भय से एक छोटे से टापू को भाग गया। कुछ समय के अनन्तर वह वहाँ से लौटा और कपटाचार की बदौलत अपने शत्रु जयकटोंग को मार कर आप राजा बन गया। उसने माजा-सहित नाम का एक नया नगर बसाया। वहीं उसने, १२९४ ईसवी में, अपना अभिपेक कराया। सिंहा- सनासीन होने पर उसने अपना नाम रक्खा--कृतराजस जयवर्धन। जिस स्थान पर इस राजा के शव का दाह हुआ था वहाँ पर उसको एक बड़ी ही सुन्दर प्रस्तरमूर्ति विद्यमान है। उसम उसकी आकृति विष्णु की जैसी बनाई गई है। विष्णु के आयुध भी उसमें ज्यों के त्यों बने हुए

हैं। इससे सिद्ध है कि वह पूर्ण पैषणव था।

कृतराजस का पुत्र निकम्मा नरेश हुआ। उसके बाद उसकी बहन त्रिभुवनोतुङ्गादेवी जयविष्णुवर्द्धिनी सिंहासन पर बैठो। उसकी बहन राजदेवी और माता गायत्री भी उसके साथ, राजकार्य में, भाग लेती रहीं। रानी का प्रधानामात्य गजमद बड़ा चतुर और शासन-कुशल था। उसने, १३४३ ईसवी में, वाली और उसके निकटवर्ती द्वीपों और प्रान्तों को जीत कर माजापिहित-राज्य की सीमा खूब विस्तृत कर दी। उसने और भी कई राज्यो पर विजय पाने की प्रतिज्ञा को थी। पर उसका यह काम, शायद जयविष्णुवर्धिनी रानी के अनन्तर राजासन प्राप्त करने- वाले हेमऊरुफ नामक राजा के राज्यकाल में, सफल हुआ।

इसी समय (शक १२६९) का एक शिलालेख मिला है। वह आदित्यवर्मा का है। वह सुमात्रा का राजा था। उससे सिद्ध है कि यह राजा तान्त्रिक-सम्प्रदाय का बौद्ध था। नगरकृतागम के कत्ती प्रपञ्च-पण्डित ने भी अपने ग्रन्थ में लिखा है कि उस समय वहाँ तान्त्रिक क्रियाओं का बड़ा जोर था। सुमात्रा और जावा दोनों ही में तान्त्रि- कों का भाधिक्य होते होते हिन्दू और बौद्ध दोनों धर्म्मों की जड़ में घुन लग गया। फल यह हुआ कि कालान्तर में, इन द्वीपों में, मुलसमानी धर्म्म के प्रचार के लिए मैदान साफ होता गया। माजापिहित की रानी जयविष्णुवद्धिनी राजासन पर इस कारण बैठी थी कि उसका पुत्र हेमऊरुफ अल्प- चयस्क था। १३५० ईसवी में वह वयस्क हुआ और गद्दी पर बैठा। गजमद ही उसका प्रधान मन्त्री बना रहा। इस राजा के राज्य-काल में गजमद के पराक्रम और चातुर्य के प्रभाव से, माजापिहित राज्य की बड़ी उन्नति हुई। दूर दूर तक के देश--न्यूगिनी तक के--इस राज्य के अन्तभुक्त हो गचे। सुमात्रा, बोर्नियो और सिंहपुर (सिंहापुर ) आदि सभी द्वीपो के अधिकारियों ने माजापिहित के अधीश्वर के सामने सिर झुकाया। चह एक प्रकार से चक्रपती राजा हो गया और अपना नाम हेमऊरुफ बदल कर श्रीराजसनागर रक्खा। इस राजा ने अनेक बलशाली देशों के शासको के साथ मैत्री की भी स्थापना की। उनमें से मरुत्तमा ( मर्तबान ) काम्बोज, चाम्पा, यवन (उत्तरी अनाम) और स्यामदेश की अयोध्या तथा राजपुरी के नरेश मुख्य थे।

श्रीराजसनागर के राज्य-काल में माजापिहित राज्य उन्नति के शिखर पर पहुँच गया। दूर देशो में राज्य- शासन के लिए जो सरदार या गवर्नर उसने रक्खे थे वे समय समय पर माजापिहित में उपस्थित होकर राजा की पाद-वन्दना कर जाते थे।

राजा ने भिल भिन्न महकमों के कार्य्यनिरीक्षण के

लिए ५ मन्त्री रक्खे थे। उन्हीं की सलाह से वह राज्य- संचालन करता था। उसके मन्त्री और "भुजङ्ग" देश में दौरे भी करते थे। भुजङ्ग एक प्रकार के धर्म्माध्यक्ष अथया पुरोहित थे, वे राजकार्य भी करते और धर्म्म- सम्बन्धी व्यवस्था आदि भी देते थे। शैव और बौद्ध दोनों धर्मों के अध्यक्ष अलग अलग थे। राजाज्ञा का उल्लंघन करनेवालो को राजा के "जलधि-मन्त्री" दण्ड देते थे।

श्री राजसनागर की प्रधान महिषी का नाम पुम्ना- देवो था। वह रति का अवतार मानी जाती थी। राज- बानी माजापिहित बड़ा ही शोभाशाली नगर था। उसके इस यवद्वीपीय नाम का संस्कृत रूप बिल्वतिक्त अथवा तिक्तश्रीफल होता है। उसमे सुन्दर सरोवर, विशाल उद्यान, अभ्रकष प्रासाद, बड़े बड़े बाज़ार और मनोहर मन्त्रणागृह ( वितान ) थे। शैव ब्राह्मण एक तरफ़ रहते थे, बौद्ध दूसरी तरफ़। क्षत्रियों, राज-कर्मचारियों और मन्त्रियों के रहने के स्थान भी अलग, एक ओर, थे। सर्वसाधारण-जन, विशेष करके शैव थे। उच्चपदस्थ कर्म्म- चारी और मन्त्रिमण्डल तथा धनी मनुष्य प्रायः बौद्ध थे।

१३८९ ईसवी में हेमऊरुफ की मृत्यु हुई। इसके अनन्तर ही माजापिहित की अवनति का आरम्भ हो

गया। मृत-राजा के पुत्र और दामाद में युद्ध छिड़ गया। इस बहुकालव्यापी युद्ध ने राज्य को तहस-नहस कर दिया। कितने ही देशांश और प्रान्त स्वतन्त्र हो गये। वे बिल्वतिक्त के चक्रवत्ती राजा के आधिपत्य से निकल गये। इसी समय देश में घोर दुर्भिक्ष भी पड़ा। उसने बची-खुची प्रजा का अधिकांश मृत्यु के सुख में पहुँचा दिया।

इसके आगे विल्वतिक्त के नरेशों का वृत्तान्त बहुत कम मिलता है। हेमऊरुफ की पौत्री सुहिता के राज्य- काल में और भी कई प्रान्त स्वतन्त्र हो गये। उसके अनन्तर उसके छोटे भाई कृतविजय ने राज्य पाया। उसने चम्पा की राजकुमारी का पाणिग्रहण किया। वह १४४८ ईसवी में मरी। इस रानी का झुकाव इस्लाम- धर्म की ओर था। अतएव उसके राज्य-काल ही में इस धर्म्म ने उसके राज्य में धीरे धीरे प्रवेश करना आरम्भ कर दिया था।

साजापिहित के अन्तिम राजा प्रा-विजय (पञ्चम) ने मुसलमानो के साथ बहुत कुछ रियायत की। पर उन्होने उसकी कृपाओ का बदला कृतघ्नता से दिया। वह १४७८ ईसवी में मरा। उसी समय से जावा में मुसलमानों का राज्य हो गया। कालान्तर में उसका नाश करके हालैंड के डचों ने जावा आदि द्वीपों को

अपने अधिकार में कर लिया। उनका वह अधिकार अब तक अक्षुण्ण है।

जावा के अनेक निवासी भाग कर बाली में जा बसे। वहाँ यद्यपि बौद्ध धर्म का भी प्रचार है, पर शैव ब्राह्मणों ही की संख्या अधिक है। इस छोटे से टापू में हिन्दुओं के कई पुराण, वेदों के कुछ भाग तथा राजनीति के कई ग्रन्थ था ग्रन्थांश अब तक, संस्कृत-भाषा में, विद्यमान हैं। रामायण और महाभारत भी, खण्डित रूप में, वहाँ पाये जाते है। पर उनकी भाषा संस्कृत नही, जावा की प्राचीन भाषा "कवी" है।

तक्षशिला की कुछ प्राचीन इमारतें

तक्षशिला की कुछ प्राचीन इमारतें

भारतवर्ष के शतशः नहीं, सहस्रशः कीर्तिस्तम्भ बलीकाल की कुक्षि में चले गये हैं। उनका अब कहीं पता नहीं। पुराने खँडहर खोदने से यदि कही उनका कोई भग्नांश निकल आता है तो पुराण-वस्तु-विज्ञानी उससे ग्रीस, फारिस, आसिरिया और बैबीलोनिया की बू निकालने लगते हैं। ऐसी कारीगरी उस समय ग्रीस ही में होती थी। अतएव भारतवासियों ने इसे उसी देश के कारीगरों से सीखा होगा। अथवा ऐसे मन्दिर था महल उस युग में फारिस या बाबुल ही में बनते थे। इस कारण, हो न हो, यह वही की नकल है। वे लोग इसी तरह के तर्कों की उद्भावनायें करने लगते हैं। पहले इस प्रकार के तर्कों का जोर कुछ अधिक था, पर अब कुछ कम हो गया है। अब भारतवर्ष की पुरानी सभ्यता, और पुराने कला-कौशल के चिन्ह अधिक मिलते जा रहे हैं। इस कारण पुरानी तकना की कुछ इमारतें गिरने नहीं तो हिलने ज़रूर लगी हैं। क्योकि इन चिन्हो से भारत की सभ्यता के बहुत पुराने होने के प्रमाण पाये जाते हैं। कुछ नये पुराविदों ने तो इस देश की सभ्यता की

लाखो वर्ष की पुरानी सिद्ध करने के लिए पुस्तकें तक लिख डाली हैं।

यहाँ के अनेक महल, मन्दिर, स्तूप और गड़ आदि तो काल खा गया। पर इस विनाश के विषय में विशेष शोक करने की जरूरत नहीं। क्योंकि जीर्ण होने पर सभी वस्तुओं का नाश अवश्यम्भावी है। परन्तु जो इमारतें धर्म्मान्धों और बर्बर विदेशियों ने धर्मान्धता अथवा उत्पीडन की प्रेरणा ही से नष्ट कर दी उनके असमय-नाश का विचार करके अवश्य ही शोक होता है। प्राचीन काल में तक्षशिला नामक नगरी बड़ी उन्नत अवस्था में थी। वह लक्ष्मी की लाला-भूमि थी। वह विद्वानो का विहार-स्थल थी। यह बड़े बड़े प्रतापी नरेशों का प्रभुता-निकेतन थी। उसका आयतन बहुत विस्तृत था। कई नये नये नगर वहाँ बस गये थे। कई पुराने नगर उजड़ गये थे। चिन्हों से जान पड़ता है कि ईसा के पांचवे शतक तक तक्षशिला-नगरी विद्यमान थी। तब तक भी वहाँ अनेक अभ्रंकष प्रासाद, स्तूप, विहार आदि उसके वैभव की घोषणा उच्च स्वर से कर रहे थे। अकस्मात् उस पर हूणों ने चढ़ाई कर दी। वहाँ के तत्कालीन अधीश्वर की हार हुई। विजयी हूणो ने उसे खूब लूटा। पर इतने से भी उनकी तृप्ति न हुई। उन्होने उसे जला कर ख़ाक ही कर

दिया। जो अंश ख़ाक हो जाने से बचा वह उजड़ गया। उस पर जंगल उग आया। धीरे धीरे भग्नांश पृथ्वी के पेट के भीतर दब गये।

आरकियालाजीकल महकमे ने अब तक्षशिला के खँडहर खोदकर उन टूटी-फूटी इमारतों को बाहर निकालना शुरू किया है। यह काम कई सालों से जारी है। अब तक जो भग्नांश खोद निकाले गये हैं और उनसे जो जो चीज़ प्राप्त हुई हैं उनका वर्णन इस महकमे की सचित्र सालाना रिपोर्टों में हो चुका है। अब इस महकमे के अध्यक्ष, सर जान मार्शल, ने प्रत्येक भग्नांश का विवरण पृथक् पृथक् पुस्तकों में प्रकाशित करने का क्रम जारी किया है। इससे यह सुभीता होगा कि प्रत्येक स्थान-विशेष का वर्णन एक ही जगह मिल जायगा। तक्षशिला की खुदाई से अब तक जो ऐतिहासिक पदार्थ--मूर्तियाँ, स्तूप, औज़ार, व्यावहारिक वस्तुयें, सिक्के आदि--निकले हैं उन पर, साधारण तौर पर, एक अलग पुस्तक भी प्रकाशित को गई है। उसका नाम है--A guide to Taxila उसमें तक्षशिला की खोद-निकाली गई इमारतों का भी वर्णन है।

प्राचीन तक्षशिला के खँडहरों की सीमा के भीतर एक जगह जौलियाँ (Jaulian) नाम की है। उसे खोदने से जो इमारतें और जो पदार्थ निकले हैं उनका विवरण, एक अलग पुस्तक में, अभी हाल ही में, प्रकाशित

हुआ है। वह अँगरेज़ी मेंहै और सचित्र है। नाम है--Excavations at Taxila-The Stupas and Manasteries at Jaulian इसका भी प्रकाशन सर जान मार्शल ही ने किया है। इसका अधिकांश उन्हीं का लिखा हुआ भी है। अल्पांश के लेखक और कई महाशय है। पुस्तक में छोटे बड़े अनेक चित्र हैं।

जौलियाँ में, जहाँ खुदाई हुई है वहाँ, कोई डेढ़ हज़ार वर्ष पहले बौद्धों के कितने ही स्तूप, विहार और चैत्य आदि थे। ये सब एक उॅची जगह, पहाड़ी पर, थे। खोदने पर इन इमारतों में आग लगकर गिर जाने के चिन्ह पाये गये है। ईसा की पाँचवी सदी में तक्षशिला और उसके आस पास के प्रान्त पर हूणो के धावे हुए थे। उन्होंने उस प्रान्त का विध्वंस-साधन किया था। बहुत सम्भव है, उन्हीने जलाकर इन इमारतों का नाश किया हो।

खोदने से इन खॅडहरों में एक बहुत बड़े स्तूप का खण्डांश निकला है। छोटे छोटे स्तूप तो बहुत से निकले हैं। यहीं, स्तूपों के पास, बौद्ध भिक्षुओं के रहने की जगह भी थी। वह एक विस्तृत विहार था, जिसमे पचास साठ भिक्षुओं के रहने के लिए अलग अलग कमरे थे। वह दो मॅजिला था। खोदने से, जौलियाँ में, बुद्ध और बोधिसत्वों की बहुत सी मूर्तियाँ मिली हैं। कई मूर्तियाँ अखण्डित हैं और बड़ी विशाल हैं। स्तूपों के चारों ओर, कई कतारों में, मिट्टी और चूने के पलस्तर की और भी सैकड़ों मूर्तियाँ पाई गई हैं। वे बुद्ध, बोधिसत्वों, भिक्षुओ, उपासिकाओं, देवों और यक्षों आदि की हैं। इन सबकी वेशभूषा, आभूषण आदि देखकर उस समय के वस्त्राच्छादन और सामाजिक व्यवस्था का सच्चा हाल मालूम हो सकता है। पुरुषों के उष्णीष और अङ्ग-वस्त्र, स्त्रियो के सलूके और कर्ण-कुण्डल, तथा देवों और यक्षों के कुतूहल-जनक आकार-प्रकार और भावभङ्गियाँ बड़ी योग्यता से मूतियों में दिखाई गई हैं। उस समय के भारतवासियो ने जिन हूणों को म्लेक्ष संज्ञा दे रक्खी थी उनकी भी मूर्तियाँ मिली हैं। जिन धार्मिक बौद्धो ने अपने अपने नाम से स्तूप बनवाये थे उनके खुदाये हुए, खरोष्ठी लिपि में, कई अभिलेख भी यहाँ मिले हैं। वे कुछ कुछ इस प्रकार

"बुद्धरच्छितस भिक्षुस दनमुखो"

अर्थात् भिक्षु बुद्धरक्षित का दान किया हुआ।

पुरातत्वज्ञों का अनुमान था कि ३०० ईसवी ही में खरोष्ठी लिपि का रवाज भारत से उठ गया था। पर यह बात इन अभिलेखों से गलत साबित हो गई, क्योंकि ये

चौथी या पाँचवी सदी के हैं। इससे ज्ञात हुआ कि और भी सौ दो सौ वर्ष तक इस लिपि का रवाज भारत के पश्चिमोत्तर भाग में था।

खोदने से यहाँ अनेक प्राचीन सिक्के, मिट्टी के वर्तन और सीले, लोहे और ताँबे के अरघे, चमचे, जंजीरें और कीलकाँटे आदि निकले हैं। सोने की भी कुछ चीजे प्राप्त हुई हैं। मिट्टी के एक बर्तन के भीतर एक अधजली पुस्तक भी मिली है। वह भोजपत्र पर लिखी हुई है। संस्कृत भाषा में है। बौद्ध धर्म्म-विषयक कोई ग्रन्थ मालूम होता है। प्रायः वसन्त-तिलकवृत्त में है। खेद है, इसका एक भी पृष्ठ पूर्ण नही।

कई स्तूपों में अस्यिभस्म भी मिली है। मालूम होता है कि कितने ही छोटे छोटे स्तूपों के भीतर अस्थि-भस्म रक्खी गई थी। क्योंकि रखने की जगह तो बनी हुई है, पर अस्थिगर्भ डिब्बे या बक्स नही मिले। वे या तो नष्ट हो गये या निकाल लिये गये। स्तूप नम्बर ११A में एक छतरीदार, ३ फुट ८ इंच ऊँची, विचिन्न बनावट की एक चीज़ मिली है। वह पलस्तर की है और स्तूपाकार है। उस पर नीला और सुर्ख रङ्ग है। ऊपर कई प्रकार के पत्थर, जिनमें से कुछ रत्न सहश भी हैं, जड़े हुए हैं। जिस कोठरी के भीतर यह चीज़ मिली है वह १०॥ इंच चौकोर और ३ फुट ८॥ इञ्च ऊँची है। इस

स्तूपाकार वस्तु के भीतर लकड़ी की एक छोटी सी डिबिया थी। वह सड़ी मिली है। उसमें मूंगा, सुवर्ण पत्र, हाथीदाँत, बिल्लौर के मनके आदि थे। उसके भी भीतर धातु की एक छोटी सी डिबिया थी। उस डिबिया के भी भीतर एक और डिबिया थी। उसी में काली काली ज़रा सी राख थी। यह राख किसीकी अस्थियो को अवशिष्ट भस्म के सिवा और क्या हो सकती है।

यदि भारत के प्राचीन खँडहरो की खुदाई के लिए गवर्नमेंट कुछ अधिक रुपया खर्च करती और यह काम कुछ अधिक झपाटे से होता तो दस ही पाँच सालो में अनेक खँडहर खुद जाते और उनसे निकली हुई वस्तुओं और इमारतों के आधार पर प्राचीन भारत का इतिहास लिखने में बहुत सुभीता होता। परन्तु, अभाग्यवश, वह दिन अभी दूर मालूम होता है।

[मार्च १९२२


अफ़ग़ानिस्तान में बौद्धकालीन चिन्ह

अफ़ग़ानिस्तान में बौद्धकालीन चिन्ह।

भारत की कूपमण्डूकता और दीनावस्था बहुत पुरानी नहीं। एक समय था जब इस बूढ़े भारत की सत्ता और सभ्यता की पताका एशिया ही में नहीं, योरप और अफ़रीका तक में फहराती थी। सम्राट अशोक के राजत्व-काल की याद कीजिए, जब बौद्ध-श्रमणो के जत्थे के जत्थे सीरिया, स्याम, मिस्र, मक़दूनिया और एपिरस तक पहुँचे थे और भगवान बुद्ध के प्रतिष्ठित धर्म्म के सदुपदेशों से वहाँ वालों को उपकृत करते थे। उस समय उन देशों में यूनानियों का आधिपत्य था। बौद्ध-धर्म्म के उपदेशकों का प्रभाव विदेशियों पर यहाँ तक पड़ा था कि कुशान-नरेश कनिष्क भी इस धर्म्म में दीक्षित हो गया था। कनिष्क कोई छोटा-मोटा राजा न था; वह राजेश्वर था। उसने अपने गृहीत धर्म्म के प्रभाव से दूरवर्ती चीन तक को प्रभावान्वित किया था। भारतीय धर्म्म ही नहीं, भारतीय चित्रकला, मूर्ति-निर्माण-विद्या और संगीत तक ने मध्य एशिया की राह चीन भौर जापान तक में प्रवेश किया था। हाय, जिस भारत ने अपने धर्म्म, अपने कला-कौशल और अपनी सभ्यता का पाठ दूसरे दूसरे देशों और दूसरी दूसरी विलायतों को पढ़ाया वही आज असभ्यों में नहीं तो अर्द्ध-सभ्यों में गिना जा रहा है। महाकवि ने ठीक ही कहा है—

हतविधिलसितानां ही विचित्रो विपाकः

रणजीत पण्डित नाम के एक बारिस्टर ने "मार्डन-रिव्यू' में एक लेख, अभी कुछ ही महीने पूर्व लिखा है। उसमें उन्होंने उन बौद्ध-कालीन इमारतों-स्तूपों, चैत्यों और विहारों आदि—के ध्वंसावशेषों का वर्णन किया है जो अफ़ग़ानिस्तान के सदृश कट्टर मुसलमानी देश में भी अब तक पाये जाते हैं। उनका वर्णन पढ़कर कौन ऐसा स्वदेशप्रेमी भारतवासी होगा जो अपनी वर्तमान दयनीय दशा पर शोक से आकुल न हो उठे? बौद्ध-विद्वान् कुमारजीव भारतवासी ही थे। उन्होंने चीन जाकर वहाँ अनेक बौद्ध-ग्रन्थों का अनुवाद चीनी भाषा में किया था। परमार्थ पण्डित और बोधिधर्म्म आदि भारतवासियों ने, सैकड़ों हस्तलिखित बौद्ध-ग्रन्थों को अपने साथ ले जाकर, चीन में उनका प्रचार किया और अनन्त चीनियों को अपना समानधर्म्मा बनाया। इधर इन लोगों ने यह सब किया, उधर चीन देश के निवासी कितने ही बौद्ध-श्रमणों ने भारत की यात्रायें करके यहाँ के धर्म्मग्रन्थों और धर्म्म-भावों से अपने देशवासियों को बौद्ध बनाने में सहायता पहुँचाई।

ईसा के आठवें शतक में अरबों ने अफ़ग़ानिस्तान पर आक्रमण किया। धीरे धीरे वे लोग मध्य-एशिया तक जा पहुँचे। अतएव उन देशों में फैली हुई भारतीय सभ्यता पर आघात होने लगे। तथापि भारतीय विद्या और कलाकुशलता की क़दर उन लोगों ने भी की। ख़लीफ़ा हारूनुर्रशीद के ज़माने में भारतीय विद्वानों और कला-कोविदों का सम्मान बग़दाद में भी हुआ। वहाँ उन्होंने अरबों पर भी अपनी विद्वत्ता की धाक जमाई।

नवीं सदी में सम्राट् कनिष्क का वंशज अफ़ग़ानिस्तान और उसके आस पास के प्रान्तों का अधीश्वर था। उसकी राजधानी काबुल नगर में थी। ८७० ईसवी में अरबों के सेनानायक याकूब-ए-लैस ने उसे परास्त करके उसका राज्य छीन लिया। तभी से वहाँ इस्लामी राज्य की नीव पड़ी। परन्तु यह न समझना चाहिए कि, इस कारण, उन देशों का सम्पर्क भारत से छूट गया। नहीं, भारतीय पण्डितों और भारतीय शास्त्रवेत्ताओं की कदर करना उस समय के मुसलमान बादशाहों और ख़लीफ़ों ने बन्द नहीं किया। वे उन्हें बराबर अपने देश में सादर बुलाते और उनकी विद्या-बुद्धि से लाभ भी ख़ूब उठाते रहे। यह उस समय की बात है जब अफ़ग़ानिस्तान तथा उसके पास-पड़ोस के प्रान्तों में हिन्दुओं और बौद्धों ही की बस्ती अधिक थी। ये लोग अलप्तगीं और सुबुक्तगीं इत्यादि जनरलों के आक्रमणों से अपनी रक्षा यथाशक्ति करते रहे। पर अनेक कारणों से इन्हें परास्त होना पड़ा और ९९० ईसवी में लमग़ान का क़िला भारतीयों के हाथ से निकल गया। यह जगह काबुल से ७० मील है। अन्त में महमूद ग़ज़नवी ने भारतीय सत्ता का समूल ही उन्मूलन कर डाला। केवल क़ाफ़िरिस्तान उसके आधिपत्य से बच गया। वहाँ, उस प्रान्त में, अब तक भी बहुत कम मुसलमान पाये जाते हैं। तदितर धर्म्म वाले ही वहाँ अधिक हैं।

इस संक्षिप्त विवरण से ज्ञात हो जायगा कि जिस अफ़गानिस्तान और मध्य-एशिया में इस समय इस्लामी डङ्का बज रहा है वहाँ मुसलमानों की अधिकार-प्राप्ति के पहले हजारों वर्ष तक भारतीय सभ्यता और सत्ता का दौर-दौरा था। अतएव यदि वहाँ बौद्धकालीन ऐतिहासिक चिन्ह अब भी, टूटी फूटी दशा में, बहुत से पाये जायें तो कुछ आश्चर्य की बात नहीं।

मुसलमानों ने तो हिन्दुओं की पुरानी इमारतों और पुराने चिन्हों की रक्षा दूर, उनको विनाश करना ही, बहुधा अपना कर्तव्य समक्षा। अतएव उनके जो 'ध्वंसावशेष' यत्र तत्र बच गये हैं उसे दैवयोग ही समझना चाहिए। मध्य-एशिया के प्राचीन चिन्हों की खोज करके कई अंगरेज़, जर्मन और फरासीसी विद्वान् अनेक अज्ञात और विस्मृत बातों का पता लगा चुके हैं। उनका यह काम १८९७ ईसवी से शुरू हुआ था और अब तक जारी है। पर १९२२ ईसवी तक, किसी भी स्वदेशी पुरातत्त्वज्ञ ने अफ़ग़ानिस्तान में प्राचीन चिन्हों का पता लगाने की चेष्टा नहीं की थी। फरासीसी पण्डित फूशर ( Foucher ) ने, उस वर्ष, अफ़ग़ानिस्तान के अमीर की आज्ञा से, पहले-पहल खोज का काम शुरू किया। खोज से उन्हें अनेक महत्त्वपूर्ण स्तूपों, मीनारों, मूर्तियों आदि का पता लगा। उनमें से कितनी ही वस्तुओं को उठा कर वे पेरिस ले गये। वहाँ पर वे एक अजायबघर में रक्खी गई हैं। उन्हें देख कर पुरातत्त्व के पण्डितों और भारत की प्राचीन कारीगरी के ज्ञाताओं को अपार आनन्द और आनन्द के साथ आश्चर्य तथा परिताप भी होता है। जो भारत इस समय अपने प्राचीन गौरव को भूल सा गया है उसी ने, किसी समय, दूर दूर तक के देशों में अपनी सभ्यता और अपनी कला-कुशलता का प्रकाश फैला कर अपनी सत्ता चलाई थी। यह जान कर किस विवेकशील भारतवासी को आँखों से आँसू न निकल पड़ेगे?

जलालाबाद, हिद्दा और काबुल में जो बौद्धकालीन चिन्ह—मूर्तियाँ और मूर्ति-खण्ड आदि—मिले हैं उनमें गान्धारशैली की शिल्पकला पाई जाती है। पर जो चिन्ह बामियान और उसके पास-पड़ोस के स्थानों में प्राप्त हुए हैं वे बौद्ध-कालीन शिल्प के सच्चे नमूने है। हाँ, उनमें ग्रीस अर्थात् यूनान की कारीगरो का भी कुछ असर पड़ा मालूम हाता है।

सम्राट् कनिष्क का ग्रीष्म-निवास, कपिशा नाम के नगर में था। जहाँ पर वह था वहाँ अब बेगरम नाम का नगर आबाद है। जिस नगरहार में दीपङ्कर बुद्ध ने, अपनी तपस्या के प्रभाव से, कितनी ही आश्चर्य-जनक घटनायें कर दिखाई थीं वही अब जलालाबाद के नाम से विख्यात है। हिद्दा वह जगह है जहाँ गौतम बुद्ध के भौतिक शरीर का कुछ अंश रक्खा गया था और जिसके दर्शनों के लिए सैकड़ों कोस दूर से बौद्ध-यात्री आया करते थे। इन स्थानों में जो स्तूप, विहार, चैत्य और मूर्तियाँ मिली हैं वे बिलकुल वैसी ही हैं जैसी कि तक्षशिला और तख्ते-बाही आदि के धुस्सों को खोदने से मिली हैं। हिद्दा में तो पत्थर की कारीगरी की कुछ ऐसी भी चीज़े प्राप्त हुई हैं जिनकी बराबरी भारत में प्राप्त हुई गान्धारशैली की कारीगरीवाली चीज़ें भी नहीं कल सकतीं।

हिदा में जिस स्तूप को फरासीसी पुरातत्वज्ञों में खोज निकाला है उसे वहाँ वाले अपनी भाषा, पश्तो में ख़ायस्ता का स्तूप कहते हैं। "ख़ायस्ता" का अर्थ है—विशाल। और यह स्तूप सचमुच ही बहुत विशाल है। यह बहुत अच्छी दशा में भी है। जिस समय फ़ाहीन नाम का चीनी परिव्राजक हिद्दा के पवित्र तीर्थ का दर्शन करने आया था उस समय वहाँ पर एक अभ्रङ्कष बौद्ध-विहार था। उसके विषय में उसने लिखा है कि धरातल चाहे फट जाय और आकाश चाहे हिंडोले की तरह हिलने लगे, पर यह विहार अपने स्थान से इंच भर भी हटने-वाला नही।

हिद्दा में कई स्तूप थे। उनमें बुद्ध भगवान् के शरीराशिष्ट अंश—शीर्षास्थि, दाँत और दण्ड आदि— रक्षित थे। उनकी रक्षा और पूजा-अर्चा के लिए कपिशा के राजा ने कुछ पुजारी नियत कर दिये थे। जिस स्तूप में बुद्ध के सिर की अस्थि रक्खी थी उसका दर्शन करने वालों को एक सुवर्णमुद्रा देनी पड़ती थी। जो यात्री भोम इत्यादि पर उस अस्थि का चित्र अर्थात् प्रतिलिपि लेना चाहते थे उनसे पॉच सुवर्ण-मुद्रायें ली जाती थीं। इसी तरह अन्यान्य शरीरांशों के दर्शनों की भी फीस नियत थी। फिर भी इतने दाम देकर भी दर्शनार्थियों की भीड़ लगी ही रहती थी। इन बातों का उल्लेख चीन के प्रसिद्ध परित्राजक हु-एन-सङ्ग ने, अपनी यात्रा-पुस्तक में, किया है। उसने लिखा है कि बुद्ध के ये शरीरांश हिद्दा के स्तूपों में एक बहुमूल्य सुवर्ण सिंहासन पर अधिष्ठित हैं।

किसी समय जिस हिद्दा की इतनी महिमा थी और जिसके विशालत्व और वैभव की इतनी ख्याति थी वह अब इस समय एक छोटा सा गाँव मात्र रह गया है। अथवा यह कहना चाहिए कि उसका तो सर्वथा नाश हो चुका। उसकी जगह पर कुछ घरों का एक नया पुरवा या खेरा आबाद है। संघारामों और विहारों की इमारतें नष्ट भ्रष्ट होकर टीलो में परिणत हो गई हैं। वहाँ अब मिट्टी, बालू और कंकड़ों के सिवा और कुछ भी शेष नहीं। स्तूपों में जो मूर्तियाँ और जो कारीगरी थी यह भी नामशेष हो गई है। बहुत ढूँढ़ने से कहीं कही कारीगरी और रङ्ग-आमेज़ी के कुछ चिन्ह देखने को मिल जाते हैं।

जिस समय हु-एन-सङ्ग भारत आया था उस समय गान्धार में बौद्ध-धर्म्म का ह्रास हो रहा था। गान्धार की राजधानी पुरुषपुर अथात् वर्तमान पेशावर थी। पुरुषपुर, नगरहार और हिद्दा, ये तीनों नगर और उनके पास के प्रान्त कपिशा के साम्राज्य के अन्तर्गत थे। कपिशा का राज राजेश्वर क्षत्रिय था। वह बौद्ध-धर्म्म का अनुयायी था। हर साल वह १८ फुट ऊँची चाँदी की एक बुद्ध-मूर्ति तैयार करा कर उसका पूजन करता था। इस सम्बन्ध में एक बहुत बड़ा उत्सव होता था और मोक्षमहापरिपद् नाम की एक सभा का अधिवेशन किया जाता था। उस समय सम्राट दीन-दुखियों को दान देता और हर तरह से उनकी सहायता करता था।

कपिशा के विस्तृत राज्य में उस समय कोई एक सौ विहार थे। उनमें ६ हज़ार बौद्ध श्रमण रहते थे। स्तूपों और संघारामों की इमारतें बहुत विशाल थी। वे इतनी ऊँची थीं कि दूर से वे देख पड़ती थी। उनके सिवा, हिन्दुओं के भी सैकड़ों मठ और मन्दिर थे।

बौद्ध काल में काबुल में भी बौद्धों के कितने ही स्तूप भौर विहार थे। पर वे सब अब नामनिःशेष हो गये हैं। उनकी जगह पर अब केवल खँडहरों के कुछ चिन्ह और धुम्स-मात्र रह गये हैं। हाँ, एक बहुत ऊँचा स्तम्भ अब तक खड़ा हुआ है। न वह भूकम्पों ही से भूमिसात् हुआ, न उस पर भवनभञ्जकों और मूर्तिसंहारको ही की कुदालों का कुछ बस चल सका।

हु-एन-संग जिस समय बामियान में आया था उस समय वहाँ बौद्ध धर्म्म ऊर्ज्जितावस्था में था। वहाँ के निवासी बड़े ही धर्म्मानिष्ठ थे। वे विशेष करके लोकोत्तरवादी सम्प्रदाय के थे। दस विहार और कोई एक हजार भ्रमण, उस समय, वहाँ थे। बुद्ध की एक प्रस्तरमूर्ति, १५० फुट ऊँची और उससे कुछ दूरी पर धातु की दूसरी मूर्ति १०० फुट ऊँची, खड़ी आसमान से बातें करती थी। छोटी छोटी मूर्तियाँ तो और भी कितनी हीं थीं। १८७९ ईसवी के अफगा़न-युद्ध के समय जनरल के ने जो मूर्ति यहाँ देखी थी उसका वर्णन उन्होंने भी अपने, एक लेख में, किया है। यह मूर्ति वहाँ अब तक विद्यमान है। बामियान के निवासी उसे अज़दहा कहते हैं। उन्होने यह कल्पना कर ली है कि किसी मुसलमान फक़ीर ने इस अज़दहे को मारा था। उसी की यह यादगार है।

बौद्धों के ज़माने में जो बामियान धन-लक्ष्मी का विलास-स्थान था और जहाँ हज़ारों कोस दूर से यात्रियों के जत्थे आया करते थे, उसे, ईसा की आठवीं सदी में, अरबों ने उजाड़ दिया। अनन्त बौद्ध भिक्षुओं को उन्होंने तलवार के घाट उतार दिया। उनकी इमारतों को तोड़ फोड़ कर जमींदोज़ कर दिया। इसके कुछ समय पीछे, बामियान की तराई की दूसरी तरफ़, शहरे-गोल-गोला नाम का एक नगर बसा। परन्तु बारहवीं सदी में चंग़ेजखाँ मंगोल ने उसे भी विध्वंश करके बौद्धों के वामियान की दशा को पहुँचा दिया। काल बड़ा बली है। वह सदा बनाने और बिगाड़ने ही के खेल खेला करता है। अभ्रङ्कष प्रासादों और दुर्दान्त सम्राटों को देख देखकर वह हँसता है। वह कहता है—तुम्हारी यह शानो-शौक़त है कितने दिन के लिए! इन्हीं खेलों को देख कर एक कवि ने कहा है—

न यत्र स्थेमानं दधुरतिभयभ्रान्तनयना
गलद्दानोद्रेकभ्रमदलिकदम्बाः करटिनः।
लुठन्मुक्ताभारे भवति परलोकं गतवतो
हरेरद्य द्वारे शिव शिव शिवानां कलकलः॥

[जुलाई १९२७


मध्य-एशिया के खँडहरों की खुदाई का फल।

मध्य-एशिया के खँडहरों की खुदाई का फल।

जिस समय बौद्ध-धर्म अपनी ऊर्जितावस्था में था उस समय यूनान, रूस, मित्र, बाबुल आदि की तो बात ही नहीं, मध्य-एशिया की राह, उसके आचार्य्य चीन तक जाते और वहाँ अपने धर्म्म का प्रचार करते थे। अफ़ग़ानिस्तान तो उस समय भारतीय साम्राज्य का एक अंश ही था। उस समय तो भारतवासी बलख़, बुख़ारा, खुरासान, खोटान और ताशकन्द तक फैले हुए थे। चीन और भारत के बीच आवागमन का मार्ग उस प्रान्त से था जिसे इस समय पूर्वी तुर्किस्तान कहते हैं। बर्बर मुसलमानो के आक्रमण से अपने देश की रक्षा करने के लिए चीनियों ने जो इतिहास-प्रसिद्ध दीवार बनाई थी उसका कुछ अश इस पूर्वी तुर्किस्तान में भी था। इस प्रान्त में पहले कई बड़े बड़े नगर थे। बौद्धों के विहारों और मठों से यह प्रान्त सर्वत्र भरा हुआ था। इन मठों में बड़े बड़े बौद्ध विद्वान निवास करते थे। वे हजारों विद्यार्थियों को विद्यादान देते थे। उन्होंने बहुमूल्य पुस्तकालयों तक की स्थापना अपने मठों में की थी। जो

बौद्ध श्रमण चीन से भारत और जो भारत से चीन जाते थे वे इन्हीं मठों और विहारों में ठहरते हुए जाते थे। इन लोगों के काफिले के का़फिले चलते थे। चीनी परिब्राजक ह्वेनसांग और इत्सिग आदि इसी मार्ग से भारत आये थे। उनके यात्रा-वर्णनों में इस मार्ग मे पड़ने वाले नगरों, नदियो पर्वतों, रेगिस्तानों आदि का बहुत कुछ उल्लेख पाया जाता है।

कालान्तर में बर्बर मुसलमानों का जोर बढ़ने पर उन्होंने चीन और भारत के बीच के इस राजमार्ग को धीरे धीरे नष्ट-भ्रष्ट कर दिया। मठों, स्तूपों और बिहारो को उजाड़ दिया; हजारों बौद्ध-श्रमणों को तलवार के घाट उतार दिया; नगरो को तहस-नहस करके उन्हे ज़मीदोज़ कर दिया। ये सभी स्थान बालू के टीलो में परिणत हो गये। तूफ़ानों के कारण उड़ी हुई बालू ने इन सबको अपने नीचे यहाँ तक दबा दिया कि उनका नामो-निशान तक न रहा।

अपने ऊपर आई हुई या आनेवाली विपत्ति से अपनी प्राण-रक्षा असम्भव समझ कर बौद्ध विद्वान् प्राणदान देने के लिए तैयार हो गये। परन्तु उन्होंने अपने एकत्र किये हुए ग्रन्थ और चित्रादि के समुदाय को अपने प्राणों से भी अधिक समझा। अतएव कही कहीं उन्होंने उस समुदाय को पर्व्वतों को गुफाओं के भीतर,

कहीं कहीं जमीन के नीचे भूतलवर्तिनी कोठरियों के भीतर, और कहीं कहीं पत्थर की सन्दूकों के भीतर रख कर उन्हें छिपा दिया। उनमें से अनेक वस्तु-समुदाय तो अवश्य ही नष्ट हो गये, पर जो गुफाओं के भीतर और पृथ्वी के पेट में छिपा दिये गये थे वे अब धीरे धीरे निकलते जाते हैं। इसका विशेष श्रेय बौद्ध और हिन्दू- धर्म्म के अनुयायियों को नहीं; योरप के पुरातत्त्व प्रेमी ईसाइयों को है। लाखों रुपया खर्च करके और कठिन से भी कठिन क्लेश उठाकर ये लोग उन निर्जन वनों और रेतीले स्थानों के ध्वंसावशेष खोद खोद कर उन हजारों वर्ष के पुराने ग्रन्थो और काग़ज-पत्रों को जमीन के पेट से बाहर निकाल रहे हैं। उनमें से कितने ही तो विवरण और टीका-टिप्पणी-सहित छपकर प्रकाशित भी हो गये। परन्तु अभी अनन्त रत्रराशि प्रकाश में आने को बाकी है।

१८७९ ईसवी में जर्म्मन विद्वान डाक्टर रेजल का ध्यान चीनी तुर्किस्तान के उजाड़-खण्ड की ओर आकृष्ट हुआ। वे वहाँ गये। उन्हें वहाँ कितने ही प्राचीन खँडहरों का पता चला। इसके बाद रूस के रहनेवाले दो पुरातत्ववेत्ताओ ने, १८५६-९७ ईसवी में, उसी तुर्किस्तान के तुरफान-प्रान्त में खोज की। उन्हें, अपनी खोज में, जो जो चीज़ें मिली उनका विस्तृत वर्णन उन्होंने अपनी भाषा में प्रकाशित किया। उनकी देखादेखी फिन
लैंड के भी कुछ पुरातत्त्वज्ञों ने उस रेगिस्तान में पदार्दण करके वहाँ का कुछ हाल लिखा। इस तरह, धीरे धीरे, लोगो का कौतूहल बढ़ता ही गया। अन्त में रूसी विद्वान् रैडलफ ने, १८९९ ईसवी में, प्रलतत्वविशारदो की एक सभा में, इस बात का प्रस्ताव किया कि पूर्वी और सध्य-एशिया के खंडहरों की बाकायदा जांच की जाय। यह प्रस्ताव "पास" हो गया। तब से इन प्रान्तो को जाँच के लिए कई देशों के विद्वानों के यूथ के यूथ वहाँ पहुंचे और अनेक बहुमूल्य पुस्तकों, मूर्तियों, चित्रों आदि का पता लगा कर उन्होने उन पर बड़े माके के लेख प्रकाशित किये। यहाँ तक कि सुदूरवर्ती जापान तक ने कई विद्वानों को भेजकर वहाँ खोज कराई वे लोग भी कितनी ही बहुमूल्य सामग्री अपने देश को ले गये।

१८९१ ईसवी मे ब्रिटिश गवर्नमेन्ट के एक दूत चीनी तुर्किस्तान में थे। उनका नाम था कप्तान बाबर। उन्हें भोजपत्र पर लिखा हुआ एक ग्रन्थ मिला। उसे उन्होंने बंगाल की एशियाटिक सोसाइटी को भेज दिया। डाक्टर हार्नली ने उसे पढ़ा। मालूम हुभा कि वह गुप्त- नरेशों के समय की देवनागरी लिपि में है और ईसा की चौथी शताब्दी में लिखा गया था। अतएव उसकी रचना उसके भी बहुत पहले हुई होगी। एक आध को छोड़ कर इससे अधिक पुरानी हस्तलिखित पोथी भारत में

कहीं नहीं पाई गई। जो पीथियाँ सबसे अधिक पुरानी हैं पे ईसा के ग्यारहवें शतक के पहले की नहीं। यहाँ को आबोहवा में इससे अधिक पुरानी पुस्तकें रही नहीं सकतीं; वे टूट फूट कर नष्ट हो जाती हैं। बाबर साहब को मिलो हुई पोयी में भिन्न भिन्न सात पुस्तके हैं। उनमें से तीन वैधक विषय की हैं। अवशिष्ट पुस्तकें विशेष करके बौद्ध-धर्म्म से सम्बन्ध रखती हैं।

जब से बाबर साहब की पोथी प्रकट हुई तब से तुर्किस्तान के रेगिस्तानी खँडहरों की खुदाई आदि का काम और भी जोरो से किया जाने लगा। फ्रांस, रूस, स्वीडन, जर्मनी आदि के पुरातत्वज्ञ वहाँ से राशि राशि प्राचीन वस्तु-समुदाय अपने अपने देश को उठा ले गये। चुनांचे ब्रिटिश गवर्नमेंट भी इस सम्बन्ध में चुप नहीं रही। कलकत्ता-मदरसा के प्रधान अध्यापक डाक्टर आरल स्टीन, की योजना उसने इस काम के लिए की। १९००-०१ ईसवी में डाक्टर साहब चीनीतुर्किस्तान को गये। वहाँ उन्होंने खुतन या खोटान (Khotan) के सूबे में जाँच-पड़ताल की। उन्हें अपने काम में अच्छी कामयाबी हुई। अनेक प्रत्न-रन उन्हें प्राप्त हुए। उनका वर्णन उनकी लिखी हुई पुस्तक--"प्राचीन खोटान" (Ancient Khotan ) मैं सविस्तर पाया जाता है। इसके बाद डाक्टर साहब ने चीनी तुर्किस्तान पर दो

चढ़ाइयाँ और कीं। उनकी तीसरी चढ़ाई १९१३ में हुई। १९०६ ईसवी वालो दूसरी चढ़ाई में उन्हें एक ऐसी कोठरी मिली जो बाहर से बन्द थी, परन्तु भीतर जिसके पुस्तके भरो हुई थीं। इन पुस्तको का कुछ ही अंश डाक्टर स्टीन को मिला; अवशिष्ट अंश एम० पेलियो नाम के एक फ्रेंच विद्वान् के हाथ लगा। इस चढ़ाई का बहुत ही विशद वर्णन डाक्टर स्टीन ने पाँच बड़ी बड़ी जिल्दो में किया है। वे प्रकाशित भी हो गई हैं। उनका नाम है सेरेण्डिया (Serindia)।

अपनी दूसरी चढ़ाई में जिस समय डाक्टर स्टीन तुर्किस्तान में प्राचीन चिन्हो और वस्तुओं की खोज कर रहे थे उसी समय मध्य एशिया में खोज करने के लिए फ्रांस की राजधानी पेरिस में एक परिषद् की स्थापना हुई। इसकी सहायता फ्रांस की गवर्नमेण्ट ने भी धन से की और कई एक अन्य सभाओं ने भी की। इस परिषद् ने एक चढ़ाई की योजना की। एम० पेलियो, जिनका नाम ऊपर एक जगह आया है वे इसके प्रधानाध्यक्ष नियत हुए। वे अपने दल-बल-समेत जून १९०६ में पेरिस से रवाना हुए और मास्को, ताशकन्द होते हुए, पामीर के उत्तर काशगर तक पहुंच गये। वहाँ आस पास खोज करते हुए वे तुन-हॉग नामक स्थान में पहुँचे। इसके कुछ ही समय पहले डाक्टर स्टीन एक गुफा से

बहुत-सी पुस्तकें प्राप्त करके लौट चुके थे। यह एक प्रसिद्ध प्राचीन स्थान था। इसकी ख़बर पेलियो को पहले ही से थी। उन्होंने यह भी सुन लिया था कि डाक्टर स्टीन वहाँ से बहुत-सी प्राचीन पुस्तकें लेकर पहले ही चम्पत हो गये हैं। फिर भी उन्होंने वहाँ पर अपने मतलब की कुछ चीजें पाने की आशा न छोड़ी।

खोज करने पर पेलियो को मालूम हुआ कि बैंग-ताउ नाम का एक चीनी बौद्ध पुरानी पुस्तकों का स्थिति-स्थान जानता है। पता लगाने पर वह बौद्ध साधु उन्हें मिल गया। पेलियो ने उससे हेल-मेल पैदा करके पुस्तकों का अनुसन्धान लगाने की प्रार्थना की। उसने इस प्रार्थना को स्वीकार किया। वह उन्हें एक ऐसी जगह ले गया जहाँ पर कोई एक हज़ार वर्ष की पुरानी सैकड़ों बौद्ध-गुफायें या कोठरियाँ थीं। उनमें से, किसी समय, उसने एक को खोल कर देखा था और वह उसे पुस्तकों से परिपूर्ण मिली थी। इसी गुफा को बैंगे ने पेलियो के लिए खोला। खोलने पर जो दृश्य पेलियो को दिखाई दिया उससे उनके आश्चर्य और हर्ष की सीमा न रही। ईसवी सन् की दसवीं शताब्दी के अन्त में जब मुसलमानों ने बौद्धों के नाश का बीड़ा उठाया तब उस प्रान्त के बौद्ध विद्वानों ने अपना सारा प्रन्थ और चित्र-समुदाय लाकर उस गुफा में बन्द कर दिया। फिर उसका मुँह

चुनवा दिया और चुनी हुई जगह पर बेल-बूटे और चित्र खिंचा दिये । यह इसलिए किया, जिसमें वह दीवार-सी मालूम हो; किसी को यह सन्देह न हो कि यह गुफा है भौर इसके भीतर पुस्तकें भरी हुई है । मुसलमानों ने पुस्तकादि के इस संग्रह के स्वामी बौद्धो की क्या दशा की, कुछ मालूम नही । तब से १९०६ ईसवी तक यह गुफा बराबर बन्द ही रही।

इस गुफा के भीतर कोई १५ हजार पुस्तकें संस्कृत, प्राकृत, चीनी, तिब्बती तथा कई अन्य भज्ञात भाषाओं और लिपियो मे-मिली । रेशम के टुकड़ो पर खिचे हुए सैकड़ी अनमोल चित्र भी प्राप्त हुए । पुस्तकें सभी ग्यारहवी सदी के पहले की है। कितनी ही ब्राह्मी लिपि मे हैं । अधिक्षतर पुस्तको का सम्बन्ध बौद्ध धर्म से है । परन्तु काव्य, साहित्य, इतिहास, भूगोल, दर्शन भादि शास्त्रों से भी सम्बन्ध रखनेवाली पुस्तकें इस पुस्तकालय से मिली । संस्कृत-भाषा में लिखी हुई कितनी ही पुस्तके इसमें ऐसी हैं जो भारत में सर्वथा अप्राप्य है । यहाँ तक कि इसकी अनेक पुस्तकें, जो चीनी भाषा में हैं, चीन में भी दुर्लभ क्या अलभ्य ही हैं । पुराने बही-खाते, रोजनामचे और दस्तावेज़ तक यहाँ मिलीं। इन सबका प्रकाशन धीरे धीरे हो रहा है। ।


द्रविड़जातीय भारतवासियों की सभ्यता की प्राचीनता

द्रविड़जातीय भारतवासियों की सभ्यता की प्राचीनता

अब तक पुरातत्त्व-विद्या के अधिकांश ज्ञाताओं का ख्याल था कि भारतवासी हिन्दुओं या आर्य्यो ही की सभ्यता बहुत पुरानी है। उनका यह अनुमान विशेष करके ऋग्वेद पर, अशोक के अभिलेखों पर, और मध्य- एशिया में प्राप्त हुई पुस्तकों तथा अन्य कुछ वस्तुओं पर अवलम्बित था। इस प्रकार वे जिन सिद्धान्तों पर पहुँचे थे उनका सार यह है-

आज से कोई चार पाँच हजार वर्ष पूर्व भारत में कुछ काले चमड़े के असभ्य आदमी रहते थे। उनकी संज्ञा कोल और द्राविड़ थी। वे निरे जंगली थे। न वे पढ़ना लिखना जानते थे और न वे किसी और ही सभ्यता- सूचक कला-कौशल से परिचित थे। वे झोपड़ों में रहते और वन्य पशुओं का आखेट करके उनके मांस से किसी तरह अपना पेट पालते थे। जिस समय भारत के इन आदिम निवासियों की यह दशा थी उसी समय मध्य- एशिया में गोरे चमड़े की एक जाति रहती थी। वह बहुत कुछ सभ्य थी; खेती करना जानती थी; आत्मा

ग्रन्थ मौजूद है उनकी सभ्यता क्या इतनी ही पुरानी है। तिलक महाराज तो उसे लाखों वर्ष की पुरानी बता गये हैं और इस बात को उन्होंने ऋग्वेद के मन्त्रों ही से सिद्ध करने की चेष्टा की है। कुछ पुरातत्त्वज्ञों के भाग्य से अभी हाल ही में हरप्पा और मोहन-जोदरो में जमीन के भीतर से कुछ बहुत पुरानी चीज़ें निकल आई। वहीं पर कुछ पुराने धुस्स या टीले थे। पुरातत्त्व महकमे के अधिकारियों ने उन्हें खुदाना शुरू किया तो भीतर से मिट्टी के बर्तन, मिट्टी की सीलें (उप्पे), शंख, धातुओं की अंगूठियाँ आदि निकली। इसी तरह की बहुत सी चीज़े इराके अरब के प्राचीन सुमेर-राज्य और बाबुल के खँडहरों में पहले ही निकल चुकी थी। इस पर योरप वे प्रत्रतत्त्व-कोविदों में हलचल मच गई। उन्होंने कहा, ये सब चीजें एक ही सभ्यता की सूचक हैं। अतएव जो लोग किसी समय प्राचीन सुमेर-राज्य और बाबुल में रहते थे उन्हीं के भाई-बन्द भारत में भी रहते थे। उन लेखों को पढ़ कर भारतीय पुरातत्व के प्रधान अधिकारी मार्शल साहब ने भी उनकी पुष्टि की। आपने भी यहाँ, इस देश के, अखबारो में वही वात दुहराई और बड़ा हई प्रकट किया। आपने अपने वक्तव्य में यह लिखा कि भारतीय आर्य्य आज से पाँच हजार वर्ष पहले भी खूब सभ्य हो गये थे। ये महलों में रहते थे। सोने-चांदी के

सभ्यता का सूचक ऋग्वेद हमारे बहुत बड़े गौरव की गवाही दे रहा है। जिस समय प्राचीन आर्य्यों के ये दल इधर-उधर विखर कर जा बसे उस समय आसीरिया मिस्र, वाबुल, इराक़ आदि के निवासी महा असभ्य थे। उनमें आर्य्यों की सभ्यता के सदृश सभ्यता का कहीं नामो-निशान तक न था।

खैर, आर्य्यो का दल जो भारत में आया उसने देखा के यहाँ कोलों, भोलों, भरों भौर द्राविड़ों का दौर-दौरा है। अतएव उन्होंने इन लोगों से कहा--चलो, हटो, भागो, हमारे लिए रहने को जगह दो। ये बेचारे असभ्य कोल, भील आदि सभ्य आर्य्यों का मुकाबिला न कर सके। कुछ तो लड़ाई-झगड़े में मर मिटे, कुछ जंगलों के भीतर अगम्य जगहों में जाकर रहने लगे, कुछ दक्षिण की तरफ ऐसी जगहों को बढ़ गये जहाँ आर्य्यों की पहुँच न थी। जो रह गये उन्हे आर्यों ने अपना दास बनाकर उन्हे शूद्रत्व प्रदान किया।

यह है उन अनुमानों या सिद्धान्तो का सार जो आज तक आर्यों के निवासस्थान, स्थानान्तर-गमन और भारत में आगमन के सम्बन्ध में कुछ समय पूर्व तक निश्चित हुए थे। इन बातों को सुन-सुन कर कितने ही भारतवासी इनकी सचाई में सन्देह करते थे। वे कहते थे कि जिन आर्य्यों का गौरव चिन्ह ऋग्वेद के सदृश प्राचीन

ग्रन्थ मौजूद है उनकी सभ्यता क्या इतनी ही पुरानी है।तिलक महाराज तो उसे लाखों वर्ष की पुरानी बता गये हैं और इस बात को उन्होंने ऋग्वेद के मन्त्रों ही से सिद्ध करने की चेष्टा की है। कुछ पुरातत्त्वज्ञों के भाग्य से अभी हाल ही में हरप्पा और मोहन-जोदरो में जमीन के भीतर से कुछ बहुत पुरानी चीजें निकल आई । वहीं पर कुछ पुराने धुस्स या टीले थे। पुरातत्व महकमे के अधिकारियों ने उन्हें खुदाना शुरू किया तो भीतर से मिट्टी के बर्तन, मिट्टी की सीलें (उप्पे), शंख, धातुओ की अंगूठियाँ आदि निकलीं। इसी तरह की बहुत सी चीजें इराके अरब के प्राचीन सुमेर-राज्य और बाबुल के खंडहरों में पहले ही निकल चुकी थीं। इस पर योरप के प्रततत्व-कोविदों में हलचल मच गई । उन्होंने कहा, ये सब चीजे एक ही सभ्यता की सूचक हैं । अतएव जो लोग किसी समय प्राचीन सुमेर-राज्य और बाबुल में रहते थे उन्हीं के भाई-बन्द भारत में भी रहते थे। उन लेखों को पढ़ कर भारतीय पुरातत्त्व के प्रधान अधिकारी मार्शल साहब ने भी उनकी पुष्टि की । आपने भी यहाँ, इस देश के, अखबारों में वही बात दुहराई और बड़ा हर्ष प्रकट किया । आपने अपने वक्तव्य में यह लिखा कि भारतीय आर्य भाज से पाँच हजार वर्ष पहले भी खूब सभ्य हो गये थे। वे महलों में रहते थे। सोने-चाँदी के
आभूषण पहनते थे । कला-कौशल में अन्य सभी देशों से बढ़े चढ़े थे। उन्हीने बाबुल, सुमेर-प्रान्त, मिश्र और ग्रीस आदि को सभ्य बनाया था। उस दिन,मदरास में, प्राच्य-विद्या-विशारदों की एक समवेत सभा हुई थी। डाक्टर गङ्गानाथ झा उसके सभापति बने थे । उस सभा के अधिवेशन में मदरास के गवर्नर तक ने हरप्पा और मोहन जोदरो में पाई गई वस्तुओ के आधार पर भारतीय सम्यता की प्राचीनता की सीमा बहुत दूर तक बढ़ जाने पर हर्ष-प्रकाशन किया था ।

पर हाय, एक महाशय आर्यों के वंशजो के इस सारे हर्ष को विषाद में बदल देना चाहते हैं । आपका नाम है-डाक्टर सुनीतिकुमार चैटजी, एम०ए०, डाक्टर आऊ लिटरेचर अर्थात् साहित्याचार्य । आप कलकत्ताविश्वविद्यालय में अध्यापक है । आपने अँगरेज़ी के माडर्नरिव्यू नामक मासिक पत्र में एक लम्बा लेख लिखा है । वह ग़ज़ब ढानेवाला है | आप जानते है, उसमें डाक्टर साहव ने क्या लिखा है ? उसमें लिखा है यह कि हरप्पा आदि में जो पुरानो वस्तुएँ मिली हैं वे आर्यों की नहीं। आदिम भार्यों को, ऐसी चीज़े बनाने और रखने की तमीज़ ही न थी। वे चीजें तो हैं द्राविड़ों की अथवा द्राविड़ों की न सही उन पुराने भारतवासियों की जो आर्यों के आगमन के पहले ही यहाँ रहते थे ! बाबुल,
सुमेर और इराक अरब के भी बहुत पुराने निवासी इन्हीं भारतीय द्राविड़ों के सजातीय थे । किसी समय ये लोग वहाँ, यहाँ और बिलोचिस्तान आदि में, सर्वत्र ही, फैले हुए थे । वे प्राचीन आर्यों से भी, बहुत विषयों में; अधिक सभ्य थे। सो इन नये आविष्कारों को देख कर आर्यों के वंशजों को गर्व न करना चाहिए । गर्व यदि किसी को करना चाहिए तो कोलो को, भीलों को, सन्थालों को, भरो को । उनको न सही तो दक्षिण प्रान्त- वासी द्राविड़ों को उन लोगों को जिनकी भाषा तामील, तैलंगी, कनारी या मलयालम आदि है !

अच्छा तो अब कृपा करके सुनीतिकुमार बाबू के उस कोटिक्रम का कुछ आभास लीजिए जिसके आधार पर उन्होने अपने और अपने पूर्ववर्ती लेखकों के पूर्वनिर्दिष्ट सिद्धान्तो, अनुमानों या कल्पनाओं के समर्थन की चेष्टा की है-

मध्य एशिया से इधर-उधर बिखरने और भारत में आर्यों के आने के विषय में जो कोटि-कल्पनायें अब तक की गई थी उनका मेल उन बातो से अच्छी तरह नहीं खाता रहा जिनका उल्लेख ऋग्वेद में है । द्राविड़ भाषाओं की बनावट और संस्कृत से उसका भिन्नत्व देख कर कुछ लोगों को यह सन्देह पहले ही हो चला था कि जिनकी ये भाषायें हैं वे शायद ही प्राचीन आर्यों के वंशज हो । एकजातित्व का पता सबसे अधिक भाषाओं से लगता है । द्राविड़-भाषायें संस्कृत से बिलकुल नहीं मिलती । अतएव यह बात निर्विवाद नही कि द्राविड़ भी भार्य-वंशोत्पन्न हैं और अपनी सभ्यता के लिए वे भी आर्यों की सभ्यता के ऋणी हैं।

इस प्रकार की शङ्काओं की उद्भावना किसी किसी के हृदय में हो ही रही थी कि पादरी (विशप) काण्डवेल ने, १८५६ ईसवी में, द्राविड़-भाषाओं का तुलनामूलक व्याकरण बना कर प्रकाशित किया । उसके प्रकाशन से वे पूर्वोक्त शङ्कायें कुछ और भी दृढ़ हो गई। पादरी साहब ने द्राविड़-भाषाभों के कुछ शब्दों का इतिहास लिख कर यह साबित किया कि जिनकी ये भाषायें है उनकी निज की सभ्यता बिलकुल अलग रही होगी। उसे उन्होंने आर्यों से नहीं ग्रहण किया। उधर दक्षिण में तो यह आविष्कार हुआ, इधर उत्तरी भारत में जब अशोक के अभिलेखों का पता चला और वे पढ़े गये तब यह मालूम हुआ कि अशोक-काल के पहले की कोई इमारतें और कोई चीज कहीं भी प्राप्य नहीं । अभिप्राय यह कि आज से कोई २२ या २३ सौ वर्ष पहले की आर्यसभ्यता के मूर्तिमान चिन्ह अप्राप्य हैं। इससे यह निष्कर्ष निकाला गया कि हो न हो, उस समय के पहले के आर्यवंशज भारतवासी कुछ अधिक
सभ्य न थे । अधिक सभ्य होते तो उस समय के पहले की भी इमारतों के ध्वंश पाये जाते, कुछ सिक्के ही मिल जाते, लोहे और ताँबे वगैरह के कुछ औजार या शस्त्र ही कहीं से निकल आते । सो कुछ नही हुआ। अतएव समझना चाहिए कि भारतीय आर्य्य अब से ढाई तीन हजार वर्ष पूर्व योही साधारणत: सभ्य थे; उतने नहीं जितने कि वे समझे जाते हैं।

विद्याव्यास और शिक्षाप्रचार में ज्यों ज्यों उन्नति होती गई त्यों त्यों लोगों की रुचि भी पुरातत्व की खोज की ओर अधिकाधिक झुकती गई । इधर भारत में भी नये नये तत्वों का आविष्कार होने लगा, उधर योरप में भी। योरप के प्रनतत्त्व-विशारदों ने मिस्र, बाबुल, आसीरिया आदि में खुदाई और खोज का काम झपाटे से जो चलाया तो उनकी आँखें खुल गई। उन्हें उन देशों में चार चार पाँच पाँच हजार वर्षों की पुरानी इमारतों के चिन्ह और उतनी ही पुरानी चीजें मिलने लगी। इस पर उन्होंने आश्चर्यचकित होकर कहा-अरे, ये देश तो भारत से भी बहुत पुराने हैं। ये तो उससे भी हजारों वर्ष पहले ही सभ्य हो चुके थे।

इस तरह के विश्वास या कल्पनायें धीरे धीरे और भी दृढ़ होती गई । योरपवालों ने अपनी खोज बन्द न की । वे बराबर नई नई बातों और नये नये तत्वों का
पता लगाते गये । इस प्रयत्न से काफी सामग्री प्राप्त हो जाने पर चे इस नतीजे पर पहुंचे कि कोई तीन चार हजार वर्ष पहले पश्चिमी रूस, पोलेड, उत्तरी जर्मनी और मध्ययोरप में एक ऐसी जाति का निवास था जो असभ्य तो थी, पर कुछ कुछ सभ्यता भी उसमें आने लगी थी। वह उन देशों या प्रान्तों के जङ्गली भागों और ऐसी जगहो में रहती थी जहाँ घास खूब होती थी। उस समय जब उनकी यह दशा थी तब मिस्र भौर इराके,अरब के निवासी उनसे बहुत अधिक सश्य हो चुके थे । उन असभ्यों में जो कुछ सभ्यता आ गई थी वह इराके,अरब और मिस्र के उन लोगों की बदौलत उन तक पहुंची थी जो बनिज-व्यापार के लिए उनके देशो या प्रान्तों में आया-जाया करते थे। उन असभ्यों की भाषा बड़ी सुन्दर थी। जब वे लोग धीरे धीरे पूर्व, पश्चिम और दक्षिण की ओर बढ़ कर अन्य देशों पा प्रान्तो मे जा बसे तब, कालान्तर में, उनकी उस भाषा ने भी परिवर्तित रूप धारण कर लिये। भारत में वह संस्कृत हो गई, ग्रीस में ग्रीक हो गई, इटली में लैटिनं हो गई। उसी तरह ट्य टन और केल्ट लोगों के निवास देशो में उसने उनकी भाषाओं का रूप धारण कर लिया।

इन कल्पनाओं का आशय यह है कि मिस्र, बाबुल,
आसोरिया आदि के निवासो तो आज से कोई ५ हजार वर्ष पहले ही बहुत कुछ सभ्य हो गये थे। पर जो लोग पोलैंड और पश्चिमी रूस में, अथवा उन देशों के आसपास रहते थे, वे योही कुछ थोड़े से सभ्य थे। वह उतनी भी सभ्यता उन्होने दूसरों ही की कृपा से पाई थी। हाँ, भाषा उनकी ज़रूर बहुत सुन्दर थी। ये असभ्य या अर्द्धसभ्य मनुष्य और जाति के थे; मिस्र और बाबुल आदि के सुसभ्य और ही जाति के। अब चूंकि यह सिद्ध किया जा रहा है कि पश्चिमी रूस के प्रान्तवर्ती देशों के निवासी ही पीछे से भारत, .फारिस और जर्मनी आदि में जाकर बसे; इसलिए वही पुराने आर्य्यो के पूर्वज थे और हम लोग भारतवासी उन्ही असभ्यों को सन्तति हैं । याद रहे, द्राविड़ लोग किसी और ही जाति के हैं। अतएव आर्यों के मुकाबले में द्रविड़ों के पूर्वजों को असभ्यता के स्पर्श से बरी समझना चाहिए।

अब आप भारत में कदम रखनेवाले भार्यों के आदिम धर्म-विश्वासों और सामाजिक नियमों का मुकाबला उनके वंशजों के परवर्ती पूजा-पाठ और धार्मिक बातों से कीजिए । पहले ये लोग रहते थे रूस, पोलैंड और जर्मनी वगैरह में । वहाँ बर्फ पड़ती है और कड़ाके के जाड़े से लोग साल में सात आठ महीने ठिठुरा करते
है । ऐसे लोगों के प्राणों का परित्राण अग्निदेव ही कर सकते हैं । इसी से आदिम आर्य अग्नि की खूब उपासना करते थे । तरह तरह के त्योहार मना कर, समय समय पर, यज्ञ-याग आदि के अनुष्ठान से उसे वे सदा ही तृप्त किया करते थे। यहाँ पर एक बात लिखना सुनीति बाबू शायद भूल गये है। वह यह कि शरीर में गरमी पैदा करने-रुधिर में कुछ उष्णता लाने के लिए नशा पानी भी तो किया जाता है । अतएव सोमरस या सोमसुरा पीकर वे लोग जो खुशियाँ मनाया करते थे वह भी बहुत करके शीताधिक्य के कष्ट को कम करने के लिए । क्यों न-?

अच्छा तो अपनी पुरानी आदतें और पुराने रीतिरवाज लेकर आर्य लोग जब भारत में दाखिल हुए तब उन्होंने यहाँ और ही लोगों को आबाद पाया । उनमें से कुछ लोग, अर्थात् द्राविड़, अनेक विषयों में उनसे भी अधिक सभ्य थे । उनको सभ्यता और ही तरह की थी। उनकी पूजापाती और अचा-उपासना में भो भिन्नता थी । उसका असर आर्यों पर पड़ने लगा भौर कालान्तर में उन्होंने द्राविड़ों के ब्रह्मा, विष्णु, महेश तथा बाह्मी, वैष्णवी, माहेश्वरी आदि की भी पूजा भारम्भ कर दी। यदि ऐसा नहीं, तो पाठक ही बतावें आर्यों ने पूजन आदि की यह नई प्रणालो कहाँ, कैसे और किससे सीखी।
उनके ऋग्वेद में तो इसका कहीं भी पता नहीं। उसमें तो वही सूर्य और चन्द्रमा, अग्नि और वरुण, द्यावापृथिवी और इन्द्र आदि ही के पूजन, प्रशंसन और स्तवन आदि का प्रकार वर्णित है । महाभारत और रामायण आदि के समय जैसी पूजा-अर्चा होने लगी थी वैसी का तो ज़िक्र भी ऋग्वेद में नहीं। हाँ, द्राविड़ लोग इन देवताओ की उपासना बहुत पहले भी करते थे और अब भी करते हैं । अतएव इन्हीं ने आर्य्यो को ये बातें सिखाई होंगी। आर्य तो होम, हवन, भग्निहोत्र, याग, यज्ञ और सत्र को छोड़ कर और कुछ जानते ही न थे । विश्वास न हो तो बताइए "पूज" धातु आर्यों के धातु-पाठ में कहाँ से आई। उसकी तत्सम या तद्भव कोई धातु ग्रीक, लैटिन और ट्यू टन भाषाओं में भी नहीं। आर्यों के पूजा-शब्द का उद्भव हुभा है, द्राविड़ भाषा के “पू" शब्द से । उसका अर्थ है, फूल । संस्कृत के पुष्कर और पुष्प आदि शब्दो का पूर्व पुरुष या जनक यही "पू" शब्द है। इसमें यदि भापको फिर भी कुछ शंका हो तो कालिन्स साहब की वह पुस्तक देख लीजिए जो उन्होंने द्राविड़-भापाभी के विषय में लिखी है। इन बातों से यह भच्छी तरह सूचित होता है कि आर्य्यों की सभ्यता के विकास में आर्येतर लोगों ने भी कुछ न कुछ सहायता अवश्य ही की है। आर्येतर लोग तीन भागों में विभक्त हैं-द्रविड़, कोल या मुण्डा और तिब्बत-चीन के निवासी । इनमें से तीसरे विभाग को छोड दीजिए, क्योंकि उनका निवास हिमालय की तराइयों ही में पाया जाता है और आर्यों अथवा हिन्दुओं की सभ्यता का विकास बहुत कुछ हो चुकने पर उनका संसर्ग इन लोगों से हुआ है। कोल- जाति के लोग छोटानागपुर और मध्य-भारत में पाये जाने हैं। परन्तु इस बात के प्रमाण विद्यमान है कि किसी समय उनकी भाषा हिमालय के पश्चिमी प्रान्तो से लेकर गुजरात, महाराष्ट तक और बङ्गाल की तरफ़ पूर्व में ब्रह्मदेश की सीमा तक बोली जाती थी । अतएव सिद्ध है कि इतिहास-काल के पहले ये लोग भारत में दूर दूर तक फैले हुए थे। यह भी सम्भव है कि दक्षिणी भारत में भी इन लोगो की बस्तियों रही हो । ये लोग चीन की हिन्दुस्तानी सीमा ( इण्डोचायना) से बङ्गाल की राह भारत में आये होंगे, क्योंकि उस तरफ. इन लोगों के सजातियो का आधिक्य अब भी है । अथवा, क्या आश्चर्य.जा ये लोग उत्तरी भारतवर्ष ही के आदिम निवासी हों । कुछ भी हो, यहाँ द्रविड़ों के आगमन के पहले ही से ये जरूर भारत में विद्यमान थे। सन्थाल लोग इन्हीं कोलो के वंशज है । यद्यपि ये लोग अपनी भाषा अब प्रायः भूल गये हैं और आर्यों ही की भाषा

बोलने लगे हैं तथापि शुरू शुरू में इनकी भाषा, इनके रीति-रस्म और इनके रहन-सहन की छाया आर्यों की सस्यता पर कुछ न कुछ ज़रूर ही पड़ी होगी। परन्तु कितनी पढ़ी है, इसकी खोज अभी जारी है। पेरिस के एक प्रलतत्ववेता ने इस विषय में बहुत कुछ प्रकाश डाला है। उन्होंने इस बात के अखण्डनीय प्रमाण दिये है कि संस्कृत-भाषा के कम्बल, शर्करा, क्दली, लाड् गृल, लिङ्ग, लगुड और ताम्बूल आदि शब्दों का उद्भव कोलों ही की भाषा के शब्दों से हुआ है । कोलों की भाषा, उनके शरीर की गठन और उनके आचार-विचार उन लोगों से मिलते-जुलते है जो भारतवर्ष के बाहर, पूर्व की तरफ, अन्य देशों या द्वीपों में पाये जाते हैं- उदाहरणार्थ इण्डोचायना, मलय-प्रायद्वीप, मेलानेशिया और पालीनेशिया में । इससे सूचित होता है कि किसी दूरतम काल में इन सभी देशों और द्वीपों में इस जाति के लोगों का निवास था और भारतीय कोलों के पूर्वज पूर्व ही दिशा से भारत में भाये थे।

परन्तु द्रविड़ देश के निवासी एक भिन्न ही जाति के मनुष्य है। उनकी भाषा, उनकी शक्ल-सूरत और उनके कुछ आचार-विचार न आर्यों ही से मेल खाते हैं और न कोलों ही से । तो क्या इन लोगों का सम्बन्ध बहिर्भारत के किसी अन्य देश या अन्य जाति से ॽ़ यदि
इसका ठीक ठीक पता लग जाय तो कितनी ही उल्झी हुई गाँठे सुलझ जाय।

द्रविड़ों के उद्भव के विषय में विद्वानों ने अनेक कल्पनायें की हैं। किसी ने उनका सम्बन्ध आस्ट्रेलिया के असभ्य मनुष्यों से बताया है किसीने मध्य एशिया की तूरानी जातिवालो से, किसी ने किसी और ही से । बलोचिस्तान में ब्राहुई नाम की एक मनुष्य-जाति रहती है । उसकी भाषा द्रविड़ों की भाषा से मेल खाती है। यदि वे और द्रविड़ लोग किसी समय एक ही जाति के अन्तर्गत रहे हों तो उनका आगमन बलोचिस्तान ही की तरफ से भारत में हुआ होगा। परन्तु वे आये कहाँ से होंगे ? पहले वे रहते कहां थे ? इसका क्या उत्तर ?

आर्यों का इतिहास-काल आज से कोई तीन हजार वर्ष पहले से आरम्भ होता है । अर्थात् उस समय से जब आर्य भारत में आ गये थे और यहाँ के आदिम निवासियों को परास्त करके उन्हें उन्होंने छिन्न-भिन्न कर दिया था । वेदो और ब्राह्मणों का अस्तित्व भी तभी से माना जाता है । परन्तु न तो उस समय की किसी इमारत ही का ध्वंसावशेष मिला है और न आर्यों की कोई और ही वस्तु प्राप्त हुई है। आर्यों के भारत में आने के पाँच छ. सौ वर्ष बाद तक इनमें से किसी वस्तु का कुछ भी पता नही। तो क्या, उनके आगमन के पहले इस देश में सभ्यता
का सर्वथा ही अभाव था ? नहीं, यात ऐसी नहीं । आसाम से लेकर यलोचिस्तान तक और सिन्ध तथा मध्यभारत से लेकर ठेठ दक्षिण तक पत्थर, लोहे और ताँबे के सैकड़ों शन और औज़ार मिले हैं। मिट्टी के बर्तन, मनके, चूढ़ियाँ, शंख और कन्दराभों में सिंधे हुए रङ्गीन चित्र तक प्राप्त हुए हैं। इन आविष्कारों से यह बात सिध्द होती है कि आर्यों के आगमन के पहले भी यहां ऐसे लोग रहते थे जो किसी हद तक सभ्य थे। इसके सिवा एक आविष्कार और भी बड़े महत्त्व का हुआ है और उसे हुए बीस बाईस वर्ष हो गये। दक्षिण के तिनवल्ली जिले में एक जगह आदित्तनल्लूर नाम की है। वहाँ एक समाधि स्थल या कचरिस्तान मिला है। उसका नाम है-~पाण्डकुली अर्थात् पाण्टयों की समाधि | उसके भीतर ब्रंज नामक धातु के बर्तन, उसी धातु की बनी हुई पशु-मृतियों, लोहे के शंख, मनुप्या की पूरी ठठरियाँ, उनके पहनने के लिए रक्खे गये वस्त्र तथा साद्य पदार्थ तक मिले है। ठीक इसी तरह की समाधियों सीट, साइप्रेस, एशिया माइनर और बाबूल में मी मिली है । उन समाधियों के भीतर भी प्रायः यही पम्नः उसी तरह रक्खी हुई प्रात हुई है जो भादिन. नल्दर में प्राप्त हुई है। इससे यह बात निर्भ्रान्त सी मालूम होती है कि जिस जाति के लोगों की पावर द्रीट और बाबूल आदि में मिली है उसी जाति के लोगों की

कबरें तिनवल्ली जिले की भी हैं। इस पिछले कबरिस्तान की ठठरियों की खोपड़ियाँ तामील जाति के मनुष्यों से बिलकुल मिलती हैं । इससे क्या यह नहीं सूचित होता कि आर्यों की सभ्यता की छाप पड़ने के सैकड़ों वर्ष पहले भी द्रविड़-देश में रहनेवाले मनुष्य बहुत कुछ सभ्य थे? वे कपड़े पहनते थे, लोहे और ब्रांज़ के शस्त्रों का व्यवहार करते थे, यहाँ तक कि सुवर्ण-जात आभूषण भी रखते थे। कबरों में ऐसे छाते भी मिले हैं जिन पर सोने का काम है । गढ़े खोदकर मुर्दे दफन करना कुछ आर्यों का रवाज थोड़े ही है। मे तो अपने मुर्दे पहले भी जलाते थे और उनके वंशज अब भी जलाते हैं। उन्हें गाडना द्राविड़ों की निज की प्रणाली थी और यही प्रणाली इराके, अरब और एशिया माइनर के कितने ही प्राचीन स्थानों और उनके समीपवर्ती टापुओं में प्रचलित थी। द्रविड़ देश के निवासियों की पुरानी रीति-रस्में तो आर्यों से सम्पर्क होने के बहुत समय पीछे बदली हैं। भतएव मान लेना चाहिए कि द्राविड़ लोग आर्यों के भा आगमन के बहुत पहले ही से यहाँ रहते थे और अपनी निज की सभ्यता भी रखते थे । द्राविड़ों के सौभाग्य से, सुनीतिकुमार बाबू की इस कल्पना, अनुमिति या सिद्धान्त के पुष्टीकरण ही के लिए, कुछ भौर प्रमाण भी अभी हाल ही में मिले हैं। पजाब के र्माटगोमरी जिले में एक जगह हरप्पा है और सिन्ध के लरवाना जिले में मोहन जोदरी। दोनों जगहें बहुत पुरानी है। वहाँ ऊंचे ऊँचे टीले या धुस्सा हैं, जिनसे सूचित होता है कि किसी समय वहाँ बड़े बड़े शहर रहे होंगे। भारत का पुरातत्व-विभाग ऐसी जगहों की खोज में सदा ही रहता है। हरप्पा में तो बहुत वर्ष पूर्व जनरल कनिहम ने खुदाई की भी थी और कुछ पुरानी सील (मिट्टी के ठप्पे आदि) पाई भी थीं। दो तीन साल हुए, इन जगहों की खुदाई फिर की राई। हरप्पा की खुदाई पण्डित दयाराम साहनी ने की और मोहन-जोदरी की बाबू रीखालदास बैनर्जी ने। ये दोनों ही महाशय पुरातत्त्व-विभाग के अफसर हैं। खोदने से दोनों जगह बहुत पुरानी पुरानी चीजें मिलीं-- उप्पे, मिट्टी के पुराने बर्तन, पत्थर के हथियार, सिक्के, जेबर आदि। मोहन-जोदरो में कबरें भी मिली भौर चार तरह की मिली। सबसे नीचे की तह में वैसी ही कवरें मिली जैसी तिनवल्ली जिले में मिली हैं। उसके ऊपर की तह में बर्तनों के भीतर मृत-मनुष्यों की केवल हड्डियाँ-या अस्थि-भस्म मिली। इसके सिवा वहाँ इति- हास काल के पहले के एक आध सिक्के भी प्राप्त हुए। बे-ताँबे के टुकड़े के रूप में थे और उन पर कुछ लेख- सा भी खुदा हुआ था, जो पढ़ा नहीं गया। मिट्टी के

ठप्पों पर भी किसी अज्ञात भाषा में कुछ खुदा हुआ देखा गया। ठप्पों को लिपि विचित्र मालूम हुई। प्राचीन लिपि ब्राह्मी और खरोष्ठी से वह बिलकुल ही भिन्न है। उनमें और ठप्पों की लिपि में कुछ भी सादृश्य नही। ठप्पों को लिपि में कुछ वर्ण तो चित्र-लिपि के जैसे मालूम होते हैं, पर कुछ और ही तरह के है।

इन आविष्कारों को देख कर यह अनुमान किया गया कि पञ्जाब और सिन्ध में किसी दूरवती युग या काल मे कोई ऐसी मनुष्य-जाति ज़रूर रहती थी जिसकी लिपि विचित्र थी। उस जाति के मनुष्य अपने मुद्रों को, एक आसन-विशेष में स्थिर करके, मिट्टी के सन्दूकों के भीतर रख कर, ज़मीन में गाड़ देते थे और सन्दूक के भीतर खाने-पीने का सामान भी रख देते थे। ये रीतियाँ प्राचीन आर्यों में प्रचलित न थीं। अतएव अपने मुद्दे बाड़नेवाले कोई और ही लोग सिन्ध और पञ्जाब में रहते रहे होंगे और वे आर्यों के आगमन के पहले ही वहाँ बस गये होंगे।

ये अनुमान अथवा कल्पनायें लेखबद्ध की गई। पुरातत्त्व-विभाग के प्रधान अफसर मार्शल साहब ने उन्हें विलायत के अखबारो और प्रनतत्त्व-विषयक सामयिक पुस्तकों में प्रकाशित कराया। उन्हे पढ़कर फ्रांस, इंगलैंड, जर्मनी और नारवे आदि देशो के प्राचीन-तत्वज्ञों में खल-

बली मच गई। उन लोगों ने पता लगाया कि जैसी चीज़े मोहन-जोदरी और हरप्पा में मिली हैं वैसी ही सैकड़ों चीजें इराके अरब और बाबुल के पुराने खँडहरों और धुस्सों में बहुत पहले ही मिल चुकी हैं। वैसे ही ठप्पे, वैसे ही जेवर, वैसे ही वर्तन और वैसी ही कवरें। ठप्पों को लिपि भी वहाँ वैसी ही है जैसी कि भारत में आविष्कृत ठप्पों पर है। यहाँ और वहाँ प्राप्त हुई चीज़ों के फोटो भी बरावर बराबर छाप कर मुकाबला किया गया। उससे यह निश्चय सा हो गया कि दोनों देशों में मिली हुई चीजें एक ही सी हैं। उनमें अणु-रेणु का भी अन्तर नहीं।

इस खोज, इस तर्कना, इस विचार-परम्परा से यह निष्कर्ष निकाला गया कि किसी समय जो लोग प्राचीन बाबुल, सुमेर-राज्य और क्रीट तथा साइप्रोस भारि टापुओं में रहते थे वही--उनके वंशज, उनके सजातीय बन्धु वर्ग--भारत के पञ्जाब और सिन्ध प्रान्तों में भी रहते थे।

इसके अनन्तर और अधिक छान-चीन हुई। उससे मालम हुआ कि आज से पाँच छः हज़ार वर्ष पहले श्री के टापू और एशिया माइनर के कुछ प्रान्तों में ऐसे लोग रहते थे जो तरमिलाई, डूमिल और डामिल कहलाते थे। सैकड़ो और हजारों वर्ष तक वहाँ उनका दौर-दौरो

रहा। वे काफी सभ्य थे। पत्थर और लोहे के शस्त्रास्त्र हवते थे, तरह तरह के आभूषण पहनते थे, ईंट और पत्थर के बने हुए मकानों में रहते थे और आने मुर्दो को उसी तरह गाड़ते थे जिस तरह मोहन-जोदरो, हरप्पा और तिनवल्ली जिलेवालें गाड़ते थे।

इस तुलना और तर्कना का मतलब यह कि भारत के द्वाविड़ या द्रविड़ भूमध्य-सागर के टापुओं और उसके तटवर्ती देशों में रहनेवाले प्राचीन तरमिलाई पा ड्रमिल लोगों ही के वंशज हैं और द्रविड़ शब्द उसी पुराने ड्रमिल का अपभ्रंश है।

प्राचीन ड्रमिल क्रीट, साइप्रेस, सुमेर-राज्य, बावुल इत्यादि से पूर्व की ओर फारिस और बलोचिस्तान होते हुए भारत पहुँचे। वहाँ पञ्जाब और सिन्ध में पहले बसे। फिर धीरे धीरे और और प्रान्तो से होते हुए दक्षिणी भारत तक जा पहुँचे। एशिया माइनर से उन्हें बहुत करके भारतीय आर्य्यों के पूर्वज इंडो-योरोपियनों से निकाला या खदेड़ कर भारत में ला पटका और उत्तरी भारत से वैदिक आर्य्यों ने उन्हे दक्षिण भारत को चले जाने के लिए विवश किया। बचे बचाये कुछ लोग बलोचिस्तान में रह गये जो अब तक द्रविड़ों की भाषा से मिलती हुई भाषा बोलते हैं। एशिया-माइनर में तो उन बेचारों के नंशजो का शायद समूल ही नाश हो

गया; पर दक्षिणी भारत में वे अब तक बने हुए हैं और खूब फल-फूल रहे हैं।

द्रविड़ों की भाषा तामील के प्राचीन ग्रन्थों से भी कुछ ऐसी सामग्रो ढूँढ निकाली गई है जो इस बात को पुष्ट करती है कि द्रविड़ों के पूर्वजों की सभ्यता निराले ही प्रकार की थी। आर्य्यों के आगमन के पहले ही वे सभ्य हो चुके थे। आर्य्यों की सभ्यता की छाप उनकी सभ्यता पर बहुत पीछे पड़ी है। आर्य्यों ने खुद भी उन से कुछ सीखा है। और नहीं तो उनकी भाषा के कुछ शब्द उन्होंने जरूर ही लेकर अपनी भाषा की श्रीवृद्धि की है।

योरप और भारत के पुरातत्वज्ञों की कल्पनाओ के आधार पर सुनीतिवुमार बाबू ने जो कुछ लिखा है उसका आशय हमने थोड़े में सुना दिया। अब आर्य्यों के वंशज चाहे इसे तिल का ताड़ समझे चाहे शश-अङ्गों; की अस्तित्व-सिद्धि के लिए पराक्रम-बाहु का प्रचण्ड प्रयत्न। परन्तु अभी क्या, अभी तो इस आविष्कार काण्ड का पहला ही अध्याय सुनने को मिला है। आविष्कृत ठप्पों पर खुदी हुई लिपि में जो लेख हैं वे यदि कभी पढ़ लिये गये तो न मालूम और कितनी अभुतपूर्व बातें सुनने को मिलें।

इन प्रनतत्वज्ञों में हाल नाम के एक विद्वान उलटी

गङ्गा बहाने के भी पक्ष में हैं। उनकी राय है कि एशिया-माइनर या भूमध्य-सागर के तटवती प्रान्तों में सभ्यता का प्रथमावतार नहीं हुआ। वह हुआ द्रविड़ों की बदौलत भारत ही में। भारतीय ही द्रविड़ पश्चिम की ओर बाबुल, सुमेर-प्रान्त, आसीरिया और क्रीट तक गये थे और उन्होंने वहाँ सर्वत्र अपनी सभ्यता फैलाई थी। यदि यही बात ठीक निकले तो भी सभ्यता का साफा आर्य्यों के सिर से उतरा ही समझिए। द्रविड़-जाति चाहे भारत से क्रीट गई हो चाहे क्रीट से भारत आई हो, वह साफा आर्य्यों को नसीव नहीं हो सकता। उनका दुर्भाग्य! दुर्भाग्य न होता तो आर्य्यों से भी दो ढाई हजार वर्ष पहले के पुराने सभ्य द्रविड़ कैसे निकल आते। इन्हीं कल के आर्य्यों को तिलक महाराज मेरु-प्रान्त में रहनेवाले और लाखों वर्ष की पुरानी सभ्यता का सुख लूट चुकनेवाले बता गये हैं!

[मार्च १९२५


मिशमी जाति

मिशमी जाति

स्टेट्स्मैन-नामक समाचार पत्र में मिशमी जाति के विषय में एक लेख, कुछ समय पूर्व, निकला था। उसमें मनोरञ्जन की विशेष सामग्री है। अतएव उसका आशय नीचे प्रकाशित किया जाता है--

पाठक शायद कहेंगे कि यह मिशमी देश कहाँ से कूद पड़ा; इसका तो नाम तक हम लोगों ने नहीं सुना था। इसमें सन्देह नहीं कि हिन्दी-भाषा-भापियों में से बहुत कम लोगों ने इस देश या प्रान्त का नाम सुना होगा। अपने प्रान्त से यह है भी बहुत दूर। यह प्रान्त भारत के ठेठ उत्तर-पूर्वी कोने में चीन की सीम- से मिला हुआ है। इसके निवासी अर्द्ध-वन्य हैं भौर वड़े ही कर-की हैं। कई वर्ष हुए, इन वर्वर मिशमियों ने विलियमसन और डाक्टर ग्रेगसन नाम के दो अँगरेज़- अकसरो को जान से मार डाला था। इन लोगों की निवासभूमि आसाम के सदिया-प्रान्त के पास है। चीन की सीमा से मिला हुआ होने के कारण मिशमी-प्रदेश पर चीन की सरकार की नजर पड़ने लगी। यह बात भारतीय गवर्नमेंट को पसन्द न आई। फल यह हुआ

कि उसने अपने अफ़सर भेज कर मिशमियों पर अपना प्रभुत्व जमाना शुरू किया और अपने एक महकमे के द्वारा वहाँ की भूमि की नाप-जोख तक करा डाली। इसी नाप-जोख और देख-भाल के सम्बन्ध में उसके दो अकसर भी मारे गये। पर भारतीय गवर्नमेंट ने मिशमियों को उनकी उद्दण्डता का फल चखा ही कर कल की।

मिशमियों के देश का क्षेत्रफल कोई ३,५०० वर्ग मील है। भू-मापक विभाग (Survey Depar tment) के कर्म्मचारियों ने यहाँ १५,५०० फुट तक की उँचाई तक चढ़ कर काम किया है। बर्फ से ढके हुए पर्वतों पर हफ्तों डेरे डाल कर वहाँ उन्होंने जमीन की पैमायश की है और वहाँ की रत्तो रत्ती ज़मीन को छान डाला है। इस काम मे, वर्षा और जाड़े की अधिकता के कारण, यद्यपि उन्हें बड़े घोर कष्ट सहने पड़े, तथापि उन्होंने अङ्गीकृत काम को समाप्त करके ही पीछे पैर हटाया।

यह देश अरण्यमय है। प्रायः सर्वत्र ही यह घने जङ्गलों से आवृत है। सड़के यहाँ बहुत ही कम हैं। जी है भी वे वहीं है जहाँ जङ्गल घना नही। मिशमियो के पास एक-मात्र हथियार है दाँव। उसे वे आवश्यक कामों ही के लिए व्यवहार में लाते हैं। वृक्षों को काट- छाँट कर उन्हें कुण्ठित करना मिशमियों को पसन्द नहीं।
अगम्य जगहों में जाने के लिए ये लोग रास्ता नहीं बनाते। इस विषय में ये बिलकुल ही उदासीन हैं। किसी तरह झाड़ियों और कटीले पेड़ों के बीच से ये निकल जायँगे। पर काट-छाँटन करेंगे। मगर ये पुल बनाना खूब जानते हैं। इस देश में एक ऐसा पुल है जो कोई सवा सौ गज़ लम्बा है। न उसमें कहीं कोल-काँटा ही लगा है और न कही तार आदि ही है। सारा काम बेत और बाँस ही से लिया गया है। सभ्यता के सूचक कील-काँटों का यहाँ पता ही नहीं। उनका प्रवेश ही इस देश में नहीं हुआ। इन लोगो के बनाये हुए पुलों के ऊपर से जानवर नहीं जा सकते। परन्तु बोझ, चाहे कितना ही वजनो हो, आराम से और बिला किसी ख़तरे के, लोग उस पर से ले जाते हैं।

मिशमियों के देश में बाँस की बड़ी अधिकता है। वेत भो खूब होता है। साग-पात ओर औषधिगाँ भी वहाँ बहुत पैदा होतो हैं। टीटा नाम की एक ओषधि वहाँ होती है। वह बड़े काम आती है। उसका चालान आसाम के सदिया-प्रान्त को बहुत होता है। खनिज पदार्थों का वहाँ अभी तक कहीं पता नहीं।

मिशमी लोग कूद में ठिंगने होते हैं। इनकी उँचाई पाँच फुट चार इंच से शायद ही कभी अधिक होती होगी। पर वे होते बड़े मजबूत हैं। बिला थकावट के वे

लोग दूर दूर का सफर कर सकते हैं। बोझ वे खूब उठाते हैं। इस काम में स्त्रियाँ और पुरुष दोनों ही बड़े कुशल होते है। लकड़पन ही से वे लोग भार-वहन की आदत डालते हैं। स्त्रियो को वहाँ 'गंडु' नाम का रोग तो अवश्य होता है, पर और रोगों का वहाँ प्रायः अभाव ही सा समझिए। ये लोग बहुत कम बीमार पड़ते हैं। मिशमी लोग शौचशुद्धता को आचरणीय धर्म्म नहीं समझते। इस विषय में उन्हें और पशुओं को सद्दश ही समझना चाहिए। अपने घर को तो ये लोग थोड़ा बहुत साफ़ जरूर रखते है; पर शरीर की स्वच्छता की ये ज़रा भी परवा नहीं करते। चुनांचे ये कभी नहाते धोते नहीं। इस देश में बारिश खूब होती है। इससे इन लोगों को पानी बरसते समय भी बहुधा बाहर निकलना पड़ता है। इस कारण इनके कपड़ों का मैल, पानी पड़ने से, चाहे भले ही कुछ छूट जाय, पर शरीर को स्वच्छ करने का कष्ट ये कभी न उठावेगे। इनमें से कुछ लोग तो यहाँ तक समझते हैं कि नहाने से तन्दुरुस्ती ख़राब हो जाती है।

अफीम का प्रचार अभी तक इस देश में नहीं हुआ। पर बोतल-वासिनी देवी ने अपने पादपद्म यहाँ भी पधरा दिये हैं। अतएव शराबनोशी का रवाज चल पड़ा है। पर अभी उसका आधिक्य नहीं हुआ। हाँ, तम्बाकू पीने का आधिक्य अवश्य है। लड़के-बच्चे तक यहाँ तम्बाकू

पीते हैं। जिसे देखिए वही थैली में तम्बाकू और हाथ में बाँस की एक नली लिये रहता है। छः छः सात सात वर्ष की लड़कियाँ तक, बड़ों बूढों के सामने, घड़ी घड़ी बाद, दम लगाया करती हैं। तम्बाकू पीने की नलियाँ धातु की भी बनती हैं। परन्तु आमतौर पर लकड़ी ही की बनी हुई नलियाँ काम में लाई जाती हैं। वे किसी वृक्ष की जड़ की बनाई जाती हैं।

मिशमी लोग शान्तिप्रिय होते हैं। लड़ना-झगड़ना इन्हें पसन्द नहीं। अपने को ये बहुत रूपवान समझते हैं। अच्छे कपड़े पहनने के शौकीन होते हैं। रुई के सूत से ये लोग अपने कपड़े अपने ही देश में तैयार कर लेते हैं। पर ऊनी कपड़ों के लिए इन्हें तिब्बत का मुख देखना पड़ता है। ये वहीं से आते हैं। कारण यह है कि इनके देश में भेड़-बकरियाँ नहीं होती। मनकों की मालायें ये खूब पहनते हैं। इनकी वेशभूषा और सज-धज देखने लायक होती है। दाहने हाथ में भाला, बाँयें कंधे पर दाँव और यदि सौभाग्य से मिल गई तो दाहने कंधे सें तलवार लटका करती है। दाहने कंधे से वह थैली भी लटकती रहती है जिसमें ये लोग पीने की तम्बाकू और खाने की एक आध चीज़ सदा रक्खे रहते हैं। इनकी टोपियाँ वेत की बनती हैं और देखने में बड़ी सुन्दरं मालूम होती हैं। उनसे धूप का भी बचाव होता है

और यदि शत्रु तलवार या दाँव का वार करे तो उससे भी रक्षा होती है। बेत की टोपो वारिश में काम नहीं देती। उस मौसिम के लिए ये लोग केले के पत्तों को टोपियाँ बनाते और लगाते हैं। उनके भीतर पानी नहीं प्रवेश करता। वह दुलक कर बाहर गिर जाता है। ये टोपियाँ खूब चौड़ी होती हैं। घास का बना हुआ एक उपधान भी ये लोग पीठ पर लटकाये रहते हैं। वह केवल वर्षा- ऋतु ही में काम देता है। उसके भीतर पानी नहीं जा सकता। यह उपधान और टोपी, वर्षा में, मोमजामे का काम देती है।

इन लोगों में विवाह-विषयक पूर्वानुराग का रिवाज नहीं। प्रोति-सम्पादन यहाँ कोई जानता ही नहीं। विवाह तो यहाँ एक प्रकार का सौदा समझा जाता है। इन लोगों को अर्थहोनता देखकर यही कहना पड़ता है कि विवाह इनके लिए एक प्रकार का कीमती व्यवसाय है। विशेष प्रकार की एक गाड़ी यहाँ होती है। वह "मिथुन" कहाती है। उसकी कीमत कोई २५०) होती है। वैसी चार गाड़ियाँ देने से अच्छी से अच्छी पत्नी मिल सकती है। इतना धन खर्च करने से अमीरी ठाट- बाट का विवाह समझा जाता है। पर कभी कभी सुअर के दो बच्चे ही देने से पत्नो मिल जाती है । मिशमी देश में सुअर के एक बच्चे की..कीमत , अन्दाज़न १५)

समझी जाती है। यहाँ गुलामी की प्रथा भी जारी है।

जो दास या गुलाम जी लगाकर मालिक का काम करता है और खेती-बारी में उसकी ग्रथेष्ट मदद करता है उसके साथ मिशमी लोग बहुत अच्छा व्यवहार करते हैं। उसे ये बड़े आराम से रखते हैं।

मिशमी लोगों के समुदाय में धर्म और मत-मतां- तरों का नाम तक नहीं। ये इन बातों का ज्ञान बिलकुल हो नहीं रखते। परन्तु संसार के अन्यान्य अनार्यों की तरह ये लोग भी भूत-प्रोतों में विश्वास रखते हैं। भूत- प्रोतों को ये सदा ही मिन्नत-आरजू करते और उन्हें मनाते-पथाते रहते हैं। परन्तु इनके मनाने के कोई कोई ढङ्ग बड़े ही अजीब क्या भोषण तक होते हैं। यथा--मृत- पति की आत्मा को शान्ति देने या उसे सुखी करने के लिए कभी कभी ये लोग उसकी विधवा पत्नी को जामीन में जिन्दा ही गाड़ देते हैं। पर ऐसे भीषण काण्ड बहुत ही विरल होते हैं। यह कर क्रिया तभी होती है जब मिशमी लोग देखते हैं कि विधवा स्त्री बूड़ी हो गई है अथवा वह बॉश है। अतएव वह समाज के लिए भार-भूत हो रही है। ऐसे बोझ को ज़मीन में गाड़कर अपने आपको हलका कर लेना बुरा नहीं समझा जाता।

मिशमी लोगों के देश में काहिलों और बूढ़ों के रहने की गुंजायश नहीं 1 खूब काम करनेवाले चुस्त और

चालाक आदमियों ही की गुजर-बसर वहाँ हो सकती है, बेकार बैठनेवालों की नहीं। एक गाँव में एक बूढा आदमी था। वह कमाता-धमाता न था। अपनी गुज़र- बसर वह आप अपने बूते न कर सकता था। वह दूसरों के लिए भारभूत था। देवयोग से उसी गांव में एक रात को दो बच्चे मर गये। बस वहाँ वालों को मनचीता मौका मिल गया। झट बूढ़े पर यह इल्जाम लगाया गया कि इसी ने टोना-टम्बर या जादू करके बच्चो की जान ले ली है। कुछ लोग उठे और चुपचाप उस बूढ़े को पास की पहाड़ी की सबसे ऊँची चोटी पर ले गये। इस घटना के बाद फिर उस बेचारे का कुछ भी पता न चला कि वह कहाँ गया। उसकी क्या दशा हुई, यह बताने की ज़रू- रत नही। वह तो स्पष्ट ही है।

यदि कोई अन्य देशवासी इन लोगों का फोटो लेना चाहता है तो ये लोग केमरा को भूत समझ कर मारे डर के काँपने लगते है। बस केमरा निकला कि मिशमी हिरन होगया।

मिशमी लोग अच्छे शिकारी होते हैं। इनका सबसे प्रधान शास्त्रास्त्र धनुबीण है। पुराने जमाने की तोड़ेदार (Muzzle loading ) बन्दूकें भी कहीं कहीं किसी किसी के पास पाई जाती हैं। परन्तु वे सिर्फ शोभा के लिए हैं। शिकार का काम उनसे नहीं लिया जाता। बड़े शिकार के

लिए ये लोग विषाक्त बाण और छोटे के लिए बाँस के त्रिशुलमुखी बाण और दाँव काम में लाते हैं। कुत्तों की सहायता से भी ये लोग शिकार खेलते हैं।

खेती-बारी के काम में मिशमी लोग निपुण नहीं। जोतने बोने के लिए जितनी ज़मीन दरकार होती है उतनी पर उगा हुआ जङ्गल काट डाला जाता है। सूखने पर कटे हुए पेड़ों और झाड़ियों में आग लगा दी जाती है। बस खेती के लिए खेत तैयार हो जाता है। उसी में जो कुछ इन्हें बोना होता है बो देते है।

खाने-पीने अर्थात् भक्ष्यामक्ष का जरा भी विचार इन लोगों में नहीं। मेड़क, चूहे, साँप, छिपकली इत्यादि सभी जीव-जन्तु इनकी खूराक है।

बनिज-व्यापार का नामो-निशान तक मिशमियों के देश में नहीं। इन लोगो की आवश्यकताये बहुत ही कम हैं। अपने ही देश की उपज से इनका काम निकल जाता है। हाँ, तिब्बती आदमियों के साथ कभी कभी कुछ यों- ही सा लेन-देन ये लोग कर लेते हैं। सोने को यहाँ कोई नहीं जानता। पर रुपये को सब लोग पहचानते है।

[नवम्बर १९२६

भारत के अधिकांश मनुष्य अन्दमन-द्वीप का नाम सुनकर यह नहीं बता सकते कि वह कहाँ है। पर काले पानी के नाम से वे प्रायः सभी परिचित है। गहरे समुद्र का जल कालिमा लिये होता है। इसी से शायद इस द्वीप- पुञ्ज को यहाँवाले कालापानी कहते हैं। इसकी अधिक प्रसिद्धि का कारण यह है कि सख्त और लम्बी सजा पाये हुए भारतीय मुजरिम या कैदी समुद्र-पार इसी द्वीप को भेजे जाते रहे है। वहीं के जेलों में वे बन्द किये जाते थे। और अब भी वे हज़ारों की संख्या में यहाँ कैद है। अब कुछ समय से वहाँ कैदियों का जाना बन्द कर दिया गया है। वहाँ के बहुत से कैदी भारत को लौटा भी दिये गये हैं। तथापि अब तक वहाँ बहुत से कैदी है। उनमें से कुछ तो वहीं बस भी गये हैं। दक्षिण के बहुत से मोपले उस साल बाग़ी हो गये थे। उनमें से भी बहुत से मोपले, सजा पाने पर, वहीं भेजे गये हैं। अब तो उनकी स्त्रियाँ और बच्चे भी वहीं भेजे जा रहे हैं। ये सब लोग वहीं अलग अलग गांवों में बस कर मिहनत-मजदूरी और काश्तकारी करेंगे। ये वहाँ बहुत कुछ स्वच्छन्द रहेगे,

पर सीमा के बाहर न जाने पावेंगे। कहने की जरूरत नहीं, अन्दमन-द्वीप में अँगरेजी राज्य है। वहाँ एक चीफ- कमिश्नर रहता है। वही वहाँ का सर्वोच्च अधिकारी है। सरकार अब इस द्वीप की आबादी बढ़ाकर खेती.. किसानी वोरह के पेशे की वृद्धि करना चाहती है। से द्वीप-समूह बङ्गाले की खाड़ी के दक्षिणी भाग में अवस्थित है। वहाँ का प्रधान नगर पोर्ट ब्लेयर है। वही वहाँ की राजधानी है।

अन्दमन या अन्दमान द्वीप-समूह में पृथ्वी के बहुत ही प्राचीन निवासियों की जाति के कुछ लोग रहते हैं। यह जाति लाखों वर्ष की पुरानी है। ये अन्दसनी कहला हैं। ये नेप्रिटी अर्थात् छोटी हबशी जाति के अवशिष्ट मनुष्य हैं विद्वानो का ख़याल है कि बहुत प्राचीन काल में, भूतल के अधिकांश भाग में, इसी जाति के मनुष्यों का निवास था। फिलीपाइन नाम के द्वीपों में रहनेवाली ऐटा और मलय-प्रायद्वीप में रहनेवाली सैमांग नामक जाति के लोग अन्दमनियों से बहुत कुछ मिलते-जुलते है। दक्षिण भारत की कोलार नामक जाति के लोगों में भी नेग्रिटो जाति का कुछ रक्त-सम्बन्ध पाया जाता है। टारेस-मुहाने के पश्चिमी द्वीपो में भी अन्दमन-द्वीर के आदिम निवासियों की तरह के आचार-व्यवहार देखने में आते हैं। सम्भव है, काँगो और तस्मानिया, के निवासी-

भी इन्हीं के वंशन हों। किन्तु विशुद्ध नेग्रिटो जाति अब केवल अन्दमन-द्वीपो ही में रह गई है। हजारों वर्ष बीत जाने पर भी, अब भी, अन्दमनियों में उनके पुराने आचार-व्यवहार वैसे ही पाये जाते हैं। दूसरे देशो और द्विपो में या तो इन लोगों के वंश का सर्वथा ही नाश हो चुका है या दूसरी जाति के लोगों में इनके मिल जाने से, नीर-क्षीर-वत् इनका अब पता ही नहीं चलता। जान पड़ता है, किसी दैविक दुर्घटना के कारण, समुद्र के नीचे पृथ्वी का बहुत-सा भाग डूब गया। पर इनका निवास स्थान बच गया। इससे इस जाति के लोग जो अन्य स्थानों में रहते थे वे नष्ट हो गये। पर ये लोग बच गये। किसी समय एशिया, आस्ट्र लिया आदि देश और द्वीपपुआ सब आपस में संलग्न थे। बीच बीच में पृथ्वी के डूब जाने से इन सबको स्थिति की वह दशा हुई जिसमें ये आज-कल देखे जाते है।

अन्दमन के आदिम असभ्य मनुष्य खर्वाकृति-बहुत ठिगने-होते हैं। उन्हें देख कर विदेशियों के मन में हौतूहल उत्पन्न हुए बिना नहीं रहता। उँचाई में ये लोग 1४ फुट १० इञ्च से अधिक नहीं होते। स्त्रियों की उँचाई पुरुषो से भी तीन चार इन्च कम होती है। तथापि इनका सरीर गँठा हुआ और हृष्ट-पुष्ट होता है।

अन्दमनियों का रङ्ग कोयले के सहश काला, बाल

घूँ घरवाले और मुखं कान्तिमान होता है। पर उन्हें रूप- वान् नहीं कह सकते। क्योंकि उनकी नाक चौड़ी भौर चिपटी, होंठ काले और आँखें उमड़ी हुई होती है। भौहों की सुन्दरता बढ़ाने के लिए वे उन्हें मुंडा डालते हैं। पर फल इसका उलटा ही होता है। ये लोग प्रसन- चित्त, स्वाधीनता के प्रेमी और शिकार के शौकीन होने हैं। अपनी सन्तान के साथ ये बड़े प्रेम और बड़ी दया का व्यवहार करते हैं। ये बड़े ही सन्तानवत्सल होते है। परन्तु कुछ लोगों का कहना है कि इनमें कृतघ़ता, धोखे- बाज़ी और निर्दयता के भी भाव, कभी कभी, कारणवश, उद्दीप्त हो उठते हैं। अपरिचित आदमियों के साथ इनका व्यवहार अच्छा नहीं होता। ये उन्हें अपना शत्रु समझते हैं और देखते ही उन्हें मार डालने की चेष्टा करने हैं। बहुत पुराने जमाने में यदि कोई जहाज़ इन द्वीपों के किनारे नष्ट हो जाता था तो जहाज़वालों का पता न चलता था कि वे कहाँ गये और उनका क्या हुआ। अनुमान यह है कि जहाजों के अपरिचित आदमियों को अन्दमनी लोग मार डालते थे। इसी से, इस तरह की घटनाओं के बाद, और जहाजवाले इन द्वीपों के पास से निकलते ही न थे। वे लोग इन्हें दूर ही से प्रणाम करके निकल जाते थे। कुछ लोगों का ख़याल है कि प्राचीन काल के मलयद्वोपवासी जलचोर इन द्वीपों के निवासियों

को जबरदस्ती पकड़ ले जाते और उन्हें गुलाम बनाते या बेच डालते थे। इसी से यहाँ वाले अपरिचित जनों के दुश्मन हो गये हैं। परन्तु ये अनुमान कुछ ठीक नही जंचते क्योंकि अन्दमनी मनुष्य अपनी जाति के भी अपरिचित आदमियो के साथ बुरा बर्ताव करते हैं। अपरिचितों से वैर-भाव रखना इनका स्वभाव ही सा हो गया है।

अन्दमन-द्वीप के मूल निवासी भिन्न भिन्न समुदायो में बंटे हुए हैं। एक समुदाय के लोग दूसरे समुदाय- वालो से बहुत ही कम मिलते-जुलते हैं। यदि कही, देवयाग से, इन लोगों मे मुठभेड़ हो जाती है तो ये बड़े बिना नहीं रहते। ये लोग एक ही भाषा से उत्पन्न हुई कई तरह की बोलियां बोलते हैं। एक समुदाय के मनुष्य दूसरे समुदाय के मनुष्यों की बोली अच्छी तरह वहीं समझ सकते। इसका कारण परस्पर मिल-जुल कर न रहने के सिवा और कुछ नहीं जान पडता।

सभ्य संसार के मनुष्य अन्दमनियो को बहुत समय से जानते हैं। परन्तु इनके विषय में, कुछ समय पहले तक, हम लोगों का ज्ञान भ्रमात्मक था। सन १२९० ईसवी में प्रसिद्ध यात्री मार्को पोलो इन द्वीपों के पास से गुज़रा था। उसने लिखा है कि इन लोगो का सिर मस्तिफ़ कुत्ते के समान बड़ा और पैर बहुत लम्बे होते

हैं। पर यह बात गलत है। शेक्सपियर के ओथेलो नामक नाटक में ओथेलो ने डेसडेमोना से इन लोगों का जो वर्णन किया है उसमें लिखा है कि ये लोग मनुष्यान हारी हैं। परन्तु यह भी मिथ्या है। बात यह है कि अज्ञात या अल्पज्ञात जातियों के विषय में उस समय लोगों को बहुत कम ज्ञान था। वे उनके विषय में इसी तरह की विचित्र विचित्र बातों की कल्पना कर लिया करते थे। इनमें तथ्य का अंश शायद ही कुछ हो। लोगों ने तो यहाँ तक क्ल्पना कर ली थी कि अन्दमनी लोग मनुष्यो को मार ही नहीं डालते; उन्हें भून कर खा भी जाते हैं। एक बात अवश्य सच है। वह यह है कि ये लोग आने कुटुम्बियो को खोपड़ियो तथा अन्य अङ्गों को हद्धियों को आभूषण के तौर पर पहनते हैं। यह प्रथा इनमें अब तक जारी है। अतएव, सम्भव है, इनकी ऐसी ही ऐसी प्रथायें देखकर प्राचीन काल के सभ्य मनुष्यों ने यह समझ लिया हो कि ये नर-मांसभोजी हैं।

जैसा कि ऊपर लिखा जा चुका है, यह खर्वाकार कृष्ण-वर्ण को मनुष्य-जाति बहुत पुरानी है। इसकी उत्पत्ति हुए हज़ारों, नहीं लाखों वर्ष हो चुके होंगे। इनकी भाषा का ठौर ठिकाना नहीं। किसी भी लिपि से ये लोग परिचित नहीं। न ये खेती करना जानते हैं भौर न

कपड़े बुनना या सीना ही जानते हैं। धातुओं का उपयोग भी इन्हें ज्ञात नहीं। ये लोग रगड़ कर या और किसी तरह आग पैदा करना भी नहीं जानते। दुनिया की असभ्य से भी असभ्य अन्य जातियाँ आग उत्पन्न कर सकती हैं और उसे अपने काम में लाती हैं। पर अन्दमनी लोग आग बनाने के साधनों से नितान्त ही अनभिज्ञ हैं। इसी से जब ये लोग एक जगह से दूसरी जगह जाते है तब अधजली लकड़ी अपने अपने साथ ले जाते हैं। उसी से वे वहाँ जाकर अग्नि जागृत रखते हैं। ये लोग मुकिल से दो तक गिनना जानते हैं। इनमें से विरले ही ऐसे होंगे जो पाँच तक गिनना जानते होंगे। इनकी भाषा में पाँच सबसे बड़ी संख्या समझी जातो है।

अन्दमन द्वीप के मूल-निवासी भी आखिर को मनुष्य ही हैं। सभ्यों के बीच रहने से वे अनेक सभ्यतानुमोदित काम कर सकते हैं। चेष्टा करने से वे पढ़-लिख भी सकते हैं। पोर्ट ब्लेयर में जो गवर्नमेन्ट-हौस है उसमें एक अन्दमनी लैम्प (बत्ती) जलाने के काम पर नौकर है। ये लैम्प बिजली के हैं। वह आदमी इस काम को बहुत अच्छी तरह कर सकता है। यह बात कुछ समय पूर्व की है। मालूम नहीं, वह अब भी इस काम पर है या नही। और लोगो की तरह इस अन्दमनी

को भी आराम से रहना बहुत पसन्द है। परन्तु सबसे अधिक सुख और आनन्द उसे तब मिलता है जब वह डोंगी पर सवार होकर समुद्र में मछली मारने जाता है अथवा जब वह अपने सजातियों के साथ जातीय नाच में शामिल होता है।

अन्दमनी लोग सभ्य मनुष्यों की बस्ती से दूर भागते हैं। वे वहाँ अपने मन से कभी नहीं जाते। बहुत मनाने फुसलाने से कभी कभी कोई वहाँ चला जाता है। उसे एक लँगोटी पहना कर बस्ती में लाना पड़ता है। अपने जङ्गली निवास स्थलों में ये लोग स्वच्छन्दतापूर्वक न बिचरा करते हैं। स्त्रियाँ अलबत्ते पत्तों का आवरण धारण करती हैं। कपड़े से उन्हें काम नहीं। बेचारी सीना भी नहीं जानतीं। एक बड़े से पत्ते ही से वे अपनी लज्जा का निवारण कर लेती हैं। इनकी कमर में छाल की एक रस्सी सी बंधी रहती है। उसी के सहारे ये पत्ते को बाँध या लटका लेती हैं। इस तरह के पत्ते इन्हें सहज ही मिल जाते हैं। न उनके दाम देने पड़ते और न उन्हें सिलाने के लिए किसी दर्जी ही का मुँह ताकना पड़ता है। अन्दमनी स्त्रियाँ छाल का एक और भी आवरण रखती हैं। उसे वे कमर के दाहने बाँयें, अपने कमरबन्द में बाँधकर लटकाये रहती हैं। इसे वे सिर्फ शोभा के लिए, केवल उत्सवों या त्योहारों के अवसर पर, धारण करती हैं। अन्दमनी स्त्री और पुरुष दोनों ही एक प्रकार को विलक्षण गोदना गुदवाते हैं। शङ्ख या सीप आदि के तेज़ टुकड़ो से ये अपने हाथ, पैर या शरीर के और अङ्गों से मांस के छोटे छोटे टुकड़े काट कर फेक देते हैं। ये टुकड़े एक ही सीध में, थोड़ी थोड़ी दूर पर, काटे जाते हैं। कभी कभी कुछ विशेष आकार के भी मांस-खण्ड काट लिये जाते हैं। ऐसा करने से काटी हुई जगह में घाव हो जाते है। घाव अच्छे हो जाने पर उन जगहों का चमड़ा चिकना और मुलायम हो जाता है। उनके रङ्ग में भी कुछ विशेषता आ जाती है। बस, इसी को वे शोभावर्द्धक समझते हैं। यही उनका गोदना है। घावों की जगह ये लोग रंग वगैरह कुछ नहीं भरते। रंगों का ज्ञान ही इन्हें नहीं। वे इनके लिए अप्राप्य भी हैं।

ये लोग बड़े बुशल शिकारी है। शिकार ही से ये अपना जीवन-निवाह करते हैं। जंगली सूअरों को ये लोग तीर या भाले से मारते है। नदियो के मुहानो में ये टरटल नामक मछली का भी शिकार करते है। परन्तु कैसे ? तीर कमान से ! डोंगी पर ये सवार होते हैं। उस के अगले भाग पर, कमान पर तीर चढ़ाकर और अपने शरीर को समतुलावस्था में रखकर, ये निस्तब्ध खड़े रहते हैं। बस, जहाँ पानी के भीतर कही मछली की झलक इन्हें देख पड़ी, तहाँ तत्काल ही इनके कमान

से तीर छूटता और मछली को छेद देता है। मछली के तीर लगते ही ये झट पानी में कूद पड़ते हैं और तीर सहित मछली को पकड़ लाते हैं। ये लोग बड़े ही अच्छे निशानेबाज़ हैं। शायद ही कभी किसी अन्दमनी का निशाना चूकता होगा। ये लोग तैरने में भी बड़े दक्ष होते हैं। मीलो तैरते चले जाते हैं; कभी थकते ही नहीं।

अन्दमन के मूल निवासी अधिकांश मांसाशी हैं। सुअर के मांस को तो ये रसगुल्ला ही समझते है। इन का सबसे अधिक भोज्य पदार्थ मछली है। वह इनके लिए सुप्राप्य भी है। कीड़े, मकोड़े और छिपकली आदि को भी ये खा जाते हैं। बेर तथा कुछ अन्य जगली फल और शहद भी इनका खाद्य है। खाने की चीज़ों को ये खूब उबालते हैं और गरमागरम ही उड़ा जाते हैं।

अन्दमनी लोगों के पास शस्त्रों की मद में केवल तीर-कमान और भाला ही रहता है। और शस्त्र उन्हें प्राप्य नहीं। चाकू, के बदले सीपियों और शंखों के धार- दार टुकड़े-मात्र होते हैं। उन्हीं से वे काटने और छीलने का काम लेते हैं। पहले तो वे तीरो के फल की जगह केवल एक नोकदार पैनी लकड़ी ही लगाते थे। पर अब वे लोहे के फल काम में लाने लगे हैं। वह लोहा या लोहे के फल उन्हें भारत के उन लोगों से प्राप्त होते हैं

जो अन्दमन में बस गये हैं। लोगों को पहले ख़याल था कि अन्दमनी असभ्य अपने तीरों को विष में बुझाते हैं। पर यह बात अब मिथ्या सिद्ध हो चुकी है। हाँ, इनके तीरों के घाव विषाक्त ज़रूर हो जाते हैं। इसका कारण यह है कि जानवरों को मारने के बाद उनके मृत शरीर से निकाले हुए तीरों को ये लोग धोते नहीं। वही यदि मनुष्य के शरीर में प्रवेश करते हैं तो घाव को विषाक्त कर देते हैं। इसी से वह जल्दी अच्छा नहीं होता।

अन्दमनियों की कुछ रीतियाँ बढ़ी ही विचित्र हैं। बहुत दिनों के बाद जब दो मित्र आपस में मिलते हैं तब देर तक ज़ोर ज़ोर से चिल्लाते और आँसू बहाते हैं। यही उनके हर्ष-प्रकाशन की रीति है। उनको ऐसा करते यदि कोई विदेशी देखे तो उसे यही भासित हो कि इन लोगों पर कोई बहुत बड़ी विपत्ति आ पड़ी है। जब दो आदमी एक दूसरे से विदा होते हैं तब वे परस्पर हाथ फूँकते और अपनी भाषा में कहते हैं कि ईश्वर करे तुम्हे कभी सॉप न काटे। इनकी वैवाहिक पद्धति भी बड़ी ही विचित्र है। जब इन लोगों की जाति के वृद्ध पुरुषों को मालूम होजाता है कि कोई युवा और युवती विवाह करना चाहते हैं तब वे एक नई झोपड़ी बनवा कर उसमें वधू को बिठा देते हैं। फिर कुछ आदमी वर की खोज में बाहर निकलते हैं। उसके मिल जाने पर

वे लोग उससे पूछ पाछ करते हैं। तब वह बहुत लज्जा और सङ्कोच प्रकट करता है और विवाह करने की अनिच्छा प्रकट करता है। वह जंगल को भाग जाता है। वहाँ से उसके मित्र उसे जबरदस्ती पकड़ लाते हैं। और वधू की झोंपड़ी के भीतर ले जाकर उसकी गोद में वर को बिठा देते हैं। यह करके उस जोड़ी को वे उसी झोपड़ी में छोड़ देते है। बस, विवाह-बन्धन पूर्णता को पहुँच जाता है।

ये लोग नाचते खूब है। पर स्त्रियों को नाचने की आज्ञा नहीं। केवल पुरुष ही नृत्योत्सव में शरीक होते हैं। ये लोग हाथ नंचा नचा कर कूदते हुए चक्कर काटते हैं। यही इनका नाच है। नृत्य के समय इनकी स्त्रियाँ पंक्ति बाँध कर वहीं बैठ जाती हैं और अपनी रानों पर हाथ पटक पटक कर ताल देती रहती हैं। इनके नाच में एक नेता या सूत्रधार होता है। वह, बीच बीच में, अपने पैर की ऐंडी से, लकड़ी के एक ढोलक पर, टड्कर-शब्द करता जाता है। वह बीच में रहता है। नर्तक उसी के चारों ओर नाचते हुए चक्कर काटते है। नाचते समय ये लोग मुंह से नाना प्रकार के चित्र-विचित्र शब्दं करते रहते हैं। उसी को यदि, आप इनका गायन कहना चाहें तो कह सकते हैं।

अन्दमनियों के धर्म्म की कुछ भी और-ठिकाना

नहीं। न तो वे किसी प्रकार की पूजा-अर्चा या प्रार्थना ही करते हैं और न बलिदान ही देते हैं। पर ये किसी को ईश्वर जरूर मानते हैं। इनका ख़याल है कि दण्ड देने के लिए वही आंधी चलाता है। स्मुद्र, वन, नदी आदि को भी ये एक प्रकार के देवता समझते हैं। उन सबकी अधिष्ठात्री आत्माओ में ये देवत्व की कल्पना करते हैं; परन्तु उनकी पूजा-अर्चा ये नहीं करते। पानी में अपनी परछाई देखकर ये समझते हैं कि इन्हें अपनी आत्मा दिखाई दे रही है। इनका विश्वास है कि मरने के बाद इनकी आत्मायें किसी अज्ञात जगह में वास करती हैं। परन्तु इनकी भावी दण्ड या फल-प्राप्ति का विचार कभी सताता या आनन्दित नही करता। इन लोगों में जितने किस्से या कहानियाँ प्रचलित हैं वे सब बहुत पुरानी जान पड़ती हैं। उनसे सूचित होता है कि इनका देश किसी समय समुन्द्र-गर्भ में निमग्न था। सम्भव है, जैसा कि एक जगह ऊपर लिखा जा चुका है, किसी अज्ञात काल में इनका देश एशिया-महाद्वीप से जुड़ा रहा हो और पीछे से समुद्र में डूब गया हो। इनकी कल्पना है कि आग पहले-पहल आकाश से प्राप्त हुई थी। कह नहीं सकते, पर शायद इनकी कहानियाँ किसी ज्वालामुखी पर्वत के स्फोट या बिजली गिरने से सम्बन्ध रखती हों।

अन्दमनियों की जाति एक ऐसी जाति मालम होती

है जिसकी उत्पत्ति का पता न तो किसी इतिहास ही से मिलता है और न कथा-कहानियों ही से, अनुमान किया जा सकता है। इनकी प्राचीनता के मुकाबले में ईजिप्ट- वालों की प्राचीनता अभी कल की जान पड़ती है। अँगरेज़ी गवर्नमेन्ट इस जाति को जीवित रखने की बहुत चेष्टा कर रही है। पर उनके प्रयत्न सफल होते नही देख पड़ते। क्योंकि इनकी संख्या दिन पर दिन घटती ही चली जा रही है। इस समय इस जाति के मनुष्यों की संख्या दो हजार से भी कम ही रह गई है। इन लोगों को बड़ी ही विचित्र बीमारियाँ हो जाती है। वे दवा-पानी से नहीं अच्छी होती। इनमें कुछ ऐसी विशेषता है कि इनके सन्तति कम होती है। बिरले ही घरों से बाल- बच्चे दिखाई देते हैं। इनके हृास का सबसे बड़ा कारण यही है। डर है कि सौ दो सौ वर्ष मे इस परम प्राचीन नेग्रिटो-जाति का कहीं अन्त ही न हो जाय।

[दिसम्बर १९२६


मैडेगास्कर-द्वीप के मूल-निवासी

मैडेगास्कर-द्वीप के मूल-निवासी

संसार मे सैकड़ों जगली जातियाँ वास करती हैं। ऐसा एक भी महादेश, देश या द्वीप न होगा जहाँ कुछ न कुछ जंगली और असभ्य आदमी न रहते हो। हमारे देश में भी ऐसी जातियों की कमी नहीं। आज भारतवर्ष के वाहर की एक जंगली जाति का हाल पाठको को सुनाते हैं।

आफ़रीक़ा के दक्षिण-पूर्व मे मैडेगास्कर नाम का एक द्वीप है। यह द्वीप बहुत बड़ा है। इसकी चौड़ाई कोई एक सौ मील और लम्बाई तीन सौ मील होगी। यह टापू चारो तरफ घने जंगलो से घिरा हुआ है। इसलिए इसमें हिस्र-जन्तुनों की कमी नहीं। इसके सिवा कोई चालीस पचास प्रकार के बन्दर भी इस टापू में आनन्द से विहार किया करते हैं। प्रकार से यहां मतलब जाति से है। सो एक एक जाति के बन्दरों ही की संख्या लाखो होगी। सब जातियो के बन्दरों की संख्या यदि गिनने को मिले तो शायद वह करोड़ों तक पहुंचे। बन्दरों को इन जातियों में एक जाति लेमर्स नाम के बन्दरों की है। इस जाति के बन्दर बड़े ही भयानक होते हैं। वे वहाँ बड़ी कसरत से पाये जाते हैं। मैडेगास्कर में अनेक जातियों के लोग निवास करते हैं। उनमें हबशी, अरब और सकालवा मुख्य हैं। ये पिछले, अर्थात् सकालवा जाति ही के लोग, इस टापू के मूल निवासी है। ये लोग मैडेगास्कर टापू के पश्चिमी समुद्र-तट पर अधिक रहते हैं। ये हबशियों ही के सदृश काले होते हैं। इनकी शरीर-कान्ति सुपक्व जम्बूफल के रंग को भी मात करती है। ये लोग सुदृढ़ और बलवान् भी खूब होते हैं। होना ही चाहिए। निर्बलता और कोमलता तो सभ्यता ही की सगी बहनें हैं। सभ्यता महारानी के सुराज्य ही में उन्हें आश्रय मिल सकता है, अन्यत्र नहीं। सकालवा जाति के मनुष्यों के बाल लम्बे और घुँघराले होते हैं। आँखें बड़ी--आकर्णतटायत--और गहरी होती है। नथुने भी खूब लम्बे-चौड़े होते हैं।

समुद्र के किनारे रहनेवाले सकालवा लोग धीवर अर्थात् मछुओं का काम करते हैं। यही उनका मुख्य व्यवसाय है। मछली खाना उन्हें पसन्द भी बहुत है। जो लोग समुद्र से दूर रहते हैं और खेती करते हैं वे भी अपने सजातीय मछुओं से मछली मोल लिये बिना नहीं रहते। पर बदले में कोई सिक्का न देकर अपनी खेती की उपज, धान या चावल, आदि ही देते हैं। नमक भी वे इसी तरह स्वयं उत्पादित धान्य से बदल कर अपना काम निकालते हैं। शराबखोरी, चोरी और लड़ना-

भिड़ना इनकी आदत में दाखिल है। प्रत्येक सकालवा अपने पडोसी से भी सदा डरता रहता है। वह समझता है, कहीं ऐसा न हो जो धन के लोभ से वह उसे मार डाले या गुलाम बनाकर बेच ले। इस जाति में कहीं कहीं मनुष्यों के खरीद-फरो़ख्त़ की प्रथा अब तक जारी है।

मैडेगास्कर के इन मूल-निवासियो में एक बड़े ही अद्भुत ढंग का रणनृत्य होता है। जब ये आक्रमण, युद्ध, हर्ष-प्रकाशन आदि का आदेश अपने सहयोगियों या साथियों को देते हैं तब एक विचित्र रीति से अंग-सञ्चालन करते हैं; मुँह से कुछ नहीं कहते। इनकी बन्दूके खूब लम्बी होती हैं। उनके ऊपरी भाग पर काँसे का एक कॉटा लगा रहता है। वह शायद शिस्त लेने के लिए लगाया जाता है। नाच के समय ये लोग अपनी अपनी बन्दूके लिये रहते हैं। उन्हें ये एक हाथ से उछालते और दूसरे हाथ से रोकते हैं। उछालते समय जो हाथ खाली हो जाता है उससे ये अपने अपने रूमाल हिलाने लगते हैं।

इस जाति के जो मूल-निवासी समुद्र के पूर्वी तट की तरफ रहते हैं वे प्रायः शान्त भौर नम्र स्वभाव के होते हैं। परन्तु उनके सिर के बाल देख कर डर लगता है। ने सुअर के बालों की तरह सीधे खड़े रहते हैं। बास
स्थान के अनुसार इन लोगों के समुदायों के नाम मिन्न भिन्न प्रकार के होते हैं। यथा--जंगलों में रहनेवाले जंगली, मैदानों में रहनेवाले मैदानी और झीलों के किनारे रहनेवाले झीलवाले कहाते हैं।

मैडेगास्कर में जो प्रान्त समुद्र-तट से दूर हैं वहीं होवास नाम की एक जाति रहती है। इस जाति के मनुष्य भी इस टापू के मूल-निवासी हैं। यह राज-जाति है। यही जाति समस्त मूल-निवासियो पर शासन करने का गर्व रखती है। वह कहती है, हम राज-वंशी हैं। अतएव शासन का अधिकार हमको छोड़ कर और किसी को नहीं। परन्तु सकालवा लोग इनका शासन नहीं मानना चाहते। वे कहते हैं--हम चुनां दीगरे नेस्त। होवास होते कौन हैं ? उन्हें राजा बनाया किसने ? इस कारण इन दोनों जातियों में सदा झगड़े-बखेड़े हुआ करते हैं। नृवंश-विद्या के ज्ञाताओं का अनुमान है कि होवास लोग मलयवंशी हैं। प्राचीन समय में कुछ जापा-निवासी मैडेगास्कर में जा बसे थे। ये लोग उन्हीं की सन्तति हैं। इनका रंग गोरा, कद नाटा और बदन मोटा होता है। बाल मुलायम और काले होते हैं। दाढ़ी छोटी भोर आँखें लाल लाल होती है। अतएव रूप-रंग भौर शरीर-संगठन में ये लोग सकालवा जाति के आदमियों से नहीं मिलते। फिर भला वे लोग इन गोरों का

शासन क्यों स्वीकार करें ? संसार मे गोरों को धींगा- धींगी चलती जरूर है, पर सदा भौर सर्वत्र नहीं।

सकालवा लोग कोई छः हाथ लम्बा और ढेढ़ हाथ चौड़ा कपड़ा कमर में लपेटते हैं। स्त्रियाँ भी ऐसा ही करती हैं। स्त्री-पुरुष दोनों ही एक सा पत्र व्यवहार करते हैं। याद रहे, इन लोगों ने अपने राजे अलग बना रक्खे है। मलय-वंशी जाति के आदमियों के राजा को वे अपना राजा नहीं मानते। इनके राजा लाल रंग के कपड़े पहनते हैं। रानियाँ भी इसी रंग के कपड़ों से अपने शरीर की सुन्दरता बढ़ाती हैं। जब ये घूमने निकलती हैं तब इनके सिर पर लाल ही रंग का एक छत्र लगाया या मुकुट रक्खा जाता है। मार्ग में लोग झुक झुक कर उन्हें प्रणाम करते और आशीर्वाद देते है-- "चिरजीवी रहे सदा रानी हमारी"।

स्त्रियाँ अपने बाल बहुत कम बाँधती या गूंथती है। बात यह है कि यह काम बड़े परिश्रम और बड़े कष्ट का समझा जाता है। तीन तीन चार चार घण्टे की लगातार मिहनत से कही एक स्त्री के बाल सँवारे, गूंथे और बाँधे जा सकते हैं। इतना झंझट करे कौन ? वर्ष छ: महीने बाद कभी, हमारी होली दिवाली के त्योहार की तरह, इनके केश-प्रसाधन का त्योहार भी मना लिया जाता है। स्त्रियाँ, प्रसाधन के समप, अपने सिर

के बालों को पहले २४ भागो में बाँटती है। फिर प्रत्येक भाग को अलग अलग सँवार कर उसका जूड़ा बनाती है। इसी तरह २४ जूड़ों का एक समूह बनाकर और उसे मजबूती से गूँथ कर लटका लेती हैं। कहीं कहीं जूड़ा न बनाने की भी चाल है। वहाँ समस्त केशपाश की २४ वेणियाँ बना कर वहीं सिर के इधर-उधर लटका ली जाती हैं।

सकालवा लोगो का प्रधान खाध तो चावल है; पर वे लोग मांसभोजी भी हैं। शाक-सब्जी और चावल के सिवा वे गाय, बैल, सुअर, बकरी आदि का मांस भी खाते हैं। वे दिन में दो दके भोजन करते हैं-- दोपहर को और फिर कुछ रात बीतने पर। इन लोगों का मेदा चावल अच्छी तरह नहीं हजम कर सकता। यदि किसी ने जरा भी अधिक खा लिया तो पेट चलने लगता है। भोजन करते समय पुत्र के सामने माँ बैठी ही नहीं रहती, वह उसके पेंट पर ढीला करके फीते की तरह कपड़े की, एक चिट बाँध देती है। खाते खाते बच्चे के पेट से ज्यो ही फीता लग जाता है त्यों ही माँ बच्चे के सामने से खाद्य पदार्थ खीच लेती है। मतलब यह कि बच्चा इतना न खा जाय कि हज़म न कर सके।

सकालवा लोग नास के बड़े शौकीन हैं। वे दिन-रात, नास सूँघा नहीं, किन्तु फाँका करते हैं। रूप

जानते हैं कि हमारे देश में नास सूँघा जाता है। परन्तु सकालवा लोग उसे नाक से नहीं सूँघते। वे उसे मुँह में डालते और धीरे धीरे चूसा करते हैं। वे बाँस काट कर उसी की नासदानियाँ बनाते हैं।

हम लोगों की तरह सकालवा भी अपने अपने घरों में छप्पर छाते है। उनके छप्पर घास के होते हैं। दीवारें लाल मिट्टी की होती हैं। घरों के दरवाजे छोटे होते हैं; सीधा खड़ा होकर आदमी घर के भीतर नहीं जा सकता। जब कोई सकालवा किसी और के घर जाता है तब एक-दम घुसता नहीं चला जाता। वह दरवाजे पर रुक जाता है और खड़े खड़े आवाज़ देता है--"क्या मैं भीतर आ सकता हूँ?" यह सुनते ही गृहिणी उत्तर देती है--"शुभागमन। आइए।" यह कहती हुई वह बाहर निकल आती है और अभ्यागत को घर के भीतर ले जाती है। वहाँ वह उसे सादर बिठाती भौर आगमन का कारण इत्यादि पूछती है। ये लोग आतिथ्य करना खूब जानते हैं। अभ्यागतों का दिल कभी नहीं दुखाते।

सकालवा लोग चटाइयों बनाने में बड़े पटु हैं। ये उसी पर बैठते और सोते हैं। उनके घर लम्बाई में पन्द्रह बीस गज़ से अधिक नहीं होते। वे बहुत गन्दे रहते हैं। कारण यह कि सोने, बैठने, भोजन बनाने,

चीज़-वस्तु रखने भौर पशु बाँधने के लिए उनमें अलग अलग स्थान नहीं रहते। वहीं, उसी छोटे से घर में, सब काम होते हैं। जहाँ खाना बनाते हैं वहीं सो जाते हैं। जहाँ बैठते उठते है वहीं पशु बाँध देते हैं।

ये लोग शुभाशुभ का बड़ा विचार करते हैं। इन्होंने कुछ दिन शुभ मान रक्खे हैं, कुछ अशुभ। इनका ख़याल है कि अशुभ दिन सन्तानोत्पत्ति होने से वह माता-पिता के लिए क्लेशदायक होती है। अतएव यदि किसी के घर बुरे दिन बच्चा पैदा होता है तो वह तत्काल ही पानी में डुबो कर मार डाला जाता है। पर कहीं कहीं इस रीति में कुछ अपवाद भी है। वहाँ अशुभ दिन में उत्पन्न हुआ बच्चा किसी गाय या बैल के आगे फेंक दिया जाता है। दैवात् यदि वह पशु बच्चे को नहीं कुचलता तो समझा जाता है कि बच्चा सुलक्षणी है, मार डालने की ज़रूरत नहीं। तब बच्चे के घरवाले उसे उठा लाते हैं और आनन्द मनाते हैं। यदि पशु ने उसे कुचल दिया और वह मर गया तो माता उसे कपड़े से ढक कर एक नई हॉडी में रख देती है और उस हाँडी को जमीन में गाड़ देती है।

सुलक्षण-संयुक्त बच्चा जन्म के बाद सातवें दिन घर से बाहर निकाला जाता है। फिर उसे माता-पिता किसी अहीर के यहाँ ले जाते हैं। अहीर से मतलब उस

सकालवा से है जिसके यहाँ पशु बहुत होते है। वहाँ पर अहीर, और कहीं कहीं बच्चे का पिता, बच्चे को सम्बोधन करके कहता है--"तुम्हारा छत या व्यवसान गोपालन हो। तुम खूब धनवान् हो , तुम बहुत से बाल-बच्चेवाले हो।' इस रस्म के अदा हो जाने पर, माता-पिता बच्चे को लेकर अपने घर लौट आते हैं। इसके कुछ ही समय पीछे बच्चे का नामकरण-संस्कार होता है। बच्चों के नाम उनकी भाषा मे, सदा उनको आकृति के अनुसार, रक्खे जाते हैं। यथा--गौरकाय, श्याममूर्ति, चिपिटाक्ष, दीर्घनास, लम्योष्ठ, लोलजिह्व, शूर्प-कर्ण, कम्बु- कण्ठ, उन्नतोदर आदि।

सन्ततिमती मातायें जब कहीं बाहर जाती हैं तब बच्चों को कपड़े से पीठ पर बाँध लेती हैं। कभी कभी ऐसा दृश्य देखने को मिलता है कि स्त्री अपने सिर पर तो जल से भरा हुआ एक बड़ा सा घड़ा रक्खे है और पीठ पर छः सात वर्ष का एक वच्चा भी लादे है। सकालवा जाति के बच्चे अपनी माता से पहले पहल जो शब्द सीखते हैं उनका अर्थ है कि अपने साथ हमें भी ले चलो।

इन लोगों की स्त्रियाँ, भारतीय स्त्रियों की तरह, कभी बेकार नहीं बठती। भोजन तैयार करने के बाद या तो वे धान कूटती हैं या, सूत कातती, कपड़ा बुनती,

अथवा टोपी, खाट, मचिया, टोकरी भादि बनाती है। कभी कभी खेती के काम मे वे अपने पतियो की मदद भी करती हैं।

मैडेगास्कर के मूल निवासी नाचना बहुत पसन्द करते हैं। आमोद-प्रमोद में स्त्री-पुरुष सभी शरीक होते हैं। परन्तु अँगरेज़ो की तरह वे इकट्ठे नहीं नाचते। नाचने के समय पैर बहुत नहीं हिलाते; हाथो का सञ्चालन ही अधिक करते है।

बहुत समय से मैडेगास्कर में स्त्रियाँ ही शासन करती हैं। जिस समय जो रानी होती है उस, समय वह अपने लिए एक नया ही राज-भवन निर्माण कराती है। राजप्रासाद एक छोटी सी पहाड़ी पर बनाया जाता है। बनावट में वह साधारण घरों ही की तरह होता है। पर, हाँ, कुछ बड़ा अवश्य होता है और उसमें कुछ राजसी ठाट के सामान भी होते हैं।

किसी समय इस टापू में मूर्तिपूजा प्रचलित थी। नाना प्रकार की मूर्तियाँ पूजी जाती थीं। उनमें एक मूर्ति सर्वश्रेष्ठ मानी जाती थी। उत्सव के दिन लोग उसे लोहे के एक अद्भुत वर्म्म किंवा जालीदार वस्त्र से ढक कर जगह जगह घुमाते थे। मूर्ति के आगे आगे एक आदमी, भीड़ को हटाता हुमा, दौड़ता था। सकालवा लोगों का विश्वास था कि मूर्तियों की प्रसन्नता और सन्तुष्टि पर ही

देश का मङ्गल अवलम्वित है।

इस कराल कलिकाल में इसाई-धर्म्म-प्रचारकों को यदि सर्वव्यापक कहें तो भी कुछ अत्युक्ति नहीं। ये सारे संसार को पुण्यात्मा बनाने और उसे स्वर्ग के सिंहासन पर बिठाने के लिए दिन-रात फिक्रमन्द रहते है। अपने देश, अपने प्रान्त, अपने नगर, यहाँ तक कि अपने घर तक में भी प्रभु ईसामसीह की सुन्दर शिक्षाओं पर चाहे मनों हरताल क्यों न पोता जाता हो, उसकी इन्हें उतनी फिक्र नहीं। उन लोगो को धर्मभीरु और धर्म्माचरणरत बनाने की ओर इनका ध्यान उतना नहीं जाता जितना कि एशिया और अफ़रीका के विधर्म्मियो, अतएव पाप-परायणों को धर्म्मनिष्ठ बनाने की ओर जाता है। अतएव इस तरफ़ ऐसा कोई भी देश या टापू नही जहाँ परोपकारव्रत के व्रती पादरियों के कदम शरीफ न पहुँचे हों। इसी सद्बुद्धि की प्रेरणा से, १८२० ईसवी में, मैडेगास्कर में भी कुछ पादरी पहुँचे। वहाँ के तत्कालीन राजा ने उनका अच्छा आदर-सत्कार किया। यथा समय उस राजा की मृत्यु हुई। उसके बाद उसकी रानी ने राज्य-भार ग्रहण किया। जिस दिन वह राजासन पर बैठी उसी दिन लोहे के आभरणों से आवृत दो मूर्तियाँ उसके सामने लाई गई। उन पर हाथ रखकर रानी ने कहा--"हम तुम पर विश्वास करती हैं। हमारी रक्षा तुम्हारे ही हाथ है।"
इधर इसके पहले ही बहुत से मैडेगास्कर-वासी, ईसाइयों के पेच में पड़ कर, ईसाई हो चुके थे। रानी ने उन्हें दण्ड देने का निश्चय किया। किसी को उसने कैद कर लिया, किसी को फाँसी दे दी और किसी को जीता ही गड़ा दिया। पर स्वयं रानी ही का एक लड़का, जो ईसाई हो गया था, किसी तरह बच गया।

पूर्वोक्त रानी के मरने पर दूसरी रानी गद्दी पर बैठो। कुछ दिनों बाद, वह खुद ही ईसाइन हो गई। इस कारण उसने राज्य भर में मनादी करवा दी कि जितनी मूर्तियाँ हैं सब तोड़ डाली या जला डाली जाँय। इस आज्ञा का यथासाध्य परिपालन किया गया। फल यह हुआ कि तब से ईसाई-धर्म्म ही की तूती वहाँ बोल रही है। इस समय मैडेगास्कर में छोटे बड़े सौ सवा सौ गिरजे होंगे। अधिकांश सकालवा लोग हज़रत ईसा को पवित्र भेड़ों के ग़ल्ले में शामिल हो गये हैं और सातवें आसमान पर चढ़ा दिये जाने का रास्ता देख रहे हैं। प्रभो, मसीह, उनकी कामना फलवती कोजियो!

[दिसम्बर १९२३

८० से २०० पृष्ठ तक की सुन्दर और

रैपर चढी हुई पक्की जिल्द

मूल्य दस आना।

१.झंकार--श्री मैथिलीशरणजी गुप्त की अनुपम और अभूतपूर्व गीति कविताओं का संग्रह। पृष्ठ संख्या १७४

२.अंकुर--श्री कृष्णानन्द गुप्त ने कहानी-लेखन- कला में बहुत ख्याति पाई है। यह पुस्तक उन्हीं की उनी हुई कहानियों का संग्रह है। पृष्ठ संख्या १५०

३.स्वप्न वासवदत्ता (नाटक)--कालिदास की शकुन्तला के बाद संस्कृत साहित्य में यदि किसो नाटक का नाम लिया जा सकता है तो वह महाकवि भास का स्वप्न वासवदत्ता नाटक है। श्री मैथिलीशरण जी गुप्त ने उसी का यह हिन्दी अनुवाद किया है। पृष्ट संख्या १२४

[महाकवि भास के अन्य सभी नाटक इसी माला में निकल रहे हैं ] ४.स्वास्थ्य संलाप--इस पुस्तक में प्रश्नोत्तर माम में स्वास्थ्य संबंधी सभी सिद्धान्तो को समझाया है। पुस्तक कहानी के ढङ्ग पर लिखी गई है, पढ़ने उपन्यास जैसा ही आनन्द आता है। घर के सभी लोग के पढ़ने योग्य है। तिस पर भी खियो और बच्चों के काम की चीज़ है। पृष्ठ संख्या १६४

५.दूर्वा-दल--श्री सियारामशरण जी गुप्त सुन्दर और चुनी हुई कविताओं का संग्रह। प्रतिष्टितं.प्र. हित लोगो और पत्रिकाओं ने इसकी सभी कविताओं की प्रासा की है। अवश्य ही पढ़िये। पृष्ठ संव्या १११

६.शेलकश--रूसी लेखक गोकी की प्रसिद्ध कहानी "शेलकश" का अनुवाद। समाज के निन्न श्रेणी के लोगों का ऐसा अच्छा चित्र अंकित किया है कि पढ़ने कनके प्रति स्वतः सहानुभूति उत्पन्न हो जाती है 'गोलकश' गोर्की की अनूठी कृति है। पृष्ठ संख्या ११२

७. पुरातत्व-प्रसङ्ग--(पुस्तक आपके हाथ में है)

पता-प्रबन्धक, साहित्य-सदन,

चिरणाँव(झाँसी)

